
Pentru Stephanie, 
drum lung si frumos in viata 


„Nu te adapta! Există o greșeală în realitate.” 


(Lao Tse) 


1 
Planeta animalelor 
c= 


Ce durere de dinți banală gi îngrozitoare! Se 
impunea puțin whisky! Am luat sticla din dulap 
şi i-am deșurubat dopul. 

— Aooleu, nu! Nu, Claudita, nu! racni mama 
şi se repezi să-mi ia sticla din miini. 

Nu-mi plăceau scandalurile și nu aveam de 
gînd să particip la nici unul. Am renunţat la sticlă, 
mi-am pus sacoul pe umeri si un pachet de ţigări 
în buzunar şi am dat să ies afară. 

— Vino repede, că vrea să bea whisky! îl somă 
mama la telefon pe tata, dar cînd văzu că eram 
gata de plecare, trînti receptorul si urlă: 

— Nu, nu! Nu, Claudita, nu! E trecut de unspe! 

N-am comentat nimic şi am deschis ușa de la 
intrare. Mama era însă o persoană care știa să-și 
impună punctul de vedere. Se agata de sacoul meu 
şi căută să mă rețină înăuntru. Avansam cu greu şi 
o trăgeam după mine pe hol. 


Claudia Golea 


— Aooleuu ! Sariti, oameni buni! Sariti, că vrea 
să iasă afarăăăăă!!! 

Liftul nu funcționa. Trebuia să cobor pe scări: 
şapte etaje! 

Avansam cu dificultate ; trebuia să o tîrăsc pe 
mama după mine si asta nu era floare la ureche. 
Am ajuns cu chiu-cu vai la etajul patru şi, acolo, 
am dat nas în nas cu tata care gifiia din cale-afară. 
Avusesem dintotdeauna o relaţie familială explo- 
zivă. Se repezi la mine să mă bată şi atunci îi trăsei 
și eu una. Trebuie să recunosc că era mai puternic: 
surplusul de slănină ! Îmi apucă strîns capul între 
palmele sale imense, îl izbi de cîteva ori de pereţii 
de la etajul patru, așa încît să răsune si capul, si 
pereţii, după care mă încălecă de-a dreptul. „Bine 
ai venit din nou pe teritoriul pumnului!”, mi-am 
spus. Cea mai neplăcută senzație nu era însă dure- 
rea cauzată de lovituri, ci faptul că penisul lui 
umflat de atîta plăcere de a lovi îmi atîrna pe 
creștetul capului si mi se prelingea pe frunte. 

„Bine ai venit din nou la adăpostul penisului 
patern !” Pentru a adăuga un surplus de rafina- 
ment, începu apoi să mă tragă de păr și să-l ciufu- 
lească cu tot dinadinsul, astfel încît să-mi acopere 
fata și să capăt şi eu un aer mai sofisticat. 

— Ha ha ha ha...! gifiia tata. 

Cred ca ii placea. Atunci isi facu aparitia, gifiind 
şi ea, Mariana, noua lui soţie, de-o seamă cu mine. 
Tata era un războinic triumfător şi îi strigă cu 
satisfacție : 

Tokyo by Night 
— Vezi animalul?! Cheamă Salvarea! 


Mașina circula prin orașul noroios si adormit. 
Lumina felinarelor era atît de slabă, încît mai bine 
n-ar fi fost. Bucureștiul îmi păru un oras-fantoma 
sau Cetatea Leprosilor. Așa si este! 

— Okyaku-sama ! Okyaku-sama, osore irimasu 
ga... 

Nu, nu eram fn nici un avion si nici pe o insula. 
De data asta, coșmarul era realitate. Sau poate ca 
„Planeta Tokyo”, realitatea, fusese un vis, mult 
prea frumos ca să fie adevărat. „Tschuang-Tse 
visează că e fluture. Sau oare fluturele visează că 
este Tschuang-Tse ?” 

Trenul de la Yokohama spre Tokyo mi se paruse 
o mașinărie malefica în deplasare prin lumea tene- 
brelor. Cît despre „Palatul Violet”, acesta intrase 
în descompunere, ca si lumea din afară, care se 
dezlipise ca bucăţile unui puzzle pe care nu-l mai 
puteam recompune. Moartea se impunea. Nu știu 
cum urcasem în acel avion şi cum aterizasem toc- 
mai în București. Oricum, mă aflam cu siguranță 
în Cetatea Leprosilor. 


Salvarea trase în fața camerei de gardă, și eu 
şi tata coboriram. 

— Cum o cheamă?... Ce vîrstă are?... Cea 
făcut ? 


* Marita clientă, comit o impolitete impardonabilă, 
dar... 

Doctorita purta un halat alb murdar. Era slaba 
şi mă privea prin lentilele unor ochelari cu rame 
groase. Nu părea să-i pese prea mult nici cum mă 
cheamă, nici ce vîrstă am. Își făcea datoria. 

— A băut whisky! Şi a luat heroină! 

— HEROINĂ?!! 

— Da, heroină. 

— Aha. Un caz de heroină. 

Se îndreptă apoi spre mine: 

— Cum te cheamă? 

— Claudia. 

— Data nașterii? 

— 2 decembrie 1968. 

— Ei, astea le știe, dar, dacă este totuși un caz 
de heroină, o internăm. Aduceti-i lucrurile de acasă 
mîine ! 

Doctorita, doctorul stagiar si asistentul se uitau 
acum la mine de parca aș fi avut aură în jurul 
capului: „HEROINĂ ”. Eu, blugi, un pulover gri, 
părul strîns și nici un machiaj. Cine ar fi zis? 


Tata plecase, apoi si doctorita, iar medicul sta- 
giar se retrăsese în cabinetul sau. Rămăsesem 
singură cu asistentul. Un bărbat înalt, corpolent, 
cu mustață si colorat. Tigan, fără îndoială. 

— Pe aici! îmi spuse, îndrumîndu-mă spre un 
coridor sumbru. Debusa într-o încăpere ce servea 
drept salon : zece paturi, nimic altceva. Erau toate 
ocupate, în afară de al zecelea, care părea să mă 
aştepte. 

— Ăsta e patul tau. Dezbracă-te ! Vin acu’ să-ți 
aduc o cămașă. 

Era sinistru. Nu puteam să mă culc acolo! Cele- 
lalte paturi erau ocupate de creaturi care sforăiau 
şi nu era pic de lumină. Cuvertura patului rămas 
liber era murdară și la fel și cearșafurile. 

—Ti-am găsit una cit de cit curată! P-asta 
măcar au dat-o la spălat! îmi spune tiganul cor- 
polent și îmi întinde o cămașă care pe vremuri 
trebuie să fi fost albă. 

Acum avea un model de pete gălbui, maro şi 
roșii, toate culorile secretiilor corpului pe o unica 
bucată de pînză. 

— Dezbraca-te si culcă-te ! Mă duc dincolo pînă 
te dezbraci ! 

Îmi azvirli cămaşa pe pat si plecă. 

Fusese foarte ferm și îmi era clar că, dacă nu 
aveam să mă dezbrac gi să mă schimb de bunăvoie 
în cămașa aceea cu model naturalist, avea să mă 
bată gi să mi-o bage pe git. 

M-am schimbat şi m-am așezat pe pat. Era întu- 
neric în salon, dar ușa dinspre coridorul sumbru 
era deschisă şi de acolo venea acea lumină palidă 
de bec de 20 de wati. Toate celelalte femei aveau 
păturile maro îmbîcsite trase pînă aproape de creg- 
tet şi sforăiau. Le invidiam pentru faptul că puteau 
să doarmă într-un astfel de loc. Mama si tata 
spuneau întotdeauna că omul este superior ani- 
malelor, deoarece se poate adapta oricărui mediu. 
Eram, fără îndoială, un animal. 

— Vrei o ţigară? 

Degetele cărnoase ale omului corpolent întin- 
deau spre mine un pachet de BT cu o ţigară scoasă 
pe jumătate. N-am stat pe gînduri şi am luat-o. 

— Ai o brichetă ? 

— Da, dar trebuie să fumăm dincolo. 

— A, cu atît mai bine. Nu pot să dorm. 

M-am ridicat de pe pat și l-am urmat „dincolo”, 
în camera de garda unde doctorita cu ochelari cu 
rame groase îmi făcuse fișa de internare pe motiv 
de whisky și de heroină. 

— Ia loc! 

— Mersi. 

Erau doua scaune de-o parte si de alta a mesei 
cu picioare de metal ruginit in mijlocul încăperii. 
Din locul în care mă așezasem, aveam în fata o 
fereastră neagră. 

Era noapte afară şi nici o lumină. În spatele 
meu se afla patul acoperit cu o musama maro 
şi un cearşaf alb murdar deasupra. O chiuvetă 
într-un colt și faianță albă pe pereţi. Oribil ! Aveam 
faiantofobie şi îmi imaginam cum milioanele de 
femei care purtaseră înainte cămașa cu model 
naturalist cu care eram îmbrăcată fuseseră izbite 
cu capul de acea faianţă şi cum sîngele le cursese 
şi la pătase cămașa. De frică, se pigasera si se 
căcaseră pe ele și, astfel, adăugaseră culoare. Îmi 
imaginam cum bărbatul corpolent din fata mea le 
dăduse pumni, cum îi plăcuse si cum giffise: „Hă 
ha ha ha...”. 

— Mai vrei o ţigară? 

— Da, mersi. 

— E bun BT-ul, nu? 

— Da, foarte bun. 

— De unde ai luat heroină? 

— N-am luat heroină. 

— Atunci de ce te-a adus tac-tu aici? 

Dau din umeri. 

— Mi-a plăcut de tine de cum te-am văzut. 

Ridic din sprîncene. 

— Esti fina. 

Sprincenele mi se ridică şi mai mult: 

— Mersi. 

— Îmi plac fetele tinere. Tara asta geme de 
babe! 

Întore capul şi îl privesc din semiprofil. 

— Eşti foarte sexy. Îmi plac ochii tăi! 

Pufnesc: 

— Poate din cauza strabismului. 

— Ai strabism?! Mai vrei o ţigară? 

— Mersi. 


— Iti place de mine? 

Mă uitam mai crucis ca de obicei la fumul care 
ieşea din ţigara pe care o tineam în mînă. 

— Nu știu. 

Răspuns neinspirat. Își strivi ţigara în scrumieră 
şi se ridică de pe scaun. Auzii cum metalul fermoa- 
rului își străbătu drumul zimtat. Mă uitai și vazui 
un halat alb murdar si, dedesubt, în deschizătura 

unor blugi ieftini: un penis. Un penis imens, atit 
de lung si de gros, încît ar fi putut fi însumarea a 
trei penisuri din care văzusem pînă atunci. 

Culoarea ? Un amestec inedit de violet, negru 
şi bej. Unul din ochii mei fixă penisul, celălalt 
rădăcina propriului meu nas. 

— Îţi place? 

Ridic din umeri. Raspuns neinspirat. Degetele 
cărnoase apucară penisul cărnos si începură să-l 
frece. 

Penisul violet, negru gi bej se umflă treptat si 
începu să freamăte energic între cer si pămînt: 
sus-jos, sus-jos... 

— E foarte mare. 

Bărbatul corpolent îmi zîmbi satisfăcut : 

— De cum te-am văzut, m-ai înnebunit! Esti 
atît de fină! 

Mă uitam mai crucig ca de obicei la mişcările 
insinuante ale fumului care şerpuia în jurul peni- 
sului imens ce fremăta neobosit : sus-jos, sus-jos... 

Îmi îndoii gâtul şi îmi mișcai fata într-o parte. 
O idee îmi veni, din fericire: 

— Ai ceva de băut? 

Penisul negricios își stopă balansul nervos de 
sus în jos și stagnă în deschizătura blugilor ieftini. 

— Nu-i voie cu băutură! 

— Aș! 

Penisul negricios isi reluă freamătul de jos in 
sus. Părea disperat de data asta. 

— Fără alcool sau droguri nu-mi place nimic. 


16 


Tokyo by Night 


Penisul gros stagnă iarăși. In secunda urmă- 
toare, se dezumfla si leșină peste zimtii fer- 
moarului. Halatul alb murdar se lăsă în jos ca o 
cortină. 

— Am o sticlă de ţuică. 

— Aa, nu! Du-te măcar să iei un vin! 

Bărbatul corpolent se uită nu tocmai lămurit 
la mine. 

— Dacă nu găsești vin, fă rost de niște heroină ! 

Rămase perplex cîteva secunde, după care spuse 
cu jumătate de voce: 

— Mă duc să iau vin. 

Îşi luă haina din cuier gi se îmbrăcă să plece. 

— Mai ia si un pachet de ţigări, te rog! 

— Bine. Asteapta-ma. 

leşi şi încuie usa în urma lui. 

Îmi aprinsesem o nouă ţigară din pachetul de 
BT rămas pe masă. Timpul trecea și omul cu peni- 
sul nu mai apărea odată cu vinul. 


— Cum e heroina? Bună? 

Era medicul stagiar care tocmai isi făcuse apa- 
ritia in usa dinspre coridorul sumbru. Tînăr, în 
jur de 28 de ani, cu o fata ștearsă înconjurată de 
zulufi. 

— Nu ştiu. Ar trebui să știi dumneata, doar 
de-aia ești doctor! 

— Hai, lasă-mă ! Heroina ne mai lipsea din pre- 
gatire ! 

— Eşti moldovean ? Ai accent moldovenesc. 


17 


Claudia Golea 


— Da. 

Se auzi usa de la intrare descuindu-se. 

— Vine. Mă duc să mă culc. Ai grijă că e ţigan! 
Eu nu mă bag, mă avertiză doctorul zulufat cu 
accent moldovenesc si dispăru apoi în lumina palidă 
a coridorului. Se auzi descuindu-se ușa din spatele 
meu. Bărbatul corpolent apăru gifiind: 

— Am adus vinul! Si tigarile! 

— Două sticle! Bun! Una nu mă satură nicio- 
dată. 

Scoase din dulap un tirbușon și două căni din 
plastic. Turnă vinul roșu în căni si ciocniram. 

— Noroc! 

— Noroc! 

Fumam ţigară de la țigară și beam pahar dupa 
pahar. Bărbatul corpolent bea mai putin decît mine, 
dar ochii îi sticleau ca după heroină. 

— Îmi place de tine. Tie iti place de mine? 

— A început să-mi placă. Mai pune-mi o cană! 

Încă o cană şi prima sticlă fu goală. Bărbatul 
corpolent se ridică şi veni lîngă mine. Îmi apucă 
strîns încheietura miinii si mă ridică de pe scaun. 
Mă împinse pe patul acoperit cu muşama maro, 
îşi ridică halatul alb murdar gi își deschise slitul 
blugilor ieftini. Penisul negricios mi se păru acum 
mai gros chiar decît înainte. Îl vedeam cu clari- 
tate, în toată splendoarea sa. Stăteam în fund pe 
pat, aşa că era la cîţiva centimetri de nasul meu. 
Degaja un miros ametitor de untură cu brînză. 

Palmele miinilor cărnoase îmi acoperiră sînii, tot 
împingîndu-mă pe spate. Rezistam și rămîneam 
în fund. Bărbatul corpolent se gîndi probabil că se 
impunea un preludiu. Îmi luă mîna dreaptă şi 
mi-o puse pe penisul negricios. Începu apoi să-şi 
frece cu ea burlanul. 

Noroc cu stomacul meu, care mă asculta întot- 
deauna. Îmi apropiai nasul și buzele de penis şi 
bărbatul corpolent îmi eliberă mîna, aruncindu-si 
capul și ochii pe spate: 

— Haaa...! 

Vedea probabil deja paradisul cu ochii cînd sto- 
macul meu se hotărî să înapoieze lumii din afară 
ofrandele care-i fuseseră făcute în acea seară. 
Topping-ul pizzei cu carne tocată, ciuperci, ardei 
şi roșii, inmuiate generos în vin roșu, aterizară pe 
penisul negricios ca un ketchup turnat cu multă 
mărinimie. Vedeam parcă imaginea promotio- 
nală luminoasă dintr-un fast-food, cu legenda 
„crenvurșt napolitan”. 

— Aaaa...! făcu posesorul și, după cîteva se- 
cunde, începu să ma zgâlțiie: 

— Ce?! Ti-e rău? 

Stăteam cu capul plecat si mă pregăteam să 
deversez restul de vin: 

— Nu mă atinge că iar îmi vine! Adu-mi un 
lighean! 

Omul se repezi la găleata de sub chiuveta gi 
mi-o trînti sub nas. Se întoarse apoi la chiuvetă 

să-şi spele penisul. Am auzit apa robinetului 
curgînd si comentariul deznădăjduit : 

— Ooff! Fir-ar mama ei de viata! 

Apa se oprise şi puteam acum să văd picioarele 
omului îndreptîndu-se spre coridor, de unde se 
auzi bombănind: 

— Fire-aţi ale dracu’ de nebune! 

Nu i se mai auziră pașii. Mă ridicai si mersei la 
chiuvetă, unde ma spălai pe miini si pe fata cit 
putui de bine. Imi bagai apoi degetele pe git sa 
scot restul de vin. 

„Uf! Încă o ţigară, o canita, şi la culcare, pînă 
nu se întoarce si nu i se scoală iar!” 

Terminasem ţigara si canita si mă îndreptam 
spre coridorul sumbru. 

— Ha ha ha hă..., se auzea dinspre salon. 

Mi se făcu teamă și mersei tiptil. Ajunsă-n 
dreptul ușii salonului, rămăsei acolo. 

Bărbatul corpolent călărea o femeie care părea 
să doarmă. 

Cabinetul stagiarului se afla dincolo de salon. 
Aș fi putut să ajung acolo fără să fiu remarcată: 
bărbatul cu penisul era ocupat cu ale sale. Nu. Nu 
merita să risc. Moldoveanul zulufat avea să-mi 
spună că nu se bagă. Făcui stinga-mprejur si mă 
întorsei în camera de gardă. 

Am luat sticla de pe masă şi mi-am turnat încă 
un rînd, mai mic de data asta: trebuia să am grijă 
să nu mă fac crita si să nu adorm pînă dimineaţa. 
Era deja 3:30 — mult nu mai aveam. 

Fumam, beam si ma zgiiam la fereastra neagra 
ce începu să se deschidă: gri, mov, portocaliu, 
bleu, alb. 

Pasi pe coridor, mai multe glasuri și cheile invir- 
tindu-se în broască. 

Castelul 
ch~ 


Salonul doctorului Predescu era cel în care 
fusesem repartizată. Era firesc: aici lucra docto- 
rul Constantinescu si mama ii fusese dintotdea- 
una pacienta. Fusese internata in acest salon in 
repetate rinduri, pe motiv de schizofrenie para- 
noida. 

{mi aduceam aminte de prima mea vizita aici, 
cu 15 ani în urmă. Aveam 10 ani și o vizitam pe 
mama. Era internată de vreo lună și îmi era dor 
de ea. Îmi trebuise o săptămînă întreagă ca să 
pun la punct castelul. Îl construisem din carton și 
coli de hîrtie si mîncasem mai multă ciocolată 
decît de obicei pentru a face rost de poleială. Avea 
trei aripi şi cinci turnuri, toate poleite în „aur” şi 
„argint”, şi era colorat într-o sumedenie de nuanţe 
de carioca. Cînd venise ziua vizitei, îmi luasem 
așadar castelul și mersesem cu el în braţe pînă 
la Spitalul 9. Era iarnă și viscolea, aşa că drumul 
nu a fost floare la ureche. Trebuia să am în 

permanenţă grijă de castel, să nu i se răstoarne 
turnurile poleite în bătaia vîntului. 

Ajunsesem în salonul doctorului Predescu, 
în fata uşii rezervei patronate de doctorul 
Constantinescu. Culoarul era vopsit în ulei bej și 
avea mai încolo faianță albă. Un miros de medi- 
camente și de boală. 

Intrasem în rezerva mamei. Era o încăpere cu 
pereții vopsiți în același bej şi avea o chiuveta 
albă pe care se zăreau patru gîndaci mari si negri. 
Mi-a mirosit înăuntru a descompunere şi mi-am 
dat seama că mama numai de „castelul” meu nu 
avea nevoie. „Castelul” meu era o ironie”, desi 
încă nu cunosteam acest cuvînt. Sînt două paturi 
în încăpere şi pe unul stă întinsă mama. Nu am 
spus pînă acum cît de frumoasă era ea, dar, iată, 
trebuie să o spun: mama era de o frumuseţe rară. 
Dar nu atunci. Stătea întinsă pe pat si avea fata 
palidă, aproape galbenă. Buzele ei erau parcă gal- 
bene și, la colțurile gurii, i se prelingea un lichid 
vîscos. Nu mi-a spus nimic. S-a uitat fix la mine, 
dar nu a părut să mă recunoască. 

Străbăteam acum acelaşi coridor cu pereţii bej 
şi faianță albă mai încolo. Eram condusă într-o 
rezervă, poate aceeași pe care o vizitasem cu 15 
ani în urmă si unde văzusem cei patru gîndaci 
negri și mari. O asistentă corpolentă îmi băgă sub 
nas cîteva pachete de ţigări: 

— Ti le-a adus tatăl tău de acasă. Pune-le aici, 
sub pernă, să nu ţi le fure! 

Mi le băgă ea însăşi sub perna murdară. 

— O să vină doctorul putin mai încolo. 

Stăteam și mă uitam de jur împrejur. Parcă ar 
fi fost celula mamei de acum 15 ani: două paturi, 
o chiuvetă, cîţiva gîndaci... Celălalt pat era liber; 
eram singură. 

Eram singură si nu puteam să fac nici o mis- 
care. Nu puteam să mă asez pe pat, nu puteam să 
mă spăl la chiuvetă, nu puteam să strivesc nici un 
gîndac şi nu puteam nici măcar să iau de sub 
pernă un pachet de țigări și să mă apuc de fumat. 
Mă uitam pe fereastră la curtea Spitalului 9. Era 
luna martie şi copacii nu înfloriseră încă. Nu se 
vedeau decît crengile lor goale şi, sub ele, aleile 
pustii. Se auziră deodată uși deschizîndu-se ; docto- 
rul Constantinescu venea „în vizită”, cu o suită de 
asistente si asistenți după el. Erau care mai de 
care mai ponositi, cu încălțări noroioase și halate 
de bumbac și lînă grena sau albastre, murdare și 
jerpelite. 

— Un caz de schizofrenie provocată de heroină, 
anunţă doctorul Constantinescu către femeile și 
bărbaţii ponositi. 

Purta ochelari cu dioptrii mari și arbora vegni- 
cul său aer blazat. Sub părul gri, despărțit în 
suvite unsuroase, obrajii scofilciti stăteau parca 
să-i cadă. Ştiam că se autotrata cu diverse anti- 
psihotice care, pare-se, îl ramoliseră înainte de 
vreme. 

— N-am luat heroină. 

— Scrie acolo: „Nu recunoaşte”. 

— N-am luat heroină. Am luat speed. Este o 
diferență. Si mai bine v-aţi ocupa de ce se întîmplă 
în salonul de gardă decît să vă bateti capul cu 
chestii care vă depășesc. 

— Ce se întîmplă în salonul de garda? 

— Asistentul gras violează femeile în timpul 
nopții. 

— Scrie acolo: „Pacienta delirează. 150 mg levo- 
mepromazin, 400 carbamazepin, 100 ludiomil”. 

Acestea fiind spuse, se retraseră cu toţii si inchi- 
seră ușa în urma lor. Era timpul pentru o ţigară. 

Pînă la ora prînzului, terminasem un pachet. 
Atunci mă anuntara că trebuia să-mi mut cartie- 
rul general. Se internaseră două doctorite si le 
trebuia o rezervă ; nu puteau să le pună în salonul 
comun, avînd în vedere profesia lor. Îmi luai aga- 
dar restul de ţigări şi o pornii după asistentă. 
Traversarăm coridorul cu faianță albă si ajunse- 
ram în salon: o sală mare cu faianță albă pe pereţi, 
ferestre mari pe doi dintre aceştia şi două rînduri 
de paturi. Erau douăzeci în total şi mie mi se 
oferea singurul liber. Era, din fericire, la capătul 
sălii gi, deşi într-o parte aveam un alt pat, în 
cealaltă era peretele. 

— Bagă-ţi ţigările sub pernă, să nu ti le fure! 
îmi şopti asistenta la ureche. l 

Asa am si facut. Nu m-am întins pe pat. Dacă 
aş fi făcut-o, as fi avut în dreapta peretele, iar in 
stînga pe doamna Beceanu. Ea stătea întinsă pe 

pat. Purta o basma maro, de sub care îi ieșeau 
cîteva suvite de păr alb. Tinea în miini o iconita şi 
se ruga la Dumnezeu, ceea ce a continuat să facă 
pe parcursul celor șase săptămîni cît am stat acolo. 
În stînga ei, era tanti Leana: slabă, dar cu o burtă 
cît toate zilele. Era constipată și balonată din pri- 
cina numeroaselor medicamente cu care o îndo- 
pau, fără a reuşi totuşi să o facă să termine cu 
câinii : 

— M-au mușcat! Sînt turbati! Mă mănîncă 
cîîiîiiiniiii!!! se tînguia ea și așa avea să o tina in 
următoarele șase săptămîni. 

În stînga ei, şedea Marilena. Era de-o seamă 
cu mine. Înaltă, suplă... Plingea întruna si susti- 
nea că, atunci cînd fusese în salonul de gardă, 
cineva — un extraterestru! — îi introdusese un 
lichid dubios printr-un orificiu si apoi îi vîrîse o 
sîrmă de-a lungul coloanei vertebrale. O ţinea cu 
sirma în fiecare zi și, în ciuda socurilor electrice 
cotidiene, obiectul era veşnic prezent în coloana ei 
vertebrală. 

Nu mai știu cine era în stînga ei: nu vedeam 
pînă acolo. În patul din fata însă, pe partea opusă 
a salonului, şedea veşnic întinsă Anca. Avea vreo 
30 de ani și ochii-i mari, negri mă priveau întotdea- 
una cu beatitudine. Sustinea că seman cu Fecioara 
Maria şi că sînt o lumină pentru umanitate în 
general si pentru ea însăși în special. Nu am con- 
trazis-o niciodată. Patul din stînga ei, cel aflat în 

„ fata lui tanti Leana, era ocupat de o fată cam de 

vîrsta mea. O chema Geta si avea şi aceasta o 
burtă cît toate zilele. Ea nu era constipată, ci 
gravidă în luna a opta. În stînga ei, patul era liber. 
Si in fata mea, pe partea opusă a salonului, se 
afla patul Danei. Era o fată de culoare, mai degrabă 
simpatică. Fusese internată pe motiv de schizo- 
frenie gi, înainte de a fi adusă la 9, o culeseseră 
din Gara de Nord, unde oferea servicii orale ama- 
torilor de sex, în schimbul cîte unui pachet de 
Carpaţi. Intelegeam acum de ce ţigările mele erau 
în mare pericol. 

Era ora unu si asistentele veniseră cu game- 
lele. Erau în număr de două: într-una se afla 
ciorba, fiartă din elemente indescifrabile, și în 
cealaltă, fasolea cu costite fără carne. Asistentele 
se înarmaseră cu polonice si umpluseră o sume- 
denie de farfurii. Puneau cîte două pe o tavă, ală- 
turi de o lingură gi un codru de pîine. 

Toate femeile se îngrămădeau acum la tăvi. 
O fată cam de vîrsta mea se tot dăduse pînă atunci 
cu capul de pereţi, dar cînd văzuse asistentele cu 
gamelele, renuntase să bată pereţii şi, dindu-le 
coate celorlalte, se înființase prima să ia tava cu 
mîncare. Toate celelalte se dăduseră la o parte cu 
respect : fata cu coatele avea cel puţin 100 de kilo- 
grame ! Luase tava și se retrăsese cu ea pe patul 
din dreapta Danei. Eram aproape vizavi. Înfulecă 
pe nerăsuflate ciorba și fasolea. Mă uitam la ea 
înmărmurită si, cînd termină, mă apropiai de patul 
ei şi îi oferii tava cu ciorba, fasolea si codrul meu 

de pîine încă neatinse. Îmi zimbi şi mi-o luă din 
miini cu voiosie. 

Mă bucuram că fi făcusem o plăcere asa de 
mare. O chema Veronica, suferea de autism, şi, 
cînd nu mînca zîmbind, se dădea întruna cu capul 
de pereţi. Nu îi puneau nici o caschetă încuiată 
sub bărbie, așa cum se procedează în spitalele 
din ţările civilizate, ci o lăsau în pace şi în plata 
Domnului. 

Pe la două, apăru mama. Îmi aducea țigări, 
cîteva sandvisuri, un juice, cărți, casete si walk- 
manul. Ieșirăm la plimbare în curte, unde paci- 
entii aveau voie numai însoțiți. Ne instalarăm 
pe o bancă unde am ascultat muzică timp de vreo 
două ore. Nu aveam ce să discut cu mama. Ne 
întoarserăm apoi în salon si ea luă walkmanul 
înapoi acasă (risca să fie furat); îmi lăsă numai 
cărți. 

Sosisem la timp pentru ora injectiilor. Trebuia 
să ne întindem toate pe pat și să așteptăm asis- 
tenta cu seringa, cu unica seringă, al cărei ac era 
dezinfectat cu spirt după fiecare folosire. Medica- 
mentele mă ramoliseră — dozele de carbamazepin, 
levomepromazin și ludiomil erau foarte mari — și 
nu am reușit să fac altceva decît să fumez două 
pachete de ţigări pînă seara, la ora cinei. I-am dat 
tava cu dineul meu Veronicăi și ea a fost fericită. 
Cred că deja ne puteam considera prietene. Eu 
am continuat să-mi fumez ţigările pînă după ora 
stingerii. 

Era intuneric acum in salon. O lumina palida, 
de lună, intra prin cele două rînduri de ferestre 
înalte. Se culcaseră toate, în afară de Veronica, 
Geta, Dana și cu mine. Veronica se dădea cu capul 
de pereţi, iar Dana, Geta şi cu mine ne plimbam 
de la un capăt la celălalt al salonului fumînd, eu 
Mila Schön, ele Carpaţi. Se făcuse deja ora 11 si 
atunci ni se alăturară Raluca gi Alina, cele două 
doctorite din rezervă. Si ele erau fumătoare si 
consumau amîndouă Kent. 

Raluca era o superbă roşcată, cu ochii albaștri. 
Din cîte spunea, avea 33 de ani și era medic gene- 
ralist într-o localitate din apropierea Bucureștiului, 
la Cucuietii din Deal. Făcea de gardă în multe 
nopţi la dispensar si pacienţii ,taranoi” o scoteau 
din minți. Noaptea trecută venise unul pe care îl 
durea măseaua. Raluca se dusese în cabinetul din 
fata să-l anunţe pe dentist, dar acesta zăcea beat 
turtă pe scaunul cu oglindă deasupra şi sforăia 
într-un asemenea hal încît tot instrumentarul din 
jur se cutremura de mama focului. Raluca se dusese 
înapoi să-i spună omului să se ducă acasă și să 
vină a doua zi: 

— Bea o ţuică gi o să-ți treacă! 

Omul avea însă falca umflată, se văita de durere 
cît îl tinea gura și refuza să plece să-şi bea tuica 
pînă cînd cineva nu avea să-i aline suferinţele. 
Raluca se enervase și îi spusese omului să se întindă 
cu fata in sus. Luase un patent de pe birou, se 
aşezase pe pat în genunchi, călare deasupra omului 

şi, cum acesta răcnea mai abitir ca înainte, îi trăsese 
cîteva cu patentul în cap. Omul se calmase și Raluca 
putuse în sfîrşit să-i scoată măseaua cu pricina, 
cu ajutorul aceluiaşi instrument cu care îi trăsese 
în cap. 

În loc ca toată lumea să-i fie recunoscătoare, o 
îmbarcaseră a doua zi — astăzi — într-o Salvare, cu 
destinaţia Spitalul 9. 

— Ai dracului cu Cucuietii mamii lor! Și 
Predescu ăsta ! Am citit tratatul lui de psihiatrie. 
Cartea e bună, dar omul e tîmpit! Ai văzut, Alina, 
ce ramolit si cretin e „marele profesor” ?! Păi, dacă 
noi sîntem nebune, ăsta e regele nebunilor! 

Alina se mulțumi să-și strîmbe gura = să dea 
din cap în sens afirmativ. 

Ea avea 52 de ani si povestea ei îmi aducea 
aminte de Crăiasa Zăpezii a lui Andersen. Era 
oftalmolog în Caransebeş şi venise la Bucureşti 
în concediu. I se păruse că aici, în capitală, toți 
oamenii aveau cioburi în ochi si, oriunde apuca, pe 
stradă sau acasă la prietenii la care şedea, se oferea 
să le scoată tuturor cioburile cu un briceag pe 
care şi-l cumpărase de la Unic în acest scop precis. 
Ca atare, o luaseră și pe ea pe sus, spre destinaţia 9. 

Făceam acum toate cinci rondul de noapte și 
fumam pe rupte, în timp ce Veronica bătea pereții 
cu teasta ei imensă. Pe la două, se auziră pași pe 
coridor şi uşi descuindu-se. Erau două asistente 
şi doi asistenţi care veniseră şi ei cu rondul de 
noapte. 

— Astea nu s-au culcat! 

— Fa-le dracului injecţia ! 

O asistentă grasă scoase o seringă din buzunar 
şi cu aceasta ne intepa pe toate șase. Își luă însă 
măsuri de igienă și dezinfectă acul cu o bucată de 
vată îmbibată în alcool după fiecare folosire. 

Terminaseră cu noi și se pregăteau de plecare. 

— Fire-ati ale dracului, dacă nu vă culcati, va 
ducem mîine la 10! 

Închiseră şi încuiară uşa salonului în urma lor. 
„107... Nu știam ce este ,,10”. 

Mă apucase toropeala. M-am băgat în pat și 
am adormit în scurt timp. Eram din nou la şcoala 
primară, la încheierea mediilor de sfîrșit de an. 
Aveam 10 pe linie, dar, nu știu de ce, lucrul acesta 
nu mă incinta defel. 

Zilele treceau si medicamentele îmi veneau de 
hac încet, dar sigur. Cît era ziua de lungă, mă 
uitam cu ochii pe jumătate închiși cum se scurgea 
viaţa pe lîngă mine și cum oamenii se mișcau de 
colo-colo fără sens, ca niște marionete. Nimic nu 
mă mai impresiona. Aflasem ce era „10”, dar pînă 
şi asta mă lăsa rece. 

„10” era ameninţarea curentă ori de cîte ori 
cineva ieșea din rînd. Exemplu: stăteai treaz pînă 
tîrziu, a doua zi aveai să fii dus la „10”! Nu voiai 
să ti se mai facă injecții, imediat la „10” ! Se spălau 
toaletele din tot salonul în același timp și infir- 
mierele se încuiaseră pe dinăuntru. Mă trecea asa 
de rău că îmi dădusem drumul ostentativ în mijlo- 
cul sălii de așteptare. Eram iarăși amenințată cu 
„10”, şi de data aceasta gi cu șocuri electrice. 

„10” este numărul salonului care reprezintă 
mindria Spitalului „Al. Obregia”. Acolo sînt duși 
cei care își fac un obicei din a ieși din rînd — gi 

puși în lanţuri. Stau așa zi si noapte gi, cînd pe 
cîte unul îl apucă damblaua și începe să zbiere, i 
se face un duș rece cu ajutorul unui furtun. Dacă 
individul nu tace nici atunci, un asistent specia- 
lizat îi trage cîțiva pumni pînă îl lasă lat. Nu mi-a 
fost dat, din fericire, să încerc pe propria-mi piele 
aceste tratamente sofisticate. 

Am făcut numai experiența „cămăşii de forță”. 
Nu era însă vorba de nici o cămașă. Această terapie 
modernă consta în următoarele : cînd îmi ieşeam 
din pepeni si îi trăgeam vreo înjurătură uneia din 
asistentele solide, mă luau pe sus gi mă duceau 
pînă la patul meu din colțul salonului. Erau foarte 
pricepute si știau să mă învăluie cu cearşaful în 
așa fel încît să nu mă mai pot mișca. Apoi, cu un 
alt cearsaf, mă legau de pat. Nu era însă o pro- 
blemă gravă, căci Veronica venea de fiecare dată 
să mă elibereze. Ea devenise omul meu de încre- 
dere și asistentul în probleme de supravieţuire pe 
această planetă a animalelor. i 

Una dintre cele mai insuportabile chestii era 
aceea că începusem să fac pe mine. Dimineața, 
cînd veneau cu gamelele cu micul dejun, mă tre- 
zeam aproape întotdeauna udă. Dormisem atît de 
profund, încît nici nu simtisem cînd mă trecuse si 
cînd Geta si Dana îmi furaseră pachetul de Mila 
Schön din chiloti. Într-un fel, era mai bine aşa. 
Într-o noapte, cînd avusesem ghinionul să mă tre- 
zesc pentru a merge la toaletă, căzusem pe drum 
şi aproape că îmi spărsesem capul pe cimentul 
din salon. 

Daca eu deveneam din ce in ce mai mult 0 epava, 
mi se părea că Veronica reincepea să trăiască. 

De-abia împlinise 19 ani și părinţii se sătura- 
seră de ea cu vîrf şi îndesat. Ameninta încontinuu 
să-i bată atunci cînd nu îi erau pe plac si să le 
dărîme cu capul pereţii casei lor modeste din Chitila 
atunci cînd se plictisea. O aduseseră la 9 cu şase 
luni în urmă și nu aveau s-o mai ia acasă. Nici- 
odată. Erau oameni săraci si, oricum, nu puneau 
mare pret pe fiica lor oligofrenă, așa că nu le 
dădeau bacsisuri nici medicilor, nici asistentelor. 
Veronica ocupa, de o jumătate de an, un pat întreg 
în salonul profesorului doctor Predescu și nu-i 
ieşea nimănui nici o şpagă din ea gi cele 100 de 
kilograme ale ei. În plus, punea la grea încercare 
faianta salonului si — ca s-o mai lase dracului — îi 
făceau injecții peste injecții cu antipsihotice care 
de care mai drastice. 

Autismul Veronicăi mă fascina. Personalitatea 
ei îmi părea un castel inaccesibil, cu creneluri 
fabuloase gi infinite pasaje secrete. 

Uitîndu-mă la ea, aveam întotdeauna o senzaţie 
de déja vu. Mi se părea că seamănă leit cu Mika, 
vechea mea prietenă japoneză. Aceeași vîrstă, ace- 
lași gabarit, aceeași viziune asupra lumii, același 
fel de a se raporta la mine. Precum Mika-san, care 
avusese un penchant pentru gaijin-san', urmărin- 
du-mă întruna prin salonul Spitalului Matsuzawa 


*  Domnişoara străină. 

şi lăsîndu-se cu toată greutatea pe brațul meu, 
așa și Veronica părea să nutrească pentru mine 
un anume subtil interes. Nu aveam să ştiu nicio- 
dată de ce, dar probabil că toţi oamenii în general, 
fie ei şi oligofreni, știu către cine se pot îndrepta 
şi către cine nu. 

Continuam să-i dau mîncarea mea, dar o sfătu- 
iam să renunțe: 

— Mai bine te-ai apuca de fumat! 

I-am întins pachetul elegant de Mila Schön, 
cu o ţigară cu filtru perlat scoasă pe jumătate. 
Veronica făcu ochii cît cepele şi se uită la mine 
cîteva minute bune, fără să spună nimic, apoi la 
obiectul cu pricina. Îl apucă între degetele ei groase 
şi se mai zgii alte cîteva minute. I-au trebuit ore 
întregi să înțeleagă că, pentru a aprinde ţigara, 
nu era îndeajuns să o ţină între degete și să-i dea 
foc cu bricheta la un capăt. Fumul trebuia tras în 
piept simultan cu aprinderea brichetei și asta nu 
a fost prea simplu de explicat. 

O dată ce prinse spilul, Veronica deveni o adevă- 
rată vicioasă. De cite ori simțea nevoia să se dea 
cu capul de pereţi — ceea ce se întîmpla mai tot 
timpul —, venea să-mi ceară o ţigară. Nu o refuzam 
niciodată, în afara diminetilor cînd mă trezeam 
udă si fără pachetul din chiloti. Îi spuneam „nu mai 
am” şi dădeam neputincioasă din umeri. Veronica 
nu părea să accepte această situaţie. Fata, pina 
atunci luminoasă, i se întuneca teribil si sprîn- 
cenele i se încruntau într-un asemenea hal, încît 

ochii aproape că nu i se mai vedeau. Raminea in 
picioare lîngă patul meu, mentinindu-si mutra 
diabolică, si nu era chip să o clintești de acolo. 

— Dana si Geta mi-au furat ţigările în timpul 
nopţii. 

Veronica nu părea să înţeleagă. Cine erau Geta 
şi Dana? A trebuit să i le arăt cu degetul de zeci 
de ori pînă cînd ea să priceapă. 

Le atacasem pe cele două în repetate rînduri, 
pe motiv că îmi furaseră ţigările, dar de fiecare 
dată mă bătuseră măr. Cu Veronica însă nu era de 
glumit si, cînd înţelese că Geta si Dana îi furasera 
şi ratia ei de ţigări, le trase cîteva dosuri de palma 
de le lăsă late. Pe Geta o mutară în alt salon, deoa- 
rece o apucaseră durerile facerii. Călătorie sprînce- 
nată! Nu am mai avut nevoie de atunci încolo 
să-mi ascund pachetul de Mila Schön în chiloti. Îl 
lasam de fiecare dată pe noptieră și nimeni nu 
avea curajul să întindă un deget spre tigarile mele. 

Veronica părea din ce în ce mai fericită. O amu- 
zau îndeosebi performanţele mele scenice. Purtam 
mereu un pantalon negru mulat şi un tricou negru, 
strîmt, cu mîneci lungi. La ora spectacolului, îmi 
puneam peste acestea o pereche de chiloti albi 
dantelati si un sutien sic. Îmi luam walkmanul cu 
caseta Madonnei înăuntru, îmi puneam căștile și 
îi dădeam drumul: 


My name is Dita 
I'll be your mistress tonight 
(...) Erotica, romance... 

Nu ştiu dacă imitatia mea era de calitate sau 
nu, căci, avînd în permanenţă castile în urechi, nu 
mă puteam asculta. Veronica părea însă incintata : 
rîdea, bătea din palme și dansa. Dacă stăteam să 
mă gîndesc bine, nu mai cunoscusem niciodată o 
persoană cu o plăcere de viaţă atît de mare. 


Era o superbă dimineaţă de aprilie. Razele soa- 
relui invadau salonul și se puteau auzi dinăuntru 
conversațiile a mii de păsări. Mă trezise zgomotul 
polonicelor; asistentele veniseră cu gamelele cu 
micul dejun. O dimineaţă ca oricare alta. Mi se 
părea totuşi că ceva lipseşte din peisaj. N-aş fi 
putut spune însă ce anume. De-abia puteam zări, 
prin ochii pe jumătate deschişi, niște asistente 
grosolane cărînd afară din salon ceva enorm învelit 
în cearșafuri. Trebuie să fi fost o povară serioasă, 
căci asistentele se cocoșaseră și păreau să tragă 
din greu. 

Mă ridicai, mă dusei să-mi iau ceaiul şi mă întor- 
sei cu el spre pat. Îmi aprinsei o țigară. Veronica ! 
Mă uitai spre patul ei, dar nu era acolo. Mă uitai 
spre coridorul cu faianță, unde obișnuia să se 
dea cu capul, dar nici acolo nu era. O întrebai pe 
doamna Flori, asistenta care avusese atîta grijă 
de tigarile mele, sfătuindu-mă mereu să le ascund 
sub pernă: 

— Unde este Veronica? 

Făcu un gest evaziv cu mîna dreaptă: 

— Aa, Veronica... Lui Veronica i-au făcut ieşirea. 

— I-au facut ieşirea Veronicai???!!! 

— Da, da..., spuse ea şi plecă mai încolo. 

Era deja ora 9 și mama veni cu provizii. Îmi 
spuse însă că n-o să mi le lase și o să le luăm 
înapoi. Era vînătă la fata: 

— Mergem acasă! 

Nu știam de ce o apucase așa de subit dorința 
de a mă lua acasă. Atmosfera primăvăratică li se 
urcase probabil la cap tuturor părinților, făcîndu-i 
să se decidă să-și recupereze odraslele scapatate : 

— Ce s-a întîmplat? o întrebai eu. 

— M-am întâlnit cînd veneam încoace cu patru 
asistente care cărau ceva într-un cearșaf. Am între- 
bat-o pe Tanta si mi-a zis că o duceau pe fata aia... 
Veronica. Au găsit-o moartă astăzi de dimineață! 

Rămăsei nemișcată si simtii cum toţi mușchii 
corpului mi se răcesc şi se încordează. Fata îmi 
deveni parca de piatră si o gheara mi se strînse în 
jurul gîtului. Mama consideră că mutra mea cerea 
explicații suplimentare : 

— Părinţii au lăsat-o aici de șase luni și nu mai 
voiau s-o ia acasă. Cică doctorii nu aveau ce să-i 
facă şi ocupa patul degeaba. I-au dat prea multe 
medicamente şi inima i-a cedat în timpul nopții. 
Tanta a zis că e mai bine pentru toată lumea. Cică: 
„Ce să-i mai fi făcut, doamnă Golea ? Nu își revenea 
deloc și părinţii nu mai voiau să audă de ea. E 
mai bine pentru toată lumea că a murit”. Auzi! 

Teoria Tantei mă lăsă perplexa. 

Mi-am strins cele citeva lucruri pe care le aveam 
cu gesturi mecanice și am intins-o. Era o ironie. 
În vanitatea mea prostească, îmi închipuisem că, 
prin lecţiile de „emancipare” pe care i le dădeam, 
o ajutam citusi de putin pe Veronica. Oligofrena 
care nu știa nici măcar să citească fusese însă cea 
care mă ajutase. Dăduse ortu' popii și, iată, acum 
eram liberă să părăsesc spitalul. 

Doamna Beceanu se închină și îmi spuse 
„Dumnezeu să te aibă în pază !”, Marilena plinse 
şi mă rugă să vin din cînd în cînd si să-i fac pe 
tartori să nu îi mai bage sîrme în coloana verte- 
brală. Anca plinse si ea şi se uită după mine ca 
după o minune care dispare în zare. Dana se bucură 
nespus şi mă pupă pe ambii obraji cînd îi oferii, în 
semn de rămas-bun, tigarile care mai rămăseseră 
în pachetul de Mila Schon. 


Era plăcut afară. Copacii inverzisera si părea 
cu adevărat primăvară. Mă simţeam singură, dar 
incredibil de puternică. Nu m-ar fi deranjat dacă 
toți oamenii de pe planetă ar fi pierit, lăsînd în 
locul lor numai natura, primăvara, păsările care 
cîntau, cîinii vagabonzi care hoinăreau prin parcul 
spitalului si pe mine. Dacă mă gîndeam bine, o 
asemenea situaţie chiar mi-ar fi plăcut. 

Venise vara gi vegetam. Hiroshi, prima și marea 
mea iubire, fugise cît colo cînd auzise de noile 
mele aventuri psihologice si nu mai dădea nici un 
semn scris sau telefonic. Viața mea sentimentală 
se redusese la zero, iar cea intelectuală la doi. 
Stăteam toată ziua cu botul pe labe, ascultînd 
muzică si citind. Ma apucasem chiar să scriu un 
roman cu acțiune situată in Japonia. Găsisem 
titlul perfect, Gaijin’, si mă lăudam toată ziua 
prietenilor apropiaţi pentru iscusinta mea în alege- 
rea acestei denumiri. Știau cu toţii că ieșisem de 
curînd de la 9 și că eram sub doză forte de anti- 
psihotice, așa că se arătau incintati şi mă încu- 
rajau în întreprinderea mea. Am fost foarte mîndră 
de mine însămi pînă într-o zi, cînd prietena mea, 
Maria, îmi spuse: 

— Gaijin?! S-a publicat deja. L-am văzut în oraș. 


* Strain. 

— Cum să se publice?!! Nu i-am scris decît 
titlul pînă acum, așa că nu e terminat. 

— Nu e de tine. E de James Clavell, ăla care a 
scris şi Shogun. 

Din ziua aceea, cetatea visurilor mele se nărui. 
Nu mai aveam nici măcar titlu pentru capodopera 
sfîrșitului de secol! Am pus în totalitate lipsa mea 
de inspirație pe seama medicamentelor și am hotă- 
rit că de doctorul Constantinescu era mai bine să 
te feresti: în salonul lui fusese omorita Veronica 
şi cine ştie citi alţii! Nasa mea îmi recomandă un 
nou doctor, pe domnul Ionescu. 

— În ăsta poţi avea încredere, îmi spuse ea. 

Lucra la Policlinica Sahia. Prima dată cînd l-am 
văzut a fost si ultima. 

Avea vreo 48 de ani și o figură relativ rece, de 
om corect. I-am spus de cum am intrat pe usa 
cabinetului său că mă săturasem de medicamen- 
tele doctorului Constantinescu. 

— Este un doctor foarte bun. 

— Poate. Dar este si criminal. 

Doctorul Ionescu făcu ochii mari. Îi relatai atunci 
povestea Veronicăi. Păru relativ impresionat: 

— Eu sînt președintele comisiei de cercetare a 
abuzurilor comise de psihiatri în timpul regimului 
comunist. Dacă ești dispusă să-mi scrii o plingere 
asupra celor ce s-au întîmplat, pot să fac demer- 
suri pentru investigaţii. Vino săptămîna viitoare 
cu o plîngere! 

Am fost entuziasmată pe moment. Ulterior însă 
mi-am dat seama că, dacă doctorul Ionescu, ca 
președinte al unei comisii, era într-adevăr pus pe 
treabă, datoria lui ar fi fost să facă investigaţii în 
problema morții Veronicăi fără să fie necesară 
„plîngerea” unei alte nebune. Am renunţat aşadar. 

Mă întrebă apoi de ce nu îmi plăceau medica- 
mentele doctorului Constantinescu. 

— Dozele de levomepromazin și carbamazepin 
sînt prea mari. Nu mai am energie. M-am apucat, 
de exemplu, să scriu o carte, dar n-am trecut mai 
departe de titlu și am aflat că s-a publicat deja. 
Așa că m-am împotmolit. 

— Dacă vrei să scrii cărţi, trebuie să iei o peri- 
oadă mai îndelungată medicamentele acestea si 
să te vindeci. Numai așa vei putea să scrii cărți 
bune! 

Căscai ochii mari. 

— ÎI ştii pe Buzura ? mă întrebă doctorul Ionescu. 

— Am auzit de el. 

— Este prietenul meu. Ai văzut că scrie cărți 
bune?! Este un om sănătos mental si, in general, 
integru, şi de aceea scrie cărți bune. 

Doctorul Ionescu mă sfătui așadar să urmez 
exemplul lui Buzura si isi luă la revedere. 


Perspectiva nu îmi surîdea gi, cum nici roma- 
nul Gaijin nu mergea ca pe roate, eram în impas. 

Iulia, fosta mea profesoară de japoneză, ma 
sună să mă întrebe ce mai fac. 

— Bine, mersi. Nimic. 

— Nu vrei să lucrezi pentru un impresar japo- 
nez care vine deseori la noi să recruteze dansa- 
toare ? Plătește bine! 

Cugetai cîteva clipe şi, într-un tîrziu, îmi zisei : 
„Da, de ce nu? De ce nu m-aș lansa în definitiv 
în domeniul artistic?”. Am stabilit o întîlnire cu 
domnul Matsumoto. 

Perspectiva unui salariu bun neimpozabil şi a 
unei cariere strălucite în show-business îmi dădu 
curajul necesar pentru a trata cu flit tratamentul 
care avea să facă din mine un al doilea Buzura. 
Dădui dracu’ carbamazepinul, levomepromazinul 
şi romanul Gaijin. Mă simţeam mult mai bine şi 
eram iarăși gata pentru Aventura. 

M-am întîlnit cu domnul Matsumoto la restau- 
rantul Nan Jing. Era trecut de 70 de ani și, de mai 
bine de 40, cutreiera planeta în căutare de tarento 
(talentate). Veniturilor sale de impresar li se adăuga 
pensia de veteran de război. Într-adevăr, fusese 
căpitan în timpul celei de-a doua conflagrații mon- 
diale și făcuse parte din armata de ocupație japo- 
neză în diferite tari din Asia. Statuse cîte şase 
luni-un an în Coreea și consecutiv în Filipine, 
Birmania și Indonezia. De atunci i se trăgea pasiu- 
nea pentru străinătate şi, mai ales, pentru femeile 
gaijin. 

În timp ce nemţii se distrau decimind milioane 
de non-arieni, înspăimîntătorii japonezi găsiseră 
un mod mult mai ludic de a asupri popoarele ocu- 
pate și de a împăca sula cu prefectura. Creaseră 
astfel originalele lagăre-bordel. Detinutele nu sta- 
teau aici claie peste grămadă, ca la Auschwitz, 
ci fiecare avea dreptul la o cameră proprie și la 

folosirea timpului in modul cel mai intim posibil. 
Ori de cite ori erau vizitate de un membru al 
armatei de ocupatie, detinutele primeau cite un 
,bon” cu care puteau fi procurate alimente în cadrul 
lagărului. Cu cît aveau mai multi musafiri, cu 
atît aveau mai multe bonuri si mincau mai bine. 

Armata japoneză avea însă ghinionul să ocupe 
numai tari asiatice. Or, estetica niponă spune, din 
cele mai vechi timpuri, că, pentru a fi frumoasă, 
o femeie trebuie să fie albă. Pudra tradițională 
japoneză este de altfel albă ca făina. Se numeşte 
oshiroi („onorabilul alb”) şi mai este încă folosită 
de mirese la nunţi sau de gheise. 

Armata de ocupaţie făcuse exces de asiatice şi 
se săturase de ele cu vîrf şi îndesat: visa albe. 
Trebuia însă să-şi pună pofta în cui, căci, în Asia, 
așa ceva nu se găsea. Cu excepţia Indoneziei. 
Această tara fusese colonie olandeză gi armata 
japoneză avusese aici ocazia să pună mîna pe cîteva 
colonialiste. Acestea erau însă considerate trufan- 
dale și erau rezervate ofițerilor. Fiind căpitan, 
tînărul Matsumoto fusese printre fericitii aleși si 
avusese șansa să guste bucăţelele europene. 

Ori de cîte ori consuma un păhărel în plus, 
Matsumoto-san se binedispunea şi povestea tutu- 
ror celor de fata, cu lux de amănunte, epopeea sa 
indoneziană. 

Îşi dăduseră seama — se pare — că albele erau 
puţin diferite de asiatice și aceasta îi lăsase per- 
plecsi atît pe el, cit si pe ceilalți ofițeri. Nici unul 

nu-si putea inchipui de ce albele aveau nevoie de 
cho-cho — ,fluturasi”. Nu-si puteau imagina la ce 
foloseau aceștia gi de ce nu şi-i extirpau, așa cum 
ar fi făcut orice femeie civilizată. Ofițerii se intil- 
neau în fiecare seară la popotă, consumau sake și 
puneau în dezbatere acest aspect. Ajunseseră la 
concluzia că ,fluturasii” aveau probabil rol deco- 
rativ, iar unul dintre ei chiar emisese o ipoteză 
conform căreia marinarul american din opera lui 
Puccini se simtise atras de acea anume femeie 
japoneză, deoarece era malformată. Spre deose- 
bire de alte japoneze, avea fără îndoială „flutu- 
raşi”, căci de ce altfel s-ar fi numit Cho-cho-san?! 

Această explicaţie logică cu privire la prezența 
labiilor exterioare în anatomia genitală a femeilor 
albe fusese acceptată în unanimitate. „Fluturașii” 
intraseră en vogue si ofițerii începuseră să prindă 
gustul Europei si al Americii. 

Se retrăseseră cu părere de rău din Indonezia, 
mai ales că acasă îi aștepta o economie secătuită 
de eforturile de război şi deci sărăcia lucie. Au 
trebuit să lase plăcerile trupesti deoparte şi să 
pună osul la muncă. Americanii le dăduseră o lecţie 
usturătoare: Money makes the world go round. 
Japonezii invatasera repede si, în curînd, mira- 
colul economic se materializă în devize forte. Acum, 
îşi puteau în sfîrşit permite femei de toate culorile 
şi speciile, cu fluturaşi sau fără. În căutare de 
bani, doamnele erau acum cele care luau cu asalt 
Japonia. 

Matsumoto-san fusese angajat dupa razboi ca 
funcționar guvernamental la Oficiul Emigratiei: 
aici se dădeau sau se refuzau vizele, permisele 
de şedere și cetățenia japoneză. La 35 de ani, se 
făcuse vinovat de comportament indecent si abuz 
de autoritate în scopul obţinerii unor avantaje în 
natură, cu specific international. I se tăiase gâtul, 
cum spun japonezii cînd cineva este dat afară din 
funcţie, dar tot răul a fost spre bine. Matsumoto- 
-san rămăsese oricum cu nostalgia ,fluturasilor” 
şi, posesor al unui spirit întreprinzător specific 
japonez, pusese pe picioare cât ai clipi, cu ajutorul 
pensiei de veteran pe care deja o primea, o com- 
panie de impresariat artistic. O intitulase poetic 
Orhideea Roz Ltd. si ajunsese astfel să cutreiere 
lumea în căutare de talente pe care le ducea în 
Japonia, obtinindu-le vize „artistice”, drept „dansa- 
toare” sau ,,cintarete”, deși toţi funcționarii guver- 
namentali știau că singurele lor talente erau acelea 
de a fi tinere, dragute și capabile să se înțeleagă, 
prin diverse semne, cu clienţii barurilor în care 
erau plasate. 

O dată cu căderea Cortinei de Fier, Europa de 
Est începuse si ea să geamă de talentate si impre- 
sarii japonezi se deciseseră să le ofere o șansă de 
afirmare. 

Începînd cu anul de graţie 1990, domnul Matsu- 
moto dădu iama în dansatoarele din România și 
Orhideea Roz prosperă de atunci nestingherită în 
spaţiul carpato-danubiano-pontic cîţiva ani buni, 

pînă cînd, într-o zi, impresarilor băștinași li se 
năzări să-şi mărească cistigurile. Pentru intelege- 
rea situaţiei se impune o mică lecţie de jurisdicție 
şi contabilitate. 

Legea japoneză prevede un salariu minim pentru 
străinii ce lucrează în Japonia : 20 000 yeni (aproxi- 
mativ 2 000 de dolari) pe lună brut — 18 000 yeni 
(1 800 de dolari) net. Așadar, pentru ca o firmă 
japoneză să primească aprobarea de la Oficiul 
Emigratiei ca să angajeze un străin pe teritoriul 
nipon, trebuie să prezinte acestui oficiu un contract 
din care să rezulte că gaijinul va primi într-ade- 
văr această sumă. Firma Orhideea Roz prezenta 
astfel Oficiului Emigratiei un contract de munca 
semnat între patron, domnul Matsumoto, şi fie- 
care dansatoare în parte, conform căruia talentata 
igi vindea serviciile pentru 1 800 de dolari pe lună, 
cît şi un contract semnat între localul unde fetele 
urmau să lucreze și domnul Matsumoto, prin care 
Orhideea Roz urma să primească 3 000 de dolari 
pe lună pentru fiecare artistă. Lucrurile decurgeau 
întocmai stipulatiilor contractuale pentru dansa- 
toarele din Europa de Vest, America și Australia. 
Pentru România, situaţia era diferită. 

Avînd în vedere situația economică şi morală 
precară a ţării noastre, japonezii nu vedeau de ce 
le-ar fi oferit și româncelor același salariu pe care 
îl ofereau fetelor din țările civilizate. În cazul talen- 
tatelor românce, banii se împărțeau în felul urmă- 
tor: localul plătea impresarului japonez 3 000 de 

dolari pe lună, iar acesta declara că le va plăti 
dansatoarelor 1 800 de dolari în mînă, în timp ce, 
de fapt, nu le dădea decît 600. Firmele românești 
de impresariat artistic erau cele care făceau rost 
de fete și impresarul român primea şi el, de regulă, 
50 de dolari de la impresarul japonez pentru fiecare 
lună cit timp fetele lucrau în Tara Soarelui Răsare, 
şi alti 50 pe lună de la fete, din cei 600 pe care-i 
primeau ele. Totul mergea bine, căci talentatele 
noastre erau mai mult decît multumite cu această 
sumă. După șase luni de lucru, venitul li se marea 
de altfel cu 50-100 de dolari pe lună. 

Impresarii români începuseră însă să se eman- 
cipeze. Îi cereau acum domnului Matsumoto 100, 
ba chiar 200 de dolari pe lună! Apăruseră şi alte 
probleme. O dată ajunse în Japonia, majoritatea 
talentatelor se plîngeau de condiţiile proaste care 
li se ofereau: erau cazate în locuri mizere, dor- 
meau pe jos, pe saltele, 5-10 într-o singură cameră, 
de multe ori plină cu gîndaci etc. etc. Dădeau 
mereu telefon la sediul din Tokyo al Orhideei Roz 
şi îl înjurau pe domnul Matsumoto. Dădeau apoi 
telefon la București și îl înjurau pe impresarul 
român. Multe înnebuniseră de-a binelea și ame- 
nintau să bage cuțitul în Matsumoto-san cu prima 
ocazie. 

Domnul Matsumoto punea aceste probleme pe 
seama dificultăţilor de comunicare și hotarise că 
avea nevoie de un traducător sau, de ce nu, și mai 
bine, de o traducătoare. Îi oferea un salariu bun 

temerarului sau temerarei care ar fi acceptat sa-i 
fie intermediar gi să primească în locul lui oale 
sparte în cap. Nu aveam altceva mai bun de făcut, 
așa că am acceptat să-mi fac intrarea în lumea 
artistică interlopă. 

Impresarii români și istericalele exprimate tele- 
fonic de talentatele aflate în Japonia au început 
să-mi scoată și mie peri albi în curînd. Am consul- 
tat textele de lege din tara noastră și am constatat 
că nimic nu-l obliga pe un impresar străin să treacă 
printr-un impresar român pentru a recruta „ar- 
tiste”. Impresarul străin nu era nici măcar obligat 
să-şi înființeze firmă în România si să plătească 
astfel impozite. Constituţia noastră prevede, 
într-adevăr, dreptul cetățeanului de a încheia 
direct un contract de muncă cu un patron străin. 

Nu mai aveam așadar nevoie de impresarii 
români și am hotărît să ne lipsim de serviciile lor. 
Domnul Matsumoto a fost încîntat de descope- 
rirea mea și a decretat că eram un geniu. Bogdan, 
bodyguardul lui în România, era însă neliniștit. 

— Claudia, te-ai timpit?! O să ne sară în cap 
toată mafia romana! Le luăm pîinea de la gură! 

— Aș! Eu am o diplomă în japoneză, așa că 
relațiile cu Japonia sînt teritoriul meu și pîinea 
asta e de fapt a mea! 

Într-adevăr, logica mea nu avea cusur și afa- 
cerile au început să meargă de la sine. Publicam 
anunțuri la ziar conform cărora firme japoneze 

„ angajau „dansatoare cu sau fără experiență”, şi 

telefoanele plouau. Dindu-i la o parte pe impresarii 
români și scutindu-si astfel o sumă frumușică, 
Orhideea Roz Ldt. era de pe acum în stare să 
ofere cele mai mari salarii talentatelor : între 1 000 
şi 1 400 de dolari. Constiinta mea era, pe bună 
dreptate, împăcată. Nu mă multumisem însă cu 
atît și țelul meu era să ajungem la salariul normal 
de 1 800 de dolari pe lună. Aveam dificultăţi, deoa- 
rece acțiunea mea era singulară. Pînă și cele direct 
interesate, talentatele, se complăceau încă să 
lucreze prin impresari români şi să primească un 
salariu mic sau, în caz că le venea cit de cît mintea 
la cap și alegeau Orhideea Roz, nu păreau să se 
intereseze prea mult de eforturile mele de a le obține 
un salariu mai mare, ci, din contra, manifestau o 
lipsă totală de recunoștință fata de mama-san. 

Gîndacii continuau să fie prezenţi în unele din 
căminele în care erau ele cazate şi faptul de a 
nu le zîmbi duios clienţilor continua să le fie repro- 
şat în expresii mai puţin duioase. Îl sunau pe 
Matsumoto la apartamentul lui din Tokyo în toiul 
nopţii şi Matsumoto le spunea de fiecare data: 
„Eu n-am nici un amestec. Vorbiti cu mama-san!”. 

Mama-san, adică eu. Sunau atunci la mine şi 
ajunseseră să mă înnebunească într-un asemenea 
hal încât, după vreo două sticle de vin pe noapte, 
atunci cînd venea cotidianul telefon nocturn, zbie- 
ram: „Daţi cu Flit şi lasati-ma să dorm!” gi le 
trînteam receptorul în nas. 

Lunile si anii treceau si, cu toate durerile de 
cap si tot mai multele fire de par alb ale mele, 
afacerile noastre prosperau. Mafia impresarilor 
români rămăsese cu buza umflata și cu o oarecare 
părere de rău, drept pentru care ne trimitea pe 
cap, de cîte ori putea, cite o sleahta de polițiști 
corupți. Aceştia din urmă ne-au adulmecat ce ne-au 
adulmecat și, după ce au înţeles că de la schizo- 
freni nu puteau să scoată nici o para chioară, 
ne-au lăsat în pace. Ultima lor tentativă disperată 
a fost obținerea unui mandat de perchezitie prin 
intermediul căruia au dat buzna în sediul bucu- 
reştean al Orhideei Roz. Era compus dintr-o sin- 
gură încăpere în care m-au găsit pe mine protap, 
așteptînd telefoane în urma anunţului din diferite 
ziare privind dansatoarele cu și fără experienţă. 
Au cotrobăit peste tot în garsonieră, dar nu le-a 
fost dat să găsească nici un obiect dubios, pînă 
cînd unul dintre gradati nu a avut inspiraţia să 
deschidă debaraua. Căzu atunci peste ei iubita 
domnului Matsumoto. Era o superbă gonflabilă 
de origine taiwaneză. Fura șocați și de atunci ne 
lăsară în pace. 

Era deja noiembrie si zăpada începuse să cadă. 
Matsumoto-san mă suna de la Tokyo în fiecare zi, 
plîngîndu-se că un grup de dansatoare pe care le 
plasase într-un local tokyot îi făcea probleme mari. 

— N-ai vrea să vii aici să descurci situația ? 

La București iarna se anunţa grea. 

— De ce nu? 


+ 

I-am lăsat cheile sediului Orhideei Roz lui ‘ 
Bogdan, l-am pus in tema cu problemele legate de 
recrutarea talentatelor si mi-am facut bagajele. 

The Hi-Touch Town 
oUt 


Plecasem din Bucuresti in prima zi de viscol. 
Avionul avusese dificultati la decolare, dar, in rest, 
totul se petrecuse bine. Eram acum deasupra arhi- 
pelagului nipon si razele puternice ale soarelui 
aruncau prin hublouri o lumina orbitoare. Mi-am 
pus ochelarii de soare şi puteam astfel să privesc 
în voie puzderia de insulițe de dedesubt, încon- 
jurate de albastrul în mii de nuanţe. 

Aterizăm. Sfîrşit de toamnă. 16 grade la Tokyo. 

În terminal, mă aşteptau domnul Matsumoto 
şi Yuji Kawaguchi, factotumul firmei coreene care 
patrona localul Dreams, unde dansatoarele ro- 
mânce făceau probleme. Era tînăr, probabil în jur 
de 30 de ani. Mă ajută să-mi urc bagajele în ma- 
gina și pornirăm spre Tokyo. 

— Ce fel de probleme creează talentatele ? 

— Majoritatea vor să plece acasă înainte de a-și 
fi terminat contractul de şase luni. Au intrat în 
grevă si se comportă urit cu clienţii. 

— Aha. 

M-au pus amindoi la curent cu diversele mo- 
duri în care româncele sabotau activitatea clubului 
Dreams, pînă coboriram în sfîrşit de pe highway 
la ieșirea Roppongi. Eram acum jos, în intersecţia 
de sub șoseaua suspendată. În fata noastră, o pan- 
cartă ne punea în temă cu atmosfera fistichie a 
acestui cartier: „Roppongi. The Hi-Touch Town”. 

Era deja seară. În dreapta noastră, în intersec- 
tie, străluceau neoanele alb si roz tare ale renumitei 
cafenele Almond. Japonezii pronuntau intotdea- 
una acest nume Amando si gaijinii de asemenea 
își însușiseră această pronunție. „Ne întîlnim în 
Roppongi în fata la Amando!” era o frază adeseori 
enunțată între prietenii care puneau la cale o ieșire 
de sîmbătă seara. 

Intrarăm pe artera principală a cartierului, cu 
sumedenia sa de culori în toate nuanțele, anun- 
tind numele diferitelor restaurante, cluburi, baruri 
de karaoke și discoteci. Domnul Kawaguchi îmi 
arătă clădirea firmei coreene care cuprindea si 
localul Dreams. Avea patru etaje. La parter, se 
afla un restaurant, la etajul unu, un club de ani- 
matoare coreene, la doi, localul Dreams care se 
mindrea cu prezenţa în incintă a „talentatelor de pe 
şapte continente”. Deasupra, la trei, se afla clubul 
Phat Pong, cu animatoare thailandeze, iar la ulti- 
mul etaj, la patru, era un terekura. Terekura este 
un corespondent japonez pentru telephone club. 
Nu am intrat niciodată într-un astfel de loc, dar, 

din cite am auzit, un terekura cuprinde două sali, 
pline amîndouă cu cabine telefonice. O încăpere 
este rezervată clienţilor, iar cealaltă animatoarelor, 
așezate fiecare în cabina ei telefonică. ,Distractia” 
constă în comunicarea telefonică între clienți si 
animatoare. Aceștia, firește, nu se cunosc şi nu au 
nici măcar ocazia să se vadă. Se mulțumesc pur și 
simplu să discute la telefon pe diverse teme ero- 
tice. În unele ocazii totuşi, cîte un client trage 
marele loz si nimereste o animatoare dispusă să 
stabilească o întîlnire „în afară”. Este un mare 
noroc pentru client, căci majoritatea animatoare- 
lor unui ¢erekura sînt liceene, între 14 si 17 ani. 
Cei care frecventează de altfel acest tip de localuri 
sînt îndeobşte calificaţi drept roricon, cuvînt japo- 
nez care-i desemnează pe bărbaţii la vîrsta critică 
ce au dat în faimosul „Lolita complex”. 

Trecurăm de străzile luminate din Roppongi si 
intrarăm într-o zonă mai liniștită a cartierului. 
Mașina trase în fața unei clădiri cu trei etaje. 
Coboriram si Kawaguchi-san descuie ușa pe care 
stătea agatata o pancartă prohibitiva: „Staţio- 
narea persoanelor străine strict interzisă. Poliţia 
metropolitană Tokyo”. 

Intrarăm într-un hol lung pe care erau înşirate 
vreo zece mașini de spălat. Trecurăm de el si ajun- 
serăm într-o sală mare în care se afla un aragaz și 
o chiuvetă, un cuptor cu microunde si un cuptor 
electric pentru orez, o masă mare și un televizor. 
Era o încăpere ce ţinea loc de bucătărie și sufragerie 

totodata. Mi-am pus bagajele pe parchet si am 
desfăcut apoi sacoșa de mînă şi valiza. În sacoşă, 
aveam cele trei sticle de brandy pe care domnul 
Matsumoto mă rugase să i le cumpăr de la duty- 
-free-ul de pe Otopeni, iar în valiză, o pungă mare 
cu taiwaneza pe care și-o achizitionase mai demult 
de la sex-shop-ul din Piaţa Romană, dar pe care 
nu avusese niciodată curajul să şi-o care în Japonia, 
de teamă să nu fie prins la vama de pe Narita’ şi 
să se facă astfel de ruşine. Mă oferisem să i-o aduc 
eu şi Matsumoto-san spusese că mi-ar fi foarte 
recunoscător. 

Îi întinsei punga şi, deoarece era prezent şi 
domnul Kawaguchi, trebui să vorbesc codificat : 

— lata onorabilul lucru. 

— Aaa. Aha, aha, aha, se exprimă Matsumoto- 
-san si se grăbi să-mi ia punga din mînă. 

— Mii de mulțumiri ! îmi spuse el zîmbind con- 
spirativ. Se duse apoi întins spre dulapul de dea- 
supra aragazului si se întoarse cu trei pahare. 
Desfăcu o sticlă de brandy şi ciocnirăm în cinstea 
debarcării mele în Tara Soarelui Rasare. 

Domnul Kawaguchi propuse apoi să urcăm la 
etaj ca să-mi arate camera unde aveam să stau. 
Era la etajul întîi, avea trei rînduri de paturi 
suprapuse, un sifonier, o oglindă şi un scaun în 
fata ei. Pe pereţi erau lipite o sumedenie de afişe 
reprezentînd busturile nude ale lui Sylvester 


* Aeroportul international de lîngă Tokyo. 


, 

Stallone, Jean-Claude Van Damme si Arnold 
Schwarzenegger. Domnul Kawaguchi ma anunta 
că, deși aceea era o cameră pentru șase persoane, 
aveam privilegiul să stau singură acolo. Mă invir- 
tii în loc și mă uitai de jur împrejur la chipurile 
macho care îmi zîmbeau de pe pereți. 

— Osoroshii desu ne! — Ce oroare! 

Kawaguchi-san căscă ochii mari, căci nu-şi putea 
da seama aparent de ce nu-mi plăcea acea cameră. 
Rămase perplex cîteva secunde si nu putu să-mi 
dea nici un răspuns. 

— Hontoo ni osoroshii desu ne! — Este o ade- 
vărată oroare ! îmi accentuai eu ideea. 

— Ăăăă... mai este şi un alt cămin, puţin mai 
încolo. Acolo cazăm de obicei talentatele care lu- 
crează la Phat Pong. Sînt toate thailandeze sau 
malaieziene. Pot să-ţi arăt şi acolo o cameră. Avem 
una liberă. 

— Bine. Să mergem! 

Înainte de a cobori la parter, am profitat de 
ocazie pentru a vizita etajele superioare. Came- 
rele erau toate încuiate. Exista cîte un WC şi o 
chiuvetă la fiecare etaj, dar toate păreau murdare. 

— Cite persoane locuiesc aici? 

— Douăzeci si şase. 

— Bine. Să mergem dincolo! 

Coboriram scările și merserăm înapoi în buca- 
tăria-sufragerie, unde ne aștepta Matsumoto-san 
cu sticla de brandy pe jumătate goală în fata. Ne 

zimbi şi ne oferi un nou pahar fiecăruia. Kawaguchi- 
-san refuză politicos: 

— Mai tîrziu. Mă duc cu Claudia-san să-i arăt 
căminul pentru thailandeze. Camera de aici nu 
i-a plăcut. 

— Hic! Aa, nu! se opuse Matsumoto-san. Thai- 
landezele au toate SIDA si, cum mașinile de spălat 
se folosesc în comun, cine ştie ce se poate întîmpla ! 

Eu si Kawaguchi-san ne uitarăm unul la altul 
timp de cîteva secunde bune, în care eu mă gîndii. 
Am făcut calcule peste calcule. 

— Chiar dacă un om sănătos isi spală fats de 
un an întreg, în fiecare zi, rufele in aceeași mașină 
cu un bolnav de SIDA, nu există o probabilitate 
mai mare de 5% ca omul sănătos să se molip- 
sească cu HIV. 

— 5%! Hotarit lucru : Kawaguchi-san, nu putem 
s-o plasăm pe mama-san la căminul thailande- 
zelor! Dacă se infectează cu HIV, adio afacerile 
mele cu Romania! 

Eu si Kawaguchi-san izbucniram in ris. 

— Nici o problema! Ne ducem deocamdată să 
vizităm căminul. S-ar putea să nici nu-i placă lui 
Claudia-san. 

Zis şi făcut. Îl lăsarăm pe domnul Matsumoto 
cu sticla de coniac în fata și cu bagajele mele ală- 
turi, şi pornirăm prin noapte spre căminul clubu- 
lui Phat Pong. 

Era ceva mai departe de străzile aglomerate 
ale cartierului Roppongi, într-o zonă mai liniștită. 

Toate casele erau vechi, în stil japonez, și nu trecea 
nici o maşină. Timpul părea să fi stagnat într-un 
loc cu numele Edo. Ajunserăm la o casă lunguiata 
în formă de pagoda, cu un singur etaj. Pe usa 
era atîrnată aceeași pancarta prohibitiva : „Staţio- 
narea persoanelor străine strict interzisă. Poliţia 
metropolitană Tokyo”. Kawaguchi-san scoase un 
rînd de chei și descuie. Intrarăm într-un coridor 
lung spre care dădeau, de-o parte si de alta, uşile 
cîtorva camere. Îl străbăturăm si ajunserăm în 
bucătărie. În mijloc se afla o masă joasă si nici un 
scaun în jurul ei. Ne întîmpină, cu o plecăciune, o 
pisică-tigrişor. Era grasă şi părea în vîrstă. Se 
frecă de picioarele noastre și mieună. 

— 'Thailandezele adună toate pisicile din car- 
tier. Femeia de serviciu coreeană care face curat 
aici se plînge întotdeauna că e mizerie, dar thai- 
landezele nu vor sub nici o formă să dea pisicile 
afară. La început, am cazat aici grupul de românce, 
dar s-au certat cu thailandezele din cauza pisi- 
cilor. Româncelor nu le plăceau fiindcă murdăreau 
peste tot şi au vrut să le dea afară. Thailandezele 
s-au opus si a ieşit bătaie, așa că am hotărît ca 
este mai bine să separăm natiile. 

— Aha. 

Din bucătărie, intrarăm într-o sală plină cu 


maşini de spălat şi de acolo merserăm mai departe 


pe un coridor spre care dădeau ușile celor şase 
dușuri. La capătul acestuia se afla o scară din 
prefabricate. Urcarăm un etaj cu chiu-cu vai, de-a 

busilea, tinindu-ne cu mîinile de trepte. Ajunse- 
ram pe un coridor lung, intocmai celui de jos. Usile 
camerelor se insirau de-o parte si de cealalta. Citeva 
pisici tignira de cine stie unde gi, cind ne vazura, 
ieșiră toate printr-o gaură in zid. Le-am putut 
vedea imediat pe geam, alergînd pe acoperișul 
casei de alături. Kawaguchi-san descuie ușa din 
capăt. Era o încăpere mică, de aproximativ șase 
metri pătraţi. Singurele mobile: un sifonier, un 
raft pentru cărţi, o masă joasă și o pernă ce servea 
drept scaun. Nu exista pat, ci numai o saltea împă- 
turită într-un colt. Nu exista nici fereastră, ci numai 
o formă asemănătoare cu oglinzi în loc de gea- 
muri. Kawaguchi-san îmi spuse că trebuiseră să 
blocheze fereastra, deoarece peretele casei de ală- 
turi ar fi făcut oricum imposibilă deschiderea 
acesteia. Pe jos erau instalate tatami, iar drept 
ilustraţii, pe pereţi, erau agatate afișe cu Buddha 
şi o sumedenie de obiecte socotite a purta noroc: 
mătănii, ciucurași, clopoței si plăcuţe de lemn 
reprezentînd cite o găină, un căţel, o maimuţă, un 
mistreţ și, mai ales, vaci. Conform zodiacului 
oriental, eram într-adevăr în anul vacii și agata- 
rea pe pereţi a imaginilor reprezentînd vaci era 
de un vădit bun augur. 

Kawaguchi-san tăcu chitic în aşteptarea răs- 
punsului meu. 

— Asa da, mai merge! 

Fata lui Yuji se lumină gi arboră un zîmbet larg. 
Am hotărît să mergem înapoi la căminul clubului 

Dreams, să-l anunțăm pe domnul Matsumoto și 
să luăm bagajele mele. 

Am străbătut drumul de întoarcere prin întu- 
nericul nopţii. L-am găsit pe Matsumoto-san cu 
sticla aproape goală în fata. Ne zimbi si ne ură 
„Irasshai P”. 

— Lui Claudia-san i-a plăcut mai mult camera 
de la căminul Phat Pong-ului. 

Matsumoto-san nu părea să mai înțeleagă. Con- 
tinuă să zîmbească şi ne ademeni cu un nou pahar 
de brandy. Ne așezarăm la masă si ne aprinse- 
ram cite o ţigară. Matsumoto-san se simţi atunci 
într-un mediu familiar, ca la popota pe care o 
frecventase cu decenii în urmă. Păru să uite că 
Kawaguchi-san era japonez, ca și el, si tinu să-i 
povestească, într-un amestec de engleză şi japo- 
neză, aventurile sale din timpul celui de-al doilea 
război mondial : 

— Me daini two world senso captain. Ha ha 
ha! rise el cu poftă. Captain Indoneshia ha ha 
hakujin ha ha ha! Butterfly cho cho ha ha me after 
sekai senso two promotion Yoroppa, America ha ha! 
Yoropiian, American bigu-bigu™ butterfly cho cho... 

Evocarea genitalelor europencelor si american- 
celor se dovedi a fi mai mult decît mai putea să 
suporte organismul domnului Matsumoto. Ca sa 
ne evidentieze anatomia acestora, începu să dea 


* Bine ati venit! 
** De la engl. big, mare. 

din brate imitind zbaterile unor aripi de fluture 
şi, rizind in hohote, se prabugi cu scaun cu tot 
pe pardoseala bucătăriei-sufragerii a căminului 
clubului Dreams. 

Kawaguchi-san și cu mine am rămas tintuiti 
locului cîteva clipe. Matsumoto-san mai avea putin 
pînă la 80 de ani si, în caz că ar fi dat ortu’ popii, 
poliția metropolitană Tokyo ne-ar fi umflat rapid 
şi ne-ar fi ţinut la răcoare cîteva zile bune pînă 
cînd să se dovedească faptul că Matsumoto-san 
murise din cauze naturale de beţie. Am răsuflat 
usurati auzind de pe jos un rigiit secondat de 
refrenul : cho-cho, cho-cho, cho... 

L-am carat pe Matsumoto-san în maşină cîteva 
străzi mai încolo si l-am cazat la un love hotel. 
Eu şi Kawaguchi-san l-am dus în cameră, ne-am 
chinuit să-l urcăm în pat şi în cele din urmă l-am 
părăsit, lăsîndu-i alături punga cu taiwaneza şi 
cele două sticle de brandy rămase. 

Făcurăm cale întoarsă şi recuperarăm bagajele 
mele pe care le-am dus la căminul Phat Pong-ului. 
Kawaguchi-san își luă la revedere, spunîndu-mi 
că mă lasă să mă instalez. 

— Dacă ai timp astă-seară, poate treci pe la 
Dreams. Au program pînă la două noaptea! 

Mi-au trebuit citeva ore bune ca sa-mi agez 
lucrurile in sifonier, să fac un duș şi să mă schimb. 
Mi-am pus un costum elegant bleumarin, cu o 
fustă ce-mi ajungea aproape pînă la genunchi. La 
miezul nopţii, porneam spre Dreams. 

Zona în care locuiam era cu adevărat liniștită: 
case vechi joase, cu multă vegetaţie împrejur. Stră- 
zile erau aproape pustii la ora aceea. Numai în 
parculetul prin care tocmai treceam era ceva ani- 
matie : două doamne în vîrstă chemau pisicile mai- 
daneze la cina pe care le-o aduseseră în două 
sacoșe. 

După 10 minute, peisajul se schimbă însă radi- 
cal. Clădirile erau mai înalte aici, iar noaptea se 
umpluse de mii de culori. Oameni și mașini circu- 
lau încoace și încolo, iar muzicile venind dinăuntrul 
localurilor se contopeau într-o simfonie haotică. 
La intrarea în clădirea în care se afla Dreams 
părea a fi cea mai multă mișcare. Numeroși clienţi 

potentiali se zgiiau la panourile luminoase cu poze 
ale „talentatelor de pe cele șapte continente”. Erau 
pe acolo şi două japoneze în uniformă de liceu. 
Una vorbea la mobil într-un argou caracteristic 
unui caz social precoce. Lucra probabil la tere- 
kura. 

Am urcat cu liftul pînă la etajul al doilea. Uşile 
se deschiseră automat si mă invitară să pagesc 
într-un hol care iti lua ochii. Cîteva reflectoare 
puternice erau agatate sus, de jur împrejurul sălii, 
şi totul — tavanul, pereţii, podeaua — era decorat 
cu oglinzi. Puteam să mă văd din fata, din dreapta, 
din stînga, din spate. Dacă îmi ridicam privirea, 
îmi vedeam creștetul capului, iar dacă mi-o cobo- 
ram... îmi vedeam dedesubturile. Era o priveliște 
foarte sexy si, dacă n-aş fi fost într-un loc public, 
mi s-ar fi năzărit probabil să mă masturbez. Obser- 
vai într-un colt o săgeată cu semnul sp. deasupra. 
Mă îndrepta spre un coridor decorat tot cu oglinzi. 
Pasii cu grijă, deoarece oglinzile instalate de jur 
împrejur te făceau să-ţi pierzi orientarea şi să uiţi 
care este susul și care este josul. După cîteva 
secunde de înaintare prudentă, eram ușurată să aud 
muzica familiară a lui N-Trance, ,,Stayin’ alive...” 
şi să întîlnesc o pancartă care dovedea că eram 
încă pe Terra : „Acesta este un club privat. Intra- 
rea onorabililor musafiri care nu sînt membri este 
în mod politicos refuzată. Intrarea gaijinilor neîn- 
sotiti de onorabili japonezi membri ai acestui club 
este în mod categoric refuzată. Dreams”. 

— Irasshaimase' ! îmi strigară doi bărbaţi asia- 
tici aflaţi de o parte si de alta a intrării. Unul era 
foarte înalt şi bine făcut, celălalt, pirpiriu, mai 
scund decît mine şi purtînd o pereche de ochelari 
cu rame rotunde, metalice. Purtau amindoi panta- 
loni negri şi bluze albe brodate — o costumatie 
tipic coreeană. Păreau curiogi să mă vada. 

— Claudia desu. 

Muzica era prea tare și nu auziseră aparent 
nimic. 

— CLAUDIA DESU!!! tipai eu. Părură atunci 
să se lămurească şi trăsăturile li se destinseră. 

— Aa, ahaa... Kuraudia... 

Se întoarseră unul spre celălalt si începură: 
„Kuraudia kron kran ham sang yobo mama...”. Se 
hotarira în sfîrşit să mi se prezinte : cel mai înalt 
se numea Li, iar cel scund, Song. Mi-o prezentară 
apoi pe Kaneko-san, o japoneză în jur de 50 de ani, 
care părea să tina loc de mama-san permanentă. 
Un grup de clienți năvăliră în secunda următoare 
şi atenția personalului păru să se îndrepte asupra 
acestora. Domnul Li îmi zîmbi larg, spunindu-mi: 
„Dozo P””. Mă invita să intru în clubul propriu-zis: 
o sală nici mare, nici mică, foarte psihedelică şi 
intimă în acelaşi timp. Un ring de dans în mijloc cu 
o podea falsă din oglinzi-geamuri, cu becuri în dife- 
rite culori dedesubt, aprinzîndu-se gi stingîndu-se 


* Bine ati venit! 
** Poftim! 

în ritmul muzicii. Deasupra ringului, reflectoare 
de toate culorile și un mirror ball invirtindu-se 
constant gi reflectind în bucăţile sale de oglindă 
întregul decor. De jur împrejurul ringului, mese 
mici din imitație de marmură neagră, înconjurate 
de canapele, fotolii $i taburete tapitate cu catifea 
roz. Persoane de diferite sexe dansau drăcește pe 
muzica lui N-Trance sau stăteau pe canapelele si 
fotoliile de catifea roz si fumau serpeste. Li-san 
mă conduse spre o masuta liberă si mă invită să 
iau loc pe canapeaua roz. O sticlă de whisky trona 
deja pe masă și Li îmi puse în fata un pahar. 
Desfăcu sticla si imi turnă un rînd. 

— Aşteaptă aici! O să-l chem pe Jong-san, 
managerul. 


Mi-am aprins o ţigară si am sorbit din paharul 
de Suntory’. Trecură vreo zece minute şi Jong-san 
nu mai apărea. Sala era arhiplină și probabil că 
personalul avea de lucru. Veni în schimb micu- 
tul Song cu o domnişoară îmbrăcată într-o rochie 
neagră, mulată. O invită să ia loc la masa mea și 
ne prezentă: Claudia-san, mama, Ruby-san. Îmi 
explică apoi că domnul Jong, fiind foarte ocupat, 
avea să întîrzie. Puteam însă să vorbesc între timp 
cu Ruby-san, una dintre talentatele românce care 
creau probleme. Era o frumoasă brunetă cu ochii 
negri și părul scurt vopsit blond. Avea un corp 


* Whisky japonez. 

superb, 19 ani sio chema de fapt Mariana. Fusese 
una din achizitiile mele. Cind venise pentru prima 
data la sediul bucurestean al Orhideei Roz, mi se 
paruse a fi o frumusica provinciala timida (prove- 
nea din Bacău). De-abia dacă îşi ridicase privirea 
atunci cînd vorbise cu mine. Acum însă Mariana 
părea să fi făcut o întoarcere de 180 de grade. 

— Ce faci, fă ? Cînd ai venit? 

— Astăzi. Tu ce faci? 

— Vreau să plec acasă, fă! 

— Ce nu-ţi convine aici? 

— Nu-mi convine nimic! 

— Adică? 

— Nu-mi place și gata! 

— De exemplu? 

— Camera. Stăm cinci într-o cameră ! 

— Nu era mai bine la căminul ălălalt? 

— Aveam mai mult loc, da’ acolo era plin de 
curve. Thailandeze. Murdare pînă la Dumnezeu ! 
Dorm cu pisicile în pat, mănîncă pe jos cu degetele 
$i se pișă pe jos la WC! Nu puteai să intri în 
toaletă din cauza pisatului! 

— Şi dincolo nu vă convine pentru că sinteti 
cinci în cameră ? 

— Nu d-aia! Aciia sînt filipineze, rusoaice, engle- 
zoaice şi australiene. E mai mizerie ca dincolo ! Îşi 
aruncă toate gunoaiele pe fereastră, se imbata crita 
si fac gălăgie toată noaptea! Fă, e una, o austra- 
liancă — Daisy — care-și aruncă ciorapii rupti pe 
fereastră și alte gunoaie de genul ăsta. Sub fereastra 

de jos de la bucătărie e plin ! Şi în clubul ăsta sînt 
numai curve! Se-mbată si isi dau sutienele jos în 
fata clienţilor, fa! 

Ruby terminase și ea de băut un pahar de 
Suntory şi părea să se fi ambalat de-a binelea. 
Reuși să acopere muzica tipind la mine: 

— Vreau să plec acasă, fă!!! 

Mă salvă micul Song care veni cu o altă fată 
după el. Mi-o prezentă ca fiind Lila şi o invită pe 
Ruby să se ridice şi să-l urmeze spre o altă masă. 

— Bună, oneesan', mi se adresă micuța Lila. 

Era o filipineză extrem de scundă. Trebuie să 
fi avut vreun metru şi patruzeci și cinci. Un ten 
ciocolatiu-portocaliu, părul gaten tuns paj si ochii 
mici jucăuși care-mi zimbeau fără încetare. Purta 
o rochita roz şi un privitor neexperimentat nu i-ar 
fi dat mai mult de 14 ani. Ştiam însă că trebuie să 
fi avut 21-22. 

— Eşti mama-san a româncelor, nu? 

— Da. 

— Ce bine de românce că le-a venit mama-san ! 
Nu vorbesc nici japoneza, nici engleza. Acum că ai 
venit tu or să poată si ele să se înțeleagă cu toată 
lumea. Noi n-avem mama-san, și nici rusoaicele, 
nici englezoaicele n-au. Numai australienele şi 
neozeelandezele o au pe Betty. Cînd ai venit ?... 

Lila vorbea cu o vervă extraordinară, zîmbin- 
du-mi încontinuu. Era un mic bulgăre de bună 


* Sora mai mare. 

dispozitie. In toiul conversatiei noastre mi-am scos 
o țigară din pachet. Am vrut să mi-o aprind, dar 
m-am speriat teribil trezindu-mă cu flacăra unei 
brichete străine pîrlindu-mi nasul. Lila voia să-mi 
aprindă ea ţigara. Am acceptat stingheră şi mi-am 
adus aminte că aceasta era una dintre regulile de 
bază într-un club japonez : animatoarele trebuiau 
să le aprindă tigarile clienților. 

După vreun sfert de oră, Li fu cel care veni să 
mi-o ia pe draguta Lila. Mi-o aduse în schimb 
pe Jenny-san. Pe ea o chema chiar Jeni și făcea 
parte din grupul româncelor. Era cea mai în vîrstă 
(28 de ani, ca gi mine), dar și singura dansatoare 
profesionistă din tot grupul de zece talentate. Îmi 
explică şi ea care erau problemele. Din spusele 
ei, ca şi din ceea ce-mi povestise Ruby, mi-am dat 
seama că nu era de fapt nici o problemă esenţială, 
ci, pur şi simplu, fetelor nu le plăcea atmosfera 
clubului Dreams, cu tot ceea ce îl înconjura. Uitîn- 
du-mă la ringul de dans plin de perechi, la clienţii 
beti, la luminile clipind fără încetare, la canapelele 
roz, intesate de bărbaţi japonezi, fete filipineze, 
englezoaice, australiene, thailandeze, rusoaice, 
sud-americance, spaniole, la personalul coreean 
misunind încoace si-ncolo, ascultînd muzica data 
la maximum si inecindu-ma in fumul venind de la 
zeci de ţigări, intelegeam de ce bietele fete, cres- 
cute in patria-mumă, voiau să-și ia cimpil. 

Muzica de dans se oprise si difuzoarele anun- 
tara ca era show time. Toate reflectoarele se stin- 
seră. Numai mirror ball-ul continua să se invir- 
tească gi să-şi arunce prin întuneric luminitele 
psihedelice. Jeni îmi spuse că trebuia să plece 
pentru a se pregăti de spectacol. Am rămas așadar 
singură pentru următoarele minute, în care DJ-ul 
repetă încontinuu o casetă cu muzica Odiseei spa- 
tiale 2001. Acordurile SF-iste se opriră brusc gi 
DJ-ul anunţă pompos: 

— Grupul de dans Mioritza, sosit direct din 
patria lui Dracula ! 

După aceasta începură imediat să zdrăngăne 
chitarele grupului Gipsy Kings, iar cele zece com- 
patrioate ale mele si ale lui Dracula intrară in 
ring agitindu-si bogatele volane ale unor fuste 
bolero de un roz tare. Zării un bărbat scund care 
încerca să isi facă loc pe marginea ringului, ocolind 
tacticos volanasele si primind ici-colo cite un șut 

in genunchi sau cite o palma in cap. Ajunse cu 
chiu-cu vai la masa mea și îmi întinse mina: 

— Bună, sînt Jong. 

Purta si el ochelari cu rame metalice rotunde, 
intocmai ca Song, si era tot numai un zimbet. Avea 
acelasi costum ca si ceilalti, dar cu un veston negru 
elegant deasupra cămășii albe. 

Se așeză la masă și isi turnă și el un pahar de 
Suntory. A zîmbit şi a rîs în tot timpul cît am 
vorbit. Începu prin a-mi explica ce probleme creau 
talentatele din patria lui Dracula și mă rugă să 
încerc să le bag minţile în cap. Dacă nu, spuse el, 
deși toate fetele erau frumoase şi aveau priză la 
public, va fi nevoit să le trimită acasă, înlocu- 
indu-le cu un alt grup de românce, care urmau 
să vină prin intermediul lui Matsumoto-san. Si, 
acestea fiind spuse, se porni pe un rîs teribil. Am 
ris si eu, din complezenta. 

— Cred că, de altfel, ţi-ai dat seama care sînt 
problemele. De aceea ţi-am trimis la masă cîteva 
fete înainte să vin eu. Si o să-ți mai trimit gi altele 
pînă la sfîrșitul serii! Ha, ha, ha...! Ce bine e ca 
ştii japoneza ! Ştii că și eu am absolvit filologia, ca 
şi tine?! 

— Daa? 

— Ha, ha, ha...! Da! Facultatea de japoneză! 
Ca şi tine! Ha, ha, ha...! Și Song la fel! Si Kim, 
chelnerul de colo, la fel! Ha, ha, ha...! La Dreams 
sîntem toți filologi! Și toţi timpitii spun că japo- 
neza e o limbă bănoasă! Ha, ha, ha...! 


74 


Tokyo by Night 


Buna dispoziţie a lui Jong mă cucerise pe. 
de-a-ntregul și nici nu observasem cînd româncele 
ieşiseră din scenă. Un alt cîntec răsuna acum in 
sală : „Woowoowoo... What have you done for me 
babyyy...”, şi intrase în scenă o superbă amazoană 
ciocolatiu-portocalie, costumată într-un slip si un 
sutien din cauciuc de culoare roșie, și cizme înalte 
roşii. 

— Ha, ha, uite-o pe Diana, diva noastră ! exclamă 
Jong. 

Se stinseră toate luminile şi numai aura orbi- 
toare a pin spot-ului încadra silueta super-sexy a 
divei Visurilor. Pe marginile ringului, se zăreau 
prin întuneric vîrfurile incandescente ale țigări- 
lor. Diana dansa drăcește, cu mișcări energice, de 
adevărată amazoană. As fi vrut să mă uit mai 
bine la dansul ei periculos, dar Jong nu îmi dădea 
pace : 

— Aici sîntem toţi filologi si viciosi! Ha, ha, 
ha... Eşti vicioasă? 

Am căscat ochii mari. 

— Dacă da, perfect! Dacă vrei să mă urmezi la 
WC-ul personalului, am o surpriză pentru tine! 
Ha, ha, ha... Jong se tinea acum cu mîinile de burtă. 

— Ceee?!! 

Jong continua să rîdă si mă trezii că mă ia 
brusc de brat. A trebuit să mă ridic si să-l urmez 
pe marginea ringului, spre ieșirea din sală. Obser- 
vai că Diana își scosese sutienul între timp şi se 
fălea acum cu sînii ei proeminenți. 

Ajunserăm în antreul de mai înainte unde 
Kaneko, Li si Song igi faceau de lucru. 

— Mergem la WC! îi anunţă Jong, facindu-le 
cu ochiul, după care începu să rîdă secondat de 
ceilalţi trei. 

Nu ştiam de ce Jong îmi inspira încredere. Era 
cu un cap mai scund decît mine, purta ochelari... 
şi acest coreean minion nu mi se părea deloc un 
obsedat sexual. Îl urmai şi ieşirăm pe coridorul 
lung decorat cu oglinzi. O luarăm la stînga și, ceva 
mai încolo, dădurăm de o ușă pe care era agatata 
următoarea pancartă : „Staff WC. Accesul persoa- 
nelor străine interzis”. Jong o deschise şi intrarăm 
într-o încăpere micuță, cu o chiuveta si două cabi- 
nete de toaletă. Unul dintre acestea părea ocupat, 
căci pe sub uşă se puteau vedea două perechi de 
picioare. Jong observă gi el această anomalie, se 
întoarse conspirativ spre mine şi își puse arata- 
torul de la mîna stîngă în dreptul buzelor. Se apro- 
pie tiptil de uşa batantă a cabinetului si o dădu 
brusc în lături. Se întrezăriră atunci două capete, 
o coamă brunetă şi respectiv una blondă, lipite 
unul de altul. 

— Nenorocitelor ! Iar trageţi chiulul! La munca! 
La muncă cu voi! 

Tonul lui Jong era cu totul altul față de cel cu 
care mi se adresase mie mai înainte. Un ton sever, 
tăios, de ti se făcea părul măciucă. Capetele se 
dezlipiră si, în secunda următoare, o brunetă și o 
blondă iesira din cabinetul privat arborind un aer 


76 


Tokyo by Night 


jignit. Străbătură intepate sala cu chiuveta si ieșiră 
afară fără să fi spus nimic. Jong păru să-şi rega- 
sească buna dispoziţie. 

— Ha, ha, ha...! Astea sînt lesbienele! Clubul 
ăsta e plin de lesbiene! Ha, ha, ha... Și de filologi! 
Ha, ha, ha...! 

Se trezi apoi la realitate, scoase cu un gest 
brusc un plic din buzunarul vestonului și mi-l 
flutură pe sub nas strigînd cu voiosie: 

— Suurpriiizaaa ! 

Îmi făcu apoi semn să-l urmez într-unul din 
cabinetele private, ceea ce am şi făcut, de parcă aș 
fi fost hipnotizată. Mă întrebam ce minunat mister 
se putea ascunde în acel banal plic. 

Eram acum în atmosfera intimă a cabinetului 
privat. Jong răsuflă ușurat, se aşeză pe scaunul 
WC-ului si desfăcu plicul. Scoase din el două paie 
şi un plic mai mic, de data asta transparent. Con- 
tinea un praf alb. Am făcut ochii mari și Jong rise 
cu poftă. 

Ne terminaram prizatul şi iesiram amindoi din 
WC putin dupa aceea, rizind in hohote si sim- 
tindu-ne ca niste vedete. 

— Presupun ca acum vei voi sa stai mai mult la 
noi! Avem nevoie de mama-san traducatoare! Ha, 
ha, ha...! Hai să-ţi arăt ,dependintele”! 

Vizitarăm două vestiare pline cu haine de stradă 
și costume de spectacol cu paiete și pene. Fereastra 
unuia dintre ele se deschidea spre o scară de 
incendiu. 

— Asta este iesirea de urgenta in caz de control 
de la Emigratie. 

Am ridicat din sprincene. Stiam intr-adevar 
că legea japoneză interzicea angajarea străinelor 
pe post de hostesses — animatoare —, aşa cum erau 
ele folosite la Vise, desi din actele lor rezulta 
că sînt ori „dansatoare”, ori ,,cintarete”. Domnul 
Matsumoto mă puse în temă şi cu posibilele con- 
troale ale Oficiului Emigratiei. Angajaţii acestei 
instituţii organizează raiduri în anumite localuri, 
dîndu-se drept clienţi cheflii. Fetele mai le aprind 
o ţigară, mai beau un pahar împreună... si ofițerii 
Emigratiei, pînă atunci sub acoperire, saltă fetele, 
le conduc la aeroport, de unde le expulzează în ţara 
lor de baştină și închid localul cu pricina pentru 
aproximativ o lună de zile. După ce şi-a ispășit 
pedeapsa, localul își reîncepe activitatea cu alte 
străine pe post de aceleaşi hostesses. Majoritatea 
barurilor tokyote evită însă această harababură 
plătind cite unui angajat al Oficiului Emigratiei 
un mic „salariu” lunar, în schimbul căruia indi- 
vidul îl anunţă pe manager cu cîteva zile înainte 
că se plănuiește o verificare a localului său. Și 
astfel, în ziua cu pricina, se dansează şi se cîntă — 
cum poate fiecare — pe rupte, de la începutul pînă 
la închiderea programului, iar clienții curenţi se 
ling pe bot. 

Oricum, pentru a conduce fetele la aeroport, 
ofițerii Emigratiei au nevoie legal de sprijinul „Poli- 
ţiei metropolitane Tokyo” din cartierul unde se 

află barul, si tot prostul știe că orice hostess bar 
tokyot plăteşte mici atentii poliţiştilor din zonă, 
încît aceştia ajung pînă să și păzească casele unde 
sînt cazate fetele. Putusem să mă conving de aceasta 
cînd văzusem pancartele agatate la ușa căminelor 
tocmai vizitate : „Accesul persoanelor străine strict 
interzis. Poliţia metropolitană Tokyo”. 

Jong îmi repetă cu voioşie ceea ce ştiam deja de 
la Matsumoto-san şi îmi spuse că scara de incen- 
diu era o simplă chestie de perfectionism. 

Mă conduse pe urmă înapoi la locul meu în 
sala plină de clienţi și fete. Îmi spuse că avea 
acum alte treburi, dar că îmi va trimite în schimb 
alte mostre spre studiu. Sticla de whisky mă aștepta 
pe jumătate plină, dar, după coca, preferam sticla 
de apă minerală de alături. Spectacolul se termi- 
nase şi puteam iarăși privi prin fumul gros lumea 
stînd şi tăifăsuind la mesele din jurul ringului. 

Hmm!... Era superb. Daca taburetele și sofalele 
nu ar fi fost roz, as fi crezut ca sint pe undeva prin 
Cabaretul verde al lui Rimbaud, dar... Brusc, majo- 
ritatea luminilor se stinseră şi muzica disco se 
opri parcă accidental. Strălucirea violetă a cuar- 
tului era singura care lumina acum sala. O voce 
mai veche îmi intra acum în urechi: „Quand il me 
prend dans ses bras, il me parle tout bas, je vois la 
vie en rose...”. Un cavaler îmbrăcat într-un costum 
de-un alb imaculat apăru în zare. Era Li şi în 
urma lui răsări o divă cu un cap mai înaltă decît 
el. Era zveltă și pielea de culoare închisă îi stră- 
lucea întinsă pe oasele lungi şi puternice. Avea 
cele mai frumoase picioare pe care le văzusem 
vreodată pe viu şi purta o rochie scurtă mulată, 
cu paiete negre si crem. Decolteul adînc îi era 
încadrat de un păr drept şi negru ca abanosul. Pe 
fata-i smeadă se conturau buzele fine si totodată 
senzuale, iar de sub sprîncenele-i frumos arcuite, 

printre genele lungi si aproape geometrice, ma 
fixau niște ochi de cel mai intens albastru posibil. 

— Bună seara, oneesan ! îmi spuse ea zîmbind. 
Eu sînt Candy. 

Îmi întinse mina şi se aşeză pe scaunul din 
fata mea. Li îmi făcu cu ochiul și isi luă talpasita. 

Trecuseră cîteva minute, dar Candy continua 
să-mi zîmbească si să mă fixeze cu ochii aceia 
imenși și albaştri. Nu știam ce să mai cred. Nu mă 
închipuisem niciodată lesbiană, dar, iată, făptura 
visurilor mele era o fata! De emoție, îmi stinsei 
ţigara de-abia începută și voii să-mi aprind alta. 
Mina lui Candy apăru deodată în fata nasului 
meu și aprinse o brichetă. Mi-am ars vîrful nasu- 
lui si am uitat că trebuia să trag fumul în piept, 
așa că îmi pîrli vîrful nasului cîteva momente 
bune în zadar. Îmi apucă mina în care tineam 
ţigara şi îmi desprinse degetele cu fermitate şi 
tandrete. Continuă să mă privească intens în timp 
ce îmi aprinse ţigara și mi-o inapoie. 

Fumam și nu știam ce să spun, iar Candy con- 
tinua să mă fixeze zîmbind pervers. 

— Ce eșarfă frumoasă! exclamai eu într-un 
tîrziu. 

Candy purta într-adevăr strînsă în jurul gîtului 
o eșarfă cu model leopard. Afirmația mea era oare- 
cum stupidă, dar nu mi-aș fi închipuit să fie atît 
de deplasată. Faţa lui Candy, pînă atunci zîmbi- 
toare, se întunecă de parcă ar fi primit o palmă. 
M-am bilbiit și-am încercat să schimb vorba: 

— Aaaa... Eu sînt Cla... Claudia. Aaa... o să 
lucrez aici ca mama-san pentru românce. Yoro- 
shiku”! 

Candy păru să uite încet-încet de inexplicabila 
mea gafă cu esarfa si începu iarăși să-mi zîm- 
bească. Edith Piaf tăcuse și DJ-ul o dăduse pe un 
blues modern: „Yes it's gonna be a cold, lonely 
summer...”. 

— Vrei să dansăm? mă întrebă brusc Candy gi 
ochii îi sticliră ireal. 

— Aaa... OK! 

Eu si Candy ne-am alăturat celorlalte perechi 
ce, prefăcîndu-se că dansează, se pipăiau de zor 
pe ring. Ne-am poticnit. Cînd dansez blues, obis- 
nuiesc să conduc. Este un obicei din copilărie de 
care nu m-am putut lăsa. Acesta părea a fi şi cazul 
lui Candy. Păşeam care încotro si nu reușeam să 
ne invirtim. Candy îmi aruncă o privire albastră 
şi rece ca talazurile Pacificului, mă apucă ferm pe 
după spate cu brațul stîng, iar mîna ei dreaptă 
îmi cuprinse un sîn. Mă împinse în direcția pe 
care o dorea și eu am lăsat-o. 

Se pare că dragostea este o chestie de atracţie 
biochimică și nimic altceva. Trebuie să fie ade- 
vărat, căci altfel senzualitatea la prima vedere, 
așa cum o simțeam acum pentru Candy si de fie- 
care dată cînd mă îndrăgosteam, ar fi inexpli- 
cabilă. 


* Formula politicoasă de autoprezentare. 

Eram parca vrăjită si ma invirteam în ring ca 
un fulg in bratele lui Candy. As fi vrut ca melodia 
să nu se mai termine niciodată, dar, iată, ea se 
termina și ma trezii din reverie în cel mai dulce 
mod posibil: palma umedă și caldă a lui Candy 
îmi apăsa cu dezinvoltură una din fese. Ne întoar- 
serăm la masă și, în timp ce prin cap îmi flutura 
refrenul „Yes it’s gonna be a cold, lonely summer...”, 
ma gindeam că, cel putin, aceasta avea să fie o 
iarnă foarte fierbinte. 

Nu apucarăm să ne întoarcem bine la masă ca 
se arătă din nou Li cu o blondă după el, pe care 
mi-o lăsă în schimbul lui Candy. 

— Hi! Sint Betty. 

Era o blondă distinsă, cu buzele frumos contu- 
rate. Purta o rochie simpatică de un galben solar, 
cu un decolteu clasic. Se anunța într-adevăr o 
iarnă fierbinte. Betty părea de-o seamă cu mine 
şi m-am gîndit că trebuie să fi fost mama-san 
australiană. O întrebai dacă așa era şi ea îmi 
răspunse afirmativ. Provenea, se pare, dintr-o. 
localitate de pe Gold Coast şi sosise la Vise cu 
două luni în urmă. Ne împărtășirăm necazurile 
comune. 

Ca și româncele, australienele şi neozeelande- 
zele sabotau fără încetare activitatea de la Vise, 
în mod diferit însă. În timp ce româncele erau tot 
timpul bosumflate și voiau să se întoarcă acasă 
cît mai repede, anglo-saxonele se simțeau foarte 

bine in Tara Soarelui Rasare gi nici nu se gindeau 
să plece acasă. Mincau pe nerăsuflate si cu nonga- 
lanta toate gustările pe care le comandau clienţii, 
beau whisky pe rupte, se imbatau crita si nici 
nu-şi mai dădeau seama cînd clienţii voiau să li se 
aprindă ţigara. . 

Era 1: 30, aproape de închiderea localului, cînd 
Song, chelnerul, veni să mi-o ia pe Betty şi să-mi 
aducă o altă blondă: Natasha. Aceasta era însă o 
blondă vopsită, dar, în general, extrem de fru- 
moasă. Înaltă, păr lung pînă la şolduri, ochii mari 
albaștri, gene lungi şi un ten alb ca laptele. Era 
de felul ei din Moscova și mă întrebă dacă vor- 
beam rusește. 

— Nu. 

— Aa, nici tu! Nici una dintre românce nu vor- 
beste rusește și eu credeam că toţi românii vorbesc 
rusa! 

Dadui din umeri zîmbind. I-am spus că aveam 
şi eu să lucrez la Vise si o întrebai ce credea despre 
club. Strîmbă din nas. 

— E oribil! A fost bine pînă au venit okama* 
din Filipine. Înainte, era o atmosferă decentă, dar 
astea, cum au venit, au început să-şi dea sutienul 
jos în public, să pipăie sulele clienţilor, să facă 
trotuarul înainte de program şi, de atunci, toţi cei 
ce vin aici cred că sîntem toate curve şi se comportă 
ca atare. 


* Homosexuali. 

— Okama din Filipine?! Citi sînt ? 

— Şase. De fapt, sînt mai mult decît okama: 
sînt new half"! 

Am făcut ochii mari. 

— Da. Nu ştiu ce le-a venit să le aducă aici! 

— Care sînt? 

— Diana, Madonna, Pearl, Candy, Josephine și 
Baby. 

— Aaa... aha! De aceea au o eșarfă în jurul 
gîtului'"? 

Intelegeam acum mai bine atracţia mea pentru 
Candy. Luminile se stinseră, lăsînd numai scli- 
pirile mirror bal-ului să danseze de jur împre- 
jurul sălii. „Vă mulţumim şi astă-seară de mii de 
ori! Vă rugăm din inimă și cu umilinţă să mai 
dati şi altă data pe la umilul nostru stabiliment !”, 
anunță DJ-ul în timp ce începură să răsune acor- 
durile cîntecului Mary Jane, cel cu care se încheia 
programul oricărui hostess bar nipon. Ultimii cheflii 
se retraseră şi fetele se adunară toate de-o parte 
şi de alta a coridorului cu oglinzi, făcură plecă- 
ciuni si strigară voioase : Arigato gozaimashita”” ! 

O data clientii plecati, se aprinsera toate lumi- 
nile și fetele se așezară pe canapelele din jurul 
ringului, în mijlocul căruia stătea deja zimbind 
Jong. 


* Termen international pentru transsexual. 
** Ca să nu se vadă mărul lui Adam. 
*** Mulţumesc. 

— Gata! Liniste! Este ora ședinței ! 

Jong aşteptă oprirea susotelilor şi începu : 

— Vă mulţumesc pentru straduinta voastră din 
această seară ! Totul a mers normal şi nu am nimic 
de criticat. Vreau doar să v-o prezint pe Claudia- 
-san. Va lucra cu noi ca mama-san a româncelor. 
Este mai în vîrstă decît voi şi nu numai român- 
cele, ci și celelalte naţionalităţi trebuie să o tra- 
teze ca pe o oneesan! 

Acestea fiind spuse, Jong îmi făcu semn să vin 
alături de el. Ajunsă în mijlocul ringului, fac o 
plecăciune către asistență şi mă prezint: 

— Claudia desu. Yoroshiku. 

— Cu „Claudia” ar trebui de fapt să o lăsăm mai 
moale. Japonezii pronunţă acest nume „Kuraudia”, 
ceea ce sună cum nu se poate mai urît! M-am 
gîndit la un nume care s-ar potrivi mai bine fru- 
moasei noastre mama-san: „Rose”. Îi vom zice ca 
atare „Rose-san”. De acord? 

Dădui din umeri si din cap în semn afirmativ. 

— Buun! Si acum, se reintoarse el către asis- 
tenta, ne luăm la revedere pînă mîine seară, cu 
deviza noastră — care este ??!! întrebă el ridicind 
vocea. 

Fetele răspunseră toate într-un cor: 

— Party all the time! Şi Jong repetă de alte 
cîteva ori împreună cu ele: Party all the time, 
party all the time!..., ca într-un adevărat miting. 

În cîteva clipe, sala barului era goală. Fetele se 
repeziseră spre vestiare să-şi schimbe costumatia 
de „dame” într-una mai simplă. 

Li, chelnerul-şef, Song, chelnerul, Kim, DJ-ul, 
Kung, bucătarul, Jong şi cu mine am rămas ultimii 
pentru a închide localul în urma fetelor. Am mers 
apoi să cinăm undeva în apropiere pentru a dis- 
cuta afaceri, aceleaşi afaceri. Eram deja obosită 
şi, o dată discuţia încheiată, Jong, Li, Song, Kim si 
Kung mă conduseră la căminul Phat Pong-ului. 

Descuiai usa de la intrare si acum clădirea nu 
mi se mai păru moartă. Se auzeau voci de peste 
tot: kalan, klon, klong, krap, krop..., dar eu nu 
desluseam nici o limba. Thailandeza și malaie- 
ziana, fără îndoială. Înaintam pe coridorul care 
ducea la bucătărie şi, de acolo, spre etajul întîi. 
Mă întîmpină pisica de mai înainte. Se frecă de 
picioarele mele și îmi vorbi într-o limbă familiară : 
miauumiauuuuu... 

— Draagaa mea, drrraagaa mea... Cum să-ți 
spună tie mama? Mitzi! Da, daa, Miitziii o să te 
cheme de acum incolo! Mitzi, Mitzi, Mitzi... 

— N-o cheamă Mitzi, o cheamă Lucky. 

Fata care mi se adresase venea dinspre bucătă- 
rie cu un platou în miini si se pregătea să intre în 
camera lîngă care mă oprisem să discut cu Mitzi 
sau Lucky. Făcurăm cunoştinţă. O chema Moscat 
şi era o thailandeză cam de vîrsta mea, extrem 
de subţire şi minionă. Ochii mici îmi zîmbeau cu 
amabilitate si fata ei de culoare cacao cu lapte 
strălucea de voie bună. Părul vopsit într-un roșcat 
portocaliu și-l purta tuns paj. 

— Aşadar o cheamă Lucky pe frumusețea asta? 

— Da. Este foarte bătrînă. Are peste 16 ani. 
Locuiește în clădirea asta de cînd lumea şi tot 
cartierul o cunoaște. 

— E exact ca motanul meu de acasă. El e tot 
tigrisor, dar are numai doi ani. 

— Ai o pisică acasă ?! Din ce ţară vii? 

— Din România. 

— Din România ??!! Credeam că româncelor 
nu le plac pisicile! Fetele care au stat aici înaintea 
ta ziceau că Lucky e murdară şi îi dădeau mereu 
cu piciorul. Biata bătrînică începuse să șchiopă- 
teze. Din cauza ei nu ne-am înţeles cu româncele 
si le-au mutat la căminul celălalt. 

— Aha. Mie îmi plac pisicile. 

Moscat îmi zîmbi de parcă în secunda urmă- 
toare ar fi fost gata să-mi sară de git si să mă 
imbratiseze : 

— Nu vrei să maninci cu noi? 

— Aaa... de-abia am mîncat, dar nu te-aș refuza. 

— Bine, atunci, poftim! mă invită Moscat să 
intru în camera a cărei uşă tocmai se deschisese. 

Era o încăpere mai mare decît cea în care fuse- 
sem cazată eu, dar și mult mai înghesuită. Cîteva 
saltele albastre, cu flori roz si albe, se aflau înși- 
rate pe jos, unele strînse şi altele întinse. Două 
tuburi metalice stăteau pe cîte un suport și de ele 
erau agățate umerasele cu rochii şi costume. Cel 
mai impozant era însă raftul care trona pe unul 
dintre pereţi, aproape de tavan. Pe el se afla o 
statuetă a lui Buddha, stînd în lotus si zimbind 
satisfăcut, si, de o parte şi de alta a ei, cîteva vaze 
cu flori, boluri cu orez şi sticle de whisky. Pe jos 
erau tatami si pe ele sedeau șase fete. Facusera 
un cerc in jurul cîtorva farfurii cu mîncare. Nu 
existau scaune şi nici mese. Totul se petrecea pe 
jos şi Moscat mă invită să sed şi eu. Lucky intra 
imediat după mine şi se alătură grupului. Moscat 
mă prezentă şi le spuse celorlalte că îmi plăceau 
pisicile şi că vorbeam bine japoneza. Toate părură 
încîntate si mă întîmpinară cu voie bună. Mi se 
oferi o farfurie personală, dar curînd observai că 
aceasta îmi era rezervată exclusiv mie : celelalte 
fete, împreună cu Lucky, mîncau la comun. Apucau 
cu degetele o bucată din mîncare şi apoi un pic de 
orez. Părea mai gustos așa ; am respins farfuria şi 
am încercat să le imit. Atmosfera se destinse și 
discutarăm verzi şi uscate despre Thailanda si 

România. Mincarea iute thailandeză provoca un 
consum de energie si nu aveam la îndemînă, ca să 
ne ajutăm, decît sticlele de whisky ce se aflau la 
stînga si la dreapta lui Buddha. Preafericitul nu 
avu altceva de făcut decît să ni le ofere cu mări- 
nimie. 

— Credeam că pisicile nu le plac creştinilor, 
îmi spuse una dintre fete. 

— Crestinilor bigoti, adică celor cu capete pă- 
trate, nu le plăceau pisicile : le ardeau pe rug împre- 
ună cu vrăjitoarele. Dar așa am crezut că este şi 
cu budistii. Conform legendei, toți oamenii şi toate 
animalele au plîns la stingerea dintre cei vii a 
lui Buddha. Singura ființă care nu a manifestat 
nici o compasiune și a întors spatele a fost pisica, 
nu-i așa? 

Murmure si comentarii în thailandeză începură 
atunci să răsune prin asistenţă. Nu intelegeam o 
iota. Discutau aprins si, după cîteva minute, spiri- 
tele părură să se linisteasca. Moscat conchise : 

— Sora mai mare, tu ești o învățată ! Ne mirăm 
că ştii aceste lucruri despre pisici şi Buddha. 
Într-adevăr, asa a fost : pisica a fost singura fiinţă 
care nu a plîns la trecerea lui Buddha pe tărîmul 
celălalt. Dar, tocmai de aceea, Buddha caută mereu 
să se autoperfectioneze și să înțeleagă peste secole 
de ce pisica i-a întors spatele. Si astfel, toți budistii 
trebuie să acorde o atenţie înzecită acestui ani- 
mal, să înțeleagă ce nu a fost perfect în doctrină şi 
să îndrepte lucrurile. 

Un murmur aprobator cuprinse încăperea. Eu 
păream iluminată si am propus să ciocnim un 
pahar de whisky. Moscat ma puse apoi in tema cu 
fondul Lucky. 

— Fondul Lucky? 

— Contribuim toate cu bani ca să-i cumpărăm 
mîncare lui Lucky şi celorlalte pisici care vin pe aici. 

Toată lumea păru încîntată cînd mă declarai 
de acord. Era acum timpul să mă retrag. Băusem 
cam mult în această seară, iar mîine mă aștepta o 
zi plină. 

Era deja ora prinzului si trebuia să mă imbrac 
pentru a merge la căminul Viselor. Zis şi facut. 
Am coborit să-mi iau o cutie de lapte şi un onigiri”. 
Micul dejun o dată terminat, am plecat la treabă. 
Am mers vreo 15 minute pînă la căminul Viselor. 
Uşa era descuiată, așa că am putut să intru fără 
probleme. Ce oroare! Pe cînd la căminul Phat 
Pong-ului era linişte deplină, aici părea a fi un 
vacarm total. Se auzeau apa de la dușuri, ceva 
prăjindu-se pe aragazul din bucătărie, maşinile 
de spălat se invirteau și se striga de peste tot, 
dinspre scări, dinspre bucătărie, în română, rusă, 
engleză si spaniolă. Intrai în bucătărie si, iată, 
româncele erau toate aici. Prăjeau bacon într-o 
tigaie, fumau și își făceau manichiura. 

— Ce faci, fă ? Cînd ne iei bilet să plecăm acasă? 


* Bucata de orez cu peste sau prune japoneze înfășurată 
cu alge, un fel de sandvis japonez. 

— Cred ca foarte curind. 

Mă simtii totuși obligată să le pun in vedere ca 
la Vise cîștigau 1 300 de dolari salariu, plus vreo 
600-700 de dolari pe lună pentru consumatie şi 
bacgisul de rigoare, pe cînd în România aveau să 
tragă mita de coadă. Nu părură însă speriate de 
perspectivă si imi spuseră că nu le priește nici 
climatul Japoniei, nici atmosfera Viselor. Vedeam 
bine că nu prea am ce discuta. Nici că îmi făcusem 
cine ştie ce iluzii. Îmi luai la revedere şi iesii din 
clădire. Văzui o căsuţă lipită de aceasta. Mă apro- 
piai și mă zgiii pe cele două ferestre. Una dădea 
spre o bucătărie, cealaltă înspre o cameră cu trei 
paturi. O recunoscui într-unul dintre ele pe Diana. 
Bătui în fereastră si strigai: 

— Daaaiaanaaa...! 

Diana parea adormita de-a binelea si nu schita 
nici 0 miscare. 

— Daaaiaanaaa...! Lady of Dreams ! 

Se ridică atunci de pe pernă o fata somnoroasa, 
încadrată de suvite vopsite roșcat şi răsucite pe o 
mulțime de bigudiuri. 

— Astăzi sînt ocupată! Dacă vreţi, căutaţi-mă 
la Vise după ora 7. 

— Diana! Sînt eu, Rose, mama! 

Diana își frecă ochii şi se uită mai bine înspre 
fereastră. 

— Mama româncă?! Ce cauţi aici? 

— O caut pe Candy. 

— Candy nu-i aici, îmi spuse Diana dupa ce isi 
intoarse capul spre patul gol din dreapta ei. Cred 
că o găseşti în fata la Amando. 

— Arigatoo’ ! Scuză-mă că te-am trezit ! am mor- 
măit eu şi mi-am luat repede talpasita. 

Mă îndreptam spre centrul cartierului Roppongi 
şi, în zece minute, mă găseam pe una dintre stră- 
zile sale ultrapopulate, cu zeci de restaurante 
şi magazine. Am străbătut-o pînă am ajuns la 
intersecția de sub highway. Într-unul din colţurile 
acesteia se afla cofetăria Almond, cu veșnica 
sa copertină în dungi albe și roz tare. O damă 
cu tenul ciocolatiu și o rochie mulată portocalie 
stătea dedesubtul acesteia. Se uita de-o parte și 
de alta a străzii, ca şi cum ar fi așteptat pe cineva, 
dar nu părea să mă observe. Părea în schimb să 
observe toţi trecătorii de sex masculin pe care ii 
interpela cu un insinuant „Oniisan”, nu vrei să 
mergem la hotel? Pot să-ți sug pula dacă vrei !. 
Nu o băga în seamă nici unul, dar Candy nu părea 
să dispere. 

— Ohayoo”""!! Ce faci aici? Nu vrei să mergem 
înăuntru să bem un juice? 

Candy isi dădu peste cap ochii albaștri și îmi 
zîmbi larg: 

— Bună idee! Oricum, astăzi sînt toți molesiti. 


* Mulţumesc. 
** Frate mai mare. 
*** Salut! 

Intrarăm in cofetăria Almond si ne instalarăm 
la una dintre mesele libere. Candy comanda o 
înghețată cu căpșune, iar eu un lemon squash. 
Imi aprinsei o țigară, pe cînd ea dădu o raită cu 
privirea de jur împrejur. 

— Care este numele tău real? o întrebai. 

— Stella. Stella Rodriguez. 

— Aha. 

(Auzisem într-adevăr că, în Filipine, fiecare îşi 
schimba numele după cum poftea. După operaţie, 
Candy renuntase probabil la prenumele său de 
băiat și o trecuseră în acte Stella.) 

Mă întrebă apoi şi ea despre mine, iar eu mi-am 
expus autobiografia. Mă asculta cu o ureche în timp 
ce își mișca privirea ca un vînător de jur împre- 
jurul sălii. Terminai şi atunci ea îşi întoarse capul 
spre mine și mă fixă cu ochii ei albaştri: 

— Vrei să fim prietene? 

— Da. 

— Bun. Dacă vrei, putem să ne întîlnim în fiecare 
zi la prînz aici, în fata la Amando, si să agățăm 
împreună clienții. 

— Aaa... Mă mai gîndesc. 

— Nu-ţi face probleme! Dacă nu te pricepi, te 
învăţ eu! Si seara, după program, putem să mer- 
gem împreună să mîncăm gi să dansăm. Miine e 
vineri. Sîmbătă avem liber, aşa că, mîine seara, 
eu, Madonna, Diana, Pearl, Josephine şi Baby 
mergem să dansăm la clubul 96. 

— Clubul 96?! 

— Da. Au program de la 9 seara pina la 6 dimi- 
neata si de-aia se cheamă 96. E de fapt o disco- 
teca, nu un ,club”. Vii cu noi? 

— Da! răspund eu entuziastă. 

— Bine. Acum, dacă tot ţi-ai terminat ţigara, 
hai să mergem afară să vedem dacă ne găsim doi 
clienţi ! 

— Aaa... sînt cam obosită. Mă întorc la cămin 
şi ne vedem la club! 

Păru dezamăgită, dar eu îmi luai la revedere 
rapid şi dusă am fost. 

M-am îndreptat spre stația de metrou si am 
luat metroul pînă la Shibuya. Am trecut prin Piaţa 
Hachi, am recitit pancarta de lîngă statuie şi i-am 
făcut o nouă poză catelului. Am traversat si am 
luat-o spre magazinul 109. Ştiam că acolo, la etajul 
cinci, se afla un raion cu rochii de seară. Într-ade- 
văr, era tot aici. Ezitam între o rochie de catifea 
neagră, strînsă pe bust, cu copci în stil chinezesc 
şi bufantă în jos, pînă la genunchi, în stil euro- 
pean, si acelaşi model pe culoare violetă. Le-am 
luat în cabină și le-am probat. Erau superbe, dar 
mi se părea că nu îmi veneau bine. Aveam părul 
lung, lăsat pe spate, si o rochie bufantă nu mi 
se potrivea. M-am dezbrăcat şi mi-am pus din nou 
tricoul și blugii. Am ieșit din cabină și... minune! 
Am zărit într-un colt, pe un manechin, o rochie 
de catifea roșie în stil chinezesc. Era strînsă pe 
corp, lungă pînă la glezne, cu un rendez-vous pînă 
la genunchi și o broderie în fir auriu pe bust. 

O pancarta de lîngă manechin anunţa că rochia se 
vindea cu reducere : 300 de dolari numai ! Îi cerui 
vînzătoarei să-mi dea o rochie ca aceea să o pro- 
bez. Îmi spuse că era singura şi se apucă să o dea 
jos de pe manechin. 

— De ce se vinde cu reducere? Are defecte ? 

— Nu. Numai că este prea lungă si prea strînsă 
şi nu a cumpărat-o nimeni pînă acum. Dar dumnea- 
voastră, onorată clientă, fiind o onorabilă străină 
înaltă, s-ar putea să'vă vină bine! 

Probai rochia și se dovedi a fi perfectă. Achitai 
cei 30 000 de yeni și vînzătoarea mi-o împachetă 
într-o cutie elegantă pe care o puse într-o pungă 
pe măsură. Am coborit cele cinci etaje si m-am 
îndreptat spre Hachiko Square gi spre metrou. 


Era deja ora 6:30 şi trebuia să pornesc spre 
Vise. Activitatea începea la 7 seara și la 7 fix îmi 
admiram suprafața și dedesubturile rochiei roşii 
pe coridorul cu oglinzi. Cele două vestiare erau 
pline ochi. Aveau amîndouă cîte o oglindă imensă 
şi asta le făcea parcă să pară și mai pline. Aici se 
machiau si se îmbrăcau festiv fetele care veniseră 
în costumatie de stradă. 

Româncele mele erau toate adunate într-unul 
dintre acestea, în cel de la care cobora scara de 
incendiu. 

— Ce faci, fă? 

— Bine. Voi? 

— Vrem să plecăm acasă, fă! 

— Foarte bine. O să plecaţi într-o săptămînă, 
maximum două. Dacă tot vă e așa de dor de 
România, trebuie să vă intoarceti în tara. O dată 
acolo, să vedeţi că n-o să vă mai fie dor de nimic! 

— Şi cînd ne iei biletul de avion, fă? 

— Curind, nici o grijă ! În maximum două săptă- 
mini sinteti la Bucuresti. 

Părură acum să se fi calmat gi își desavirsira 
machiajul in liniste. 

— Buna, mama! imi striga de colo Candy. 

— Buna. 

— Mergem astă-seară după program la 96, cum 
am stabilit? 

— Da, da! Abia astept! N-am fost niciodata 
acolo. 

— Exista un inceput pentru orice, mama, imi 
spuse Candy cu vocea ei senzuală si își arcui insi- 
nuant sprîncenele. Vedeam asta în oglindă. Ea 
tocmai stătea pe scaun și se machia. Eu eram 
în picioare în spatele ei şi îi priveam chipul în 
curs de schimbare în oglinda mare înconjurată de 
becuri. 

— Mama-saan ! Roozu-saaan ! 

Era vocea lui Jong care se auzea dinspre cori- 
dor. Îmi luai la revedere de la Candy şi iegii să-l 
întîlnesc pe manager. Mă invită în bucătărie. Cei- 
lalti coreeni, Li, Kim şi Kung, mă întîmpinară 
surizind larg. La fel făcui şi eu. Pe un colt al 
tejghelei se afla o farfurie cu praf alb și cîteva 
paie împrejur. 

— Poti să vii aici si să te servesti cînd vrei. Dar 
nu trebuie să spui cumva la altele! Este numai 
pentru staff-ul coreean şi cele trei mama-san: tu, 
Betty și Kaneko. It’s on the house! spuse Jong şi, 
conform obiceiului său, se porni pe un rîs teribil. 

Îi multumii, luai un pai şi trăsei pe nas. 

— Ai vorbit cu fetele tale? mă întrebă Jong. 

— Da. Au zis că se vor strădui. 

În limba japoneză, „a se strădui” este sinonim 
cu „a nu face nimic”. Astfel, cînd unui japonez i 
se cere colaborarea sau ajutorul şi el spune „voi 
face eforturi colosale” sau „mă voi strădui din cale- 
-afară”, asta este o eufemizare politicoasă a cate- 
goricului ,nu!”. 

— Dar celălalt grup de fete au viza gata și pot 
să vină de la o zi la alta! Sint mai dragute ca 
astea ! spusei eu pentru a-l consola pe Jong. El 
păru într-adevăr consolat, zîmbi si mă invită să 
servesc cît poftesc. Îmi explică apoi cum mergeau 
lucrurile la Vise. Fetele trebuiau să aştepte pe o 
canapea din colţ să fie chemate la o masă de către 
un client care le solicita. Eu trebuia să ma invirt 
cam peste tot. Cînd fetele intrau în dificultate 
lingvistică, trebuia să le ajut. Cînd făceau o gre- 
şeală în domeniul manierelor, trebuia să le mustru. 
Totul părea promițător. 

În Japonia există o adevărată religie a muncii 
şi a datoriei profesionale. Chiar si o mama-san 
trebuie să pară că își cîștigă pîinea cu trudă şi pe 
cinstite. Ca atare, mai trăsei un pai, îmi luai un 

aer serios si mă indreptai apoi spre locul muncii. 
Citiva clienţi erau deja așezați pe canapelele roz 
din jurul ringului. Mirror ball-ul se invirtea har- 
nic, aruncînd puncte de lumină în toată sala și 
muzica zbiera, dar nimeni nu părea încă să fi 
intrat în mood. Citiva clienţi beau cîte un whisky 
şi flirtau cu cele cîteva fete așezate lîngă ei. Cele- 
lalte stateau insa pe canapeaua din colt si aici 
parea a fi distractia cea mai mare. Candy, Diana 
si Baby faceau glume deocheate. Nu stiam ce anume 
spuneau — vorbeau takalog” —, dar îmi dădeam 
seama de nuanţe din risetele puternice și fara 
perdea ale celorlalte filipineze. Aproape că îmi 
venea si mie să rid, deşi habar nu aveam de ce. 
Am fost fericită cînd mi se alătură Kate, o neozee- 
landeză în vîrstă de 19 ani. Nu era din Wellington, 
capitala acestei tari, si nici din Auckland, ci prove- 
nea dintr-un sat din nord. Familia ei detinea acolo 
o ferma si ea era taranca, ceea ce se vedea dupa 
statura sa de femeie puternică. Purta o rochie 
simplă şi arbora un zîmbet natural, ceea ce era o 
raritate în acest oraș artificial, în care neoanele 
ţineau locul lunii și al soarelui. Îşi turnă un pahar 
de whisky si, după ce îl dădu pe git, păru să se 
bine dispună si mai tare: 

— Diana! Diana, salvează-mă ! Ştii că geamul 
de la camera mea și a lui Shirley dă spre blocul 
de vizavi, unde locuiește psihopatul al cărui geam 


* Limba naţională a Filipinelor. 

dă înspre noi! Ei bine, şi azi-noapte, ca in toate 
celelalte nopti, a stat așezat pe un scaun în fata 
ferestrei, cu pantalonii lăsaţi în vine, şi s-a mas- 
turbat încontinuu. Cum am deschis geamul să ne 
aerisim, l-am văzut masturbîndu-se ! 

— A, ala! exclamă Diana. N-am ce-i face, dragă ! 
Are daune cerebrale şi, în plus, nu are bani! M-am 
oferit să i-o sug pentru 10 000 de yeni (100 de 
dolari) cînd l-am văzut că dă tîrcoale căminului 
nostru luindu-si-o la labă, dar a zis că n-are atâţia 
bani! E bolnav la cap si sărac, săracul! Astilalti, 
măcar, au daune cerebrale, dar au şi bani! spuse 
Diana arătînd cu o unduire cocheta și dispretui- 
toare a miinii drepte spre clienţii care stăteau pe 
canapelele roz și se hlizeau la fetele de lîngă ei. 
Îşi retrase apoi mîna, îşi răsfiră degetele şi începu 
să sufle cu delicateţe spre unghiile ei lungi, ca să-şi 
usuce mai repede oja portocalie cu care tocmai se 
spoise. 

Li se apropie tiptil si îmi șopti la ureche că 
unui client îi picase cu tronc rochia mea de catifea 
roşie si cocul strîns în vîrful capului, din care se 
prelungeau cîteva guvite pe umeri, într-un stil de 
gheişă. Îmi oferea ca atare o şampanie dacă bine- 
voiam să poftesc la masa lui din colţul opus al sălii. 

— Dar eu sînt mama! 

— Unii clienţi sînt perversi şi preferă... aa... 
preferă onorabilele domnișoare mai coapte. 

Dădui din umeri, îmi strîmbai gura a dispreţ şi 
îl urmai spre masa cu pricina. Individul nu era 

nici înalt, nici scund, avea în jur de 50 de ani și 
purta ochelari. Părea un domn distins. Mi se pre- 
zentă a fi Takeshi Yamanaka, iar eu îi spusei că 
sînt „Rose, MAMA”. 

— O, ce nume frumos! Este un nume comun în 
tara din care proveniţi ? 

— Da, în România sînt multe „Rose”, îi răspun- 
sei eu bosumflată. 

— O, trebuie să fie o tara foarte frumoasă! 

Dădui din umeri. 

Li ne aduse sampania pe care o privirăm sfiriind 
elegant în cele două cupe. Asta mă bine dispuse. 
Ciocnirăm şi ne zîmbirăm insinuant. Domnul Yama- 
naka păru să se destindă și el și începu direct 
să-mi povestească istoria vieţii sale. Nu era prea 
diferită de cea a majorității bărbaţilor japonezi de 
vîrsta lui. Se căsătorise pe la 30 de ani și, o dată 
trecută luna de miere, se și săturase de nevastă-sa. 
Aveau totuşi doi copii, care locuiau acum separat, 
şi două pisici. Yamanaka-san avea o funcție impor- 
tantă într-o companie japoneză de prestigiu. Călă- 
torea mult în străinătate si, cînd nu călătorea, 
colinda cluburile din Roppongi. Avea si un iaht, 
dar, de frică, nu se dusese niciodată prea departe. 

— Iti place să navighezi, Rose-san? 

— O, da, foarte mult! 

— Ştiam eu! Nevesti-mii nu-i place. Mergi cu 
mine cu vaporul în week-end? 

— Da, de ce nu? N-am mai fost de mult cu 
vaporul ! 

— Unde ai vrea să mergem? 

— În Tahiti. 

Rîserăm amindoi. 

— Ei, dacă nu în Tahiti, pe-aici pe undeva, prin 
Pacific. Încolo, spre Kamakura si Enoshima. 

— S-a făcut. 

Ne mai turnarăm cîte o cupă de șampanie și, 
după o dușcă bună, Yamanaka-san oftă îndelung: 

— Ce-i drept, mi-ar plăcea să merg în Tahiti! 
Îmi place atât de mult Gauguin..., suspină el visător. 

— Si mie. E pictorul meu preferat. De-aia vreau 
să merg în Tahiti. 

Încinserăm o discuţie aprinsă despre impre- 
sioniști. Ajunsesem la Van Gogh cînd luminile se 
stinseră și muzica de la Odiseea spațială 2001 își 
făcu auzite acordurile falnice. 

— Este show time! anunţă DJ-ul gi era timpul 
să-mi iau la revedere de la domnul Yamanaka. O 
rusoaică, Olga, şi Pearl, una dintre cele șase new 
half, veniseră de altfel să-mi ia locul. Rămase 
stabilit să ne întîlnim duminică pentru a merge 
cu vaporașul. 

Ochii mei se obișnuiseră cu întunericul și dă- 
deam acum o raită în jurul ringului, spionînd mesele 
de pe margine pentru a vedea cum se comportau 
fetele mele. 

Odiseea spațială 2001 amuti şi, deasupra rin- 
gului, se aprinseră reflectoarele albastre şi roz. 
Începu o muzică de cabaret şi lumina a două pin 
spot-uri se revărsă peste Candy și Diana, care 

intraseră în scenă impopotonate în mii de pene 
ciclamen: un marabu cu sute de pene in virful 
capului, cîteva pene la umeri, la şolduri, si o dita- 
mai coada la fund. Fetele și clienții aclamau de pe 
margine, fluierau, lansau expresii deocheate. Nici 
nu le trebuia mai mult lui Candy si Dianei pentru 
a se încălzi. De-abia ridicaseră în aer cîte un picior 
şi un brat că și începuseră să-și smulgă una cite 
una penele, ca doi papagali nevrozati. 

O zării la una dintre mese pe Ruby, lîngă un 
tip cu ochelari de soare şi părul cret. Ruby îmi 
făcu semne disperate să mă apropii. Mă îndreptai 
într-acolo si mă prezentai individului : 

— Sînt Rose. Mama. 

Se prezentă și el şi mă invită să iau loc. 

— Am auzit că vorbeşti româneşte. 

— Da, spun eu. 

— Mare lucru! 

Observai atunci că individul era beat și trebuie 
să mă fi luat drept o asiatică. Se ridică brusc de pe 
scaun și se aplecă periculos spre mine, care ședeam 
de partea cealaltă a mesei. Îmi înşfăcă decolteul 
rochiei cu o mînă gi îmi băgă cealaltă mînă în sin. 
Totul se petrecuse așa de repede, că nu apucasem 
să spun un cuvînt. În secunda următoare, indi- 
vidul se așeză la locul lui și simtii cum o hîrtie îmi 
aluneca pe bust în jos, înspre chiloti. 

— Mii de scuze ! îmi spuse el rigiind. Credeam că 
porţi sutien ! Este o mică atenţie ca să ne traduci, 

că altfel nu pot să mă înţeleg cu fata asta! făcu el 
arătînd spre Ruby. 

A trebuit să ascult vreo 30 de minute ce pasiune 
îi inspirase Ruby individului, cum ea era cea mai 
frumoasă fată pe care el o cunoscuse în acel sezon 
etc. etc. Mă și imaginam cu ei într-o cameră de 
hotel, ei în pat și eu pe fotoliu, ei desfășurîndu-se 
și eu traducind. Ce perversă mai era și meseria 
asta de mama-san! 

Cam atît a durat şi show time-ul. Cea mai mare 
parte a acestuia a fost dedicată strîngerii de pe 
jos a penelor ciclamen ale lui Candy şi ale Dianei. 
După ce şi le aruncaseră cu generozitate pe toată 
suprafața ringului, rămăseseră într-un slip cu 
string în fund. S-ar fi debarasat și de acesta, dar 
în Japonia este interzisă „scoaterea la iveală a 
părului”. Este vorba, fireşte, de părul pubian şi 
aceasta este expresia consacrată. 

A trebuit să mă îndrept spre vestiare tinin- 
du-mă cu mina de burtă, ca să nu-mi alunece hirtia 
de-a binelea. Am ajuns în sfîrşit şi, cînd mi-am 
dezlipit mîna, a căzut pe jos o bancnotă de 10 000 de 
yeni. Hmm... În Japonia, traducerile se plăteau 
cu adevărat bine. 

Restul serii s-a petrecut fără evenimente. Mi-am 
antrenat picioarele zbenguindu-mă pe ring în ritmul 
muzicii disco. Era cel mai bun sport cu putinţă și 
o modalitate de a sta cît mai departe de mese. 
Obosisem de atîta dans și aproape că adormisem 

pe o canapea, cînd a apărut Junji. Nici nu-l obser- 
vasem, dar exclamatiile fetelor din preajmă m-au 
făcut să deschid ochii. Spuneau chestii de genul 
„Iar a venit ăla misto!”, iar dinspre grupul român- 
celor, am putut auzi familiarul „Cu ăsta chiar 
m-aş da în bărci !”. Am căutat să-l zăresc, dar pro- 
babil se așezase deja la o masă și era acum impo- 
sibil de reperat. Sorbii un pic de whisky şi încercai 
să atipesc din nou. Jong veni tocmai atunci $i îmi 
spuse că un client voia să o cunoască pe mama-san 
în roșu. Mă conduse spre o masă și mă prezentă 
domnul Shirakawa. 

Eram ori un pic ametita, ori iarna aceasta era 
cu adevărat fierbinte. 

— Fă, dar cam ai noroc din prima seară! îmi 
strigă Ruby de la masa din colt. 

Mă întorsei spre ea, îi aruncai o privire crucisa, 
la care ea își puse degetele în gură și începu să 
fluiere ca pe maidan. 

— Ce zice? mă întrebă domnul Shirakawa. 

— Aaa... Zice că sinteti un tip al naibii de bine 
făcut! 

Shirakawa-san surîse cu dezinvoltură, iar eu 
mă gîndii să trimit fetele astea acasă cu primul 
avion disponibil, la viscol si la sarmale, acolo unde 
le era locul. 

Clientul Viselor lîngă care stăteam purta un 
costum crem dintr-o stofă elegantă și o cămașă în 
dungi crem şi albastru petrol. Părea înalt — foarte 
înalt — si fata sa, de bărbat de 40 de ani, avea 

trăsături perfecte. Era cel mai frumos bărbat pe 
care îl văzusem pînă atunci și, chiar după Titanic, 
Leonardo di Caprio îi stă la degetul mic. Părea 
însă inabordabil. Îmi zîmbi superior si se uită la 
mine cu mutra sa de bărbat fatal blazat. Îi aruncai 
şi eu un zîmbet distant si străin. Continuarăm să 
ne zîmbim fiecare în felul lui şi, într-un tîrziu, 
comandă o șampanie. Ciocnirăm o dată, de două 
ori, şi ne mai dezmortiram. Îi povestii viata mea, 
în modul cel mai sincer cu putinţă, trecînd sub 
tăcere numai episoadele din diferite balamucuri 
si cele cu diferite droguri. Îmi povesti si el viata 
lui. Era căsătorit, avea doi copii şi, la fel cu ceilalți 
bărbaţi japonezi, se săturase de nevastă-sa. Hmm... 
Ca să mă facă să mă simt în largul meu, îmi 
spuse chiar el că, pe vremea studenției, pentru a 
se putea întreţine, lucrase şi el ca host. Într-adevăr, 
în Japonia nu existau numai hostess bars, ca al 
nostru, ci şi host bars. Aici, angajaţii sînt bărbaţi, 
iar clientele cucoane. Nu era deloc incredibil, avînd 
în vedere înfățișarea lui Junji Shirakawa. Ajun- 
sesem deja să-i spun pe numele mic, Junji, iar el, 
în loc de „mama”, îmi spunea Rose. Nici nu ne-am 
dat seama cînd începuse un nou show time. Nu 
observaserăm nici luminile stingîndu-se, nici ace- 
leasi lumini aprinzîndu-se în alte nuanţe. Ne tre- 
ziră dintr-o dată cuvintele You give me looove... și 
un ritm supersexy. Candy intrase în scenă și privea 
în jurul sălii cu aerul ei de vampă. Acum tocmai 
se dezbrăca, dar eu si Junji nu aveam timp de ea. 

Nu am putut să nu observ cînd, la un moment dat, 
cu mișcări de gimnastă, se aplecă pe spate, ca și 
cum ar fi vrut să facă podul, îşi băgă mîna pe la 
spate în slipul cu paiete roz, şi-o scoase prin fata, 
tot prin slip, şi își ridică degetul din mijloc în 
semn de fuck you ! Făcu acest semn cîteva secunde 
bune și privi verde în fata, spre masa la care se 
afla un client, cu Natasha lîngă el. Observă si 
Junji şi ne întrebarăm ce o fi avînd Candy cu 
clientul respectiv. Dansul se termină însă și dădu- 
răm totul uitării. 

Româncele dansau acum un dans ţigănesc, iar 
eu şi Junji ne zimbeam gi ne uitam unul la altul 
insinuant. Urmă Soledad, o spaniolă care, de sin- 
gură ce era, purta numai un bikini. Își scutură 
sînii de jur împrejurul scenei, se apropie de clienţi, 
îşi scutură sînii în fata lor, iar ei îi bagara cîte o 
hîrtie în bikini. Veni si la masa noastră. Se urcă 
de-a dreptul pe canapea, călare peste Junji, şi 
își scutură slipul în capul lui. Scăpă oferindu-i 
1 000 de yeni şi ea dispăru surizatoare. 

Se terminase show time-ul. Se apropia ora închi- 
derii și DJ-ul devenise mai visător. Muzica disco 
lăsă locul bluesurilor. Deasupra ringului se invir- 
teau cîteva reflectoare albastre şi violete, dar nimeni 
nu dansa. Îl invitai pe Junji şi, în secunda urmă- 
toare, ne invirteam solitari în mijlocul ringului. 
Observai cu stupoare că, desi aveam un metru şi 
şaizeci și cinci, îi ajungeam de-abia pînă în dreptul 
pieptului. Degaja un miros fin de colonie, ce mă 

îmbăta de-a dreptul. Mă invita sa supăm împreună 
după sfîrşitul programului meu. 

— Daa! îi răspunsei eu, dar, brusc, îmi adusei 
aminte că aveam întîlnire cu Candy si cu celelalte 
nebune pentru a merge la 96. Îi spusei aceasta lui 
Junji, însă, cum nu voiam să mă despart de el, îi 
sugerai că am fi putut merge în grup. Zis și facut. 
Ne dădurăm întîlnire peste vreo 15 minute, în 
fata la 96. Era gi timpul. Luminile se stinseseră 
ostentativ și ultimii clienți se retrăgeau. 

Ne dăduserăm întîlnire cu Junji și cu celelalte 
nebune in fata clubului 96. Am ieşit în stradă 
împreună cu Candy, care era cu o falcă în cer gi cu 
una în pămînt. O întrebai ce avea, era cumva cer- 
tată cu clientul care stătea lîngă Natasha ? Între- 
barea mea inocentă păru să o enerveze si mai 
mult. Se opri brusc lîngă un automat de ţigări și îl 
lovi sălbatic cu pumnii și cu picioarele. O privii 
înmărmurită cîteva secunde bune. Păru apoi să 
se calmeze, se apropie de mine, mă imbratiga și 
începu să plîngă în hohote. „Ce-o mai fi si chestia 
asta ?”, îmi ziceam în timp ce îi băteam ușurel 
spatele cu palma și încercam s-o consolez cu un 
mămos „Gata, gata !”. Își vărsa lacrimile din abun- 
dență pe umărul meu, se smiorcăia patetic si, 
într-un tîrziu, fu în stare să-mi spună care era 
problema : 
— N-am nimic cu ăla de lîngă Natasha. O trimi- 
team în pizda mă-sii pe Natasha. Spune la toată 

lumea că eu sînt okama si atunci nu mai vrea nici 
unul să se încurce cu mine. Nimeni nu-și dă seama 
că sînt okama pînă nu le spune Natasha! 

Atitudinea ei se schimbă brusc. Mă îndepărtă 
- şi dădu iarăşi un şut violent automatului cu ţigări. 

— Dar lasă că-i arăt eu ei! O să-i tai părul ăla 
vopsit blond si o s-o tai pe fata! Să se înveţe minte 
să mai spună că sînt transsexual! 

Această decizie păru a-i fi readus lui Candy 
buna dispoziţie. Mă apucă voioasa de brat si imi 
zîmbi conspirativ : 

— Şi acum, să mergem la 96! 

Am mers cîteva străzi mai încolo. La capătul 
unei fundături ne așteptau nebunele şi, puţin mai 
încolo, fumînd solitar, Junji. Clădirea în care se 
afla clubul era joasă, cu numai două etaje. Pancarta 
luminoasă a clubului 96 era foarte discretă si dede- 
subtul ei se afla o mică săgeată îndreptată în jos. 
Localul se afla la subsol. După ce coboriram un 
rînd de scări, dădurăm de intrare. Un african în 
uniformă ne verifică, pe mine, pe Junji, Candy, 
Josephine, Pearl, Diana, Baby şi Madonna, să nu 
avem cumva o armă. Asa pateau si toţi ceilalți cli- 
enti. Bastonul magnetic nu piui la nici unul dintre 
noi şi aveam astfel liber să coborîm în hrubă. Era 
semiintuneric si scările erau atît de înguste, încît 
parcă am fi fost într-un pasaj secret. Ajunserăm 
într-un hol unde se afla recepţia. Plătirăm cite o mie 
de yeni si japoneza cu părul vopsit roșu şi costum 

de vinil negru ne puse o stampila-tatuaj pe mina: 
96. Intrarăm în localul propriu-zis. Era la fel de 
semiîntuneric ca si mai înainte, numai că, aici, 
luminile slabe, roşii, violete si albastre se jucau 
fără oprire cu ochii noștri. Era o sală destul de 
îngustă, dar arhiplină. Mai încolo, exista şi o scenă 
unde lumea dansa dindu-si coate, din lipsă de 
spaţiu. Existau în rest cîteva mese rotunde înalte, 
în jurul cărora cei care nu dansau stăteau în picioare 
si beau. Scaune nu erau si nici altceva asemănă- 
tor. Era, în schimb, un bar. Nebunele comandară 
toate bere dezalcoolizată, Junji o bere normală, 
iar eu o tequila cuervo. Trebuia să ne arătăm tatua- 
jul de pe mînă înainte de a primi paharele. Le lua- 
răm și încercarăm să ne îndreptăm spre una dintre 
mese. Reusiram să ajungem cu chiu-cu vai, după 
ce nebunele dădură din coate insistent. De-abia 
găsirăm loc să ne punem paharele. Cei din jurul 
nostru păreau deja beti crita. Japonezi nu prea 
erau, decît cîteva japoneze vopsite roșu, portocaliu 
sau verde, în costumatii care mai de care mai 
fistichii. În rest, numai gaijini: englezi, ameri- 
cani, sud-americani, africani, evrei, filipinezi, şi... 
o româncă. Muzica disco era dată la maximum şi 
te făcea să te zbengui fără să vrei în ritmul ei. 
Te asurzea, dar, după cîteva pahare de tequila, 
sunetul ti se părea normal. 

Nebunele nu stătură mult cu noi. Dădură pe 
gît o dusca de bere fără alcool şi o pornira in altă 

parte. Numai Candy rămase alături de mine şi de 
Junji. O vedeam cum sorbea ușurel din paharul ei 
de bere şi cum, la un moment dat, isi dădu brusc 
ochii peste cap. Se uită apoi la Junji cu priviri 
jucăușe : 

— Oniisan’, eşti căsătorit? 

Junji surise : 

— Da. 

— Dacă esti căsătorit și umbli cu Rose, înseamnă 
că iti cam plac femeile ! 

Junji rîse încurcat, dar Candy nu-l iertă: 

— De mine iti place? 

Aerul de superioritate al lui Junji lăsă în locul 
său un aer de fisticeală. Nu știa ce să mai facă, 
dar Candy bătea fierul cît e cald. Îşi scoase din 
geantă un portfard pe care observasem că îl purta 
mereu la îndemînă. Era făcut din vinil transpa- 
rent, aga că se putea vedea ce conţine. Îl împinse 
spre mine şi Junji şi aveam acum în fata o imagine 
a Fecioarei Maria. 

— Sînt credincioasă, ne declară Candy rostogo- 
lindu-şi evlavioasa ochii albaştri. 

Întoarse apoi portfardul pe partea cealaltă: 

— Şi sînt femeie pe de-a-ntregul. 

Puteam într-adevăr vedea poza unei săli de 
baie, cu Candy în mijloc, goală si... femeie. 

— Dacă vrei să te convingi, oniisan, poți să mă 
găsești în fiecare după-amiază în fata la Amando. 


* Frate mai mare. 

— Daa? Ce faci acolo? intreba Junji care, apa- 
rent, igi recăpătase încrederea in sine. 

Candy nu fu insa intimidata : 

— Aştept frați care vor să meargă cu mine la 
hotel să le sug pula. Dar, dacă n-au destui bani, 
nu-i oblig să meargă la hotel și să plătească pentru 
cameră. Cînd e frumos afară, ne ducem într-o zonă 
lăturalnică, la iarbă verde, iar dacă plouă, ne retra- 
gem într-o cabină telefonică. 

Junji şi cu mine ridicarăm prostește din sprin- 
cene. Amutiseram de-a binelea şi nu puteam pro- 
duce nici un comentariu. Candy se îndură însă de 
noi și ne lăsă în pace. 

— Ne vedem mai tîrziu! spuse ea, îndreptîn- 
du-se spre celelalte mese. Am urmărit-o cu stu- 
poare cum acosta clienţii de sex masculin si cum 
le vîra imediat sub nas posetuta din vinil cu poza 
Fecioarei Maria. Ochii ni se obisnuisera cu întu- 
nericul și le puteam acum repera si pe celelalte 
nebune. Făceau exact ce făcea si Candy si aveau 
posetute identice, probabil cu aceeași Fecioara 
Maria pe o parte si poza pe cealaltă. Am căscat gura 
după ele cîteva minute bune, după care izbucnii 
în rîs, iar Junji mă secondă. 

Mi-ar fi plăcut să dansez mai încolo, pe scenă, 
dar credeam că Junji nu s-ar fi simţit în largul 
lui: era mult mai în vîrstă și mult mai la locul lui 
decît ceilalți. Continuai așadar să beau tequila, 
să fumez şi să mă zbengui pe lîngă masă în ritmul 

muzicii. Era aproape imposibil să discutăm din 
pricina sunetului puternic al acesteia. 

Întrecusem măsura cu tequila și mă trecea. Ma 
îndreptai cît putui de repede spre toaletă. Era 
ditamai coada. Vreo cincisprezece persoane înain- 
tea mea. Trecura 5-10 minute si coada nu înainta. 
O englezoaică se apucă să dea cu pumnii și cu 
picioarele în uşă: 

— Get out of there, fuckin’ idiot 1... şi alte ase- 
menea. 

Nici o reactie dinăuntru. Eu tăcui, inchisei ochii 
gi încercai să mă concentrez ca să nu mă scap. 
Auzii un rigiit alături. Deschisei ochii la timp 
pentru a vedea cum japoneza de lîngă mine vomita 
inclusiv pe vîrful pantofului meu de lac. Uşa se 
deschise în sfîrşit şi dinăuntru ieși nonsalanta 
Josephine, alături de un bărbat ce părea evreu 
sau arab. Englezoaica mititică, dar plină de nerv, 
îl întîmpină cu un „Fuckin” psychos !”. Josephinei 
îi pieri zîmbetul, îi aruncă o privire de sus engle- 
zoaicei şi o apucă de decolteul bluzei : 

— Fuckin’ Anglo-Saxon ! Vaca şi răsfăţată ! Dacă 
nu termini cu istericalele, iti trag un punch de o 
să-ți musti limba! Ştii cît m-a costat să-mi fac 
pizda ? 1 000 000 de yeni, imputito! Și titele, ştii 
cît? 300 000 de yeni, puta! 

Englezoaica se uita mută la ea și aproape că se. 
înverzise. 

— $i hormonii mă costă 50 000 de yeni pe lună! 
Trebuie să-mi scot cumva pîrleala, nu?!! 

Josephine îi dădu drumul decolteului și o izbi 
cu spatele de ușa toaletei. Plecă apoi indignată. 

Englezoaica era încă sub stare de şoc. De-abia 
reuși să îngaime un „Jesus !” înainte de a intra 
să-și facă nevoile. 

Am așteptat încă vreo treizeci de minute pînă să 
intru. Dar a meritat! Toaleta clubului 96 este cel 
mai pitoresc loc pe care l-am văzut în Japonia şi ea 
nu ar trebui să lipsească din nici un traseu turistic. 
Inutil să spun că hirtia igienică nu mai exista decît 
îndesată în chiuvetă împreună cu alte dejectii gi în 
WC, încîlcită printre un preparat de vomă si fecale. 
Mirosul era absolut decadent şi inedit, constînd 
dintr-un amestec rafinat între aromele materiilor 
prime amintite mai înainte si cele ale gelului deodo- 
rant din flori de mandarin, plasat în suportul său 
cochet pe tăblia oglinzii. Pereţii erau o operă de artă. 
Pe ei se aflau imagini, atît realiste, cit și stilizate, 
ale organelor genitale ambi-sexe, însoţite de legende 
în japoneză, engleză, spaniolă, idiş si takalog, așa 
încît tot prostul să înțeleagă. Observai jos deschi- 
zătura unui sifon şi deasupra acestuia mă ușurai. 

leşii satisfăcută si mă indreptai spre masa unde 
îmi lăsasem tequila și pe Junji. Sorbii puţin. Avea 
mai degrabă gust de rom. Unul dintre obiceiurile 
clienţilor clubului 96 este acela de a-și vărsa unul 
altuia în pahar diverse băuturi, astfel încât cei 
de lîngă ei să facă champon' şi să devină astfel 


*  Expresie japoneză echivalentă cu „a amesteca băuturile”. 

şi mai beti decît ei înșiși. Nu puteam să-mi dau 
însă seama ce patise Junji. Nu fusese oare atent 
cînd cineva îmi turnase altceva în pahar? Sau 
poate îmi turnase chiar el? Profitai de un moment 
cînd întoarse capul spre scenă, vărsai în paharul 
lui conţinutul paharului meu și într-al meu vărsai 
whiskyul vecinului plecat să danseze. Junji se 
reîntoarse spre mine, sorbi din pahar ca şi cum 
nu ar fi fost nimic în neregulă, dar îmi aruncă o 
privire de seducător impertinent. 

— Nu vrei să plecăm de aici ? întrebă el într-un 
tîrziu. Mergem să mîncăm ceva şi apoi... plătesc 
bine. 

— Daa? Cît? 

— Cit vrei. 

— Bine. Mergem. 

Mă uitai după Candy prin sală, o reperai gi fi 
facui cu mîna semn că plecăm. 

Am urcat scările și am ieșit la aer. Hotariram 
să trecem pe la un fast-food să cumpărăm ceva 
mîncare şi să mergem apoi direct la hotel. 

Era o cameră mare, cu un decor interesant. 
Predominau roșul și verdele, iar alături baia era 
imensă. 

Am pus muzică şi ne-am așezat pe canapea să 
mîncăm și să pălăvrăgim. Mă simţeam bine cu 
Junji. Era atât de frumos și elegant! 

După o noapte petrecută cu Junji, într-o cochetă 
cameră de hotel, si după ce primisem 400 de dolari, 

nu intelegeam de ce unii oameni considera prosti- 
tutia ca pe ceva josnic. Din contra, mi se parea 
mult mai josnic să te culci pe gratis cu un bărbat cu 
un fizic mediocru, situaţie financiară nulă, neele- 
gant şi nespălat, numai de dragul de-a ţi-o trage 
cu cineva. Dar, de gustibus... 

Nu mi se părea deloc o dramă că fetele mele 
aveau să plece acasă. Celelalte fete ale mele urmau 
să vină în două zile, iar astelalte urmau să plece a 
doua zi. Le luasem bilete de avion și programasem 
pentru ele în această seară o wakare party — petre- 
cere de despărțire. Tot personalul Viselor avea să 
se adune în una din camerele căminului la care 
erau cazate încă. Urma să ne întîlnim cu toţii 
acolo după program și să aducem, fiecare după 
puteri, băutură si mîncare. 

Fusese ziua mea liberă si mă dusesem să navi- 
ghez cu vaporul lui Takeshi Yamanaka. Era anco- 
rat într-o „branșă” a marelui port Yokohama, la 
Oceanul Pacific. Takeshi se aprovizionase cu tot 
ce-ţi putea pofti inima : junk food de toate felurile, 
bere, vin, șampanie... M-am dovedit a fi o mari- 
năreasă care promitea. Învăţai repede să ridic 
pînza şi ne avîntarăm în apele tulburi ale Paci- 
ficului. Vremea nu era frumoasă, aşa că a trebuit 

s-o ţinem aproape de țărm. Am desfăcut o sticlă 
de vin care ne mai încălzi putin. Oricât de frumos 
ar fi fost peisajul marin, vîntul era destul de rece. 
După ce am dat gata sticla, ne-am refugiat așadar 
în cabină. 

Era iarăși vorba despre Gauguin, Tahiti şi alte 
tarmuri exotice cînd Takeshi nu se mai putu abtine. 
Işi azvirli cît colo ochelarii, se aruncă în genunchi 
în fata canapelei pe care sedeam şi, în timp ce se 
agatase cu o mina de slitul pantalonilor mei, începu 
sa strige plin de patos: 

— Oo, Rooose! Aishiteru” ! Lasă-mă să te sărut! 


A 


Iti voi oferi totul! 

Îmi deschisei singură fermoarul blugilor. 

— N-am nevoie de tot. Am nevoie numai de 
40 000 de yeni. 

Takeshi se opri brusc, dar numai pentru a se 
repezi spre jacheta în buzunarul căreia își lăsase 
portofelul. Scoase de acolo suma, o îndesă în geanta 
mea și apoi își scoase pantalonii. 

După vreo două ore, am ridicat ancora şi ne-am 
îndreptat spre portul Yokohama. 

Era deja trei noaptea cînd mă întorceam la cămi- 
nul Viselor. Camera de la etajul trei era arhiplină. 
Coreenii, spaniolele, rusoaicele, australienele, 
englezoaicele, pe scurt, toţi de la Vise veniseră 
să le sărbătorească pe româncele care aveau să 
plece în cîteva ore spre aeroportul Narita. Lipseau 


> vi 


* Te iubesc! 

numai Natasha, două australiene, Kate, neozeelan- 
deza, şi cele șase nebune. La patru, cînd deja ne 
bine dispuseserăm din cale-afară, am hotărît ca 
era păcat să nu împărtăşim toate acestea cu absen- 
tele. Atunci au şi intrat pe usa cele două austra- 
liene cu Kate în frunte tinind cu ambele mîini o 
sticlă de cinci litri de Johnny Walker. Participa- 
seră — se pare — la un concurs de beție într-un bar 
din zonă, iar Kate îi bătuse pe toți şi cîștigase ca 
premiu sticla de cinci litri. Distracţia se anunţa și 
mai interesantă, așa că Olga a fost trimisă să o 
cheme pe Natasha, iar eu m-am oferit să merg să 
chem nebunele. 

Coborii scările şi iesii afară în noapte. Facui 
cîţiva paşi pînă la căsuţa lipită de clădirea cămi- 
nului şi bătui în fereastră. Nimic. Bătui încă o dată 
şi încă o dată. Nimic. Bătui în cealaltă fereastră. 
Nimic. Îmi spusei că, probabil, nebunele dormeau 
şi mă hotarii să aştept să se dezmeticeasca pina 
cînd să mai bat o dată în fereastră. Muzica disco se 
auzea de sus, împreună cu glasurile şi rîsetele stri- 
dente ale celor de la Vise. Nu îmi imaginam cum 
nebunele puteau să doarmă în toată această teva- 
tură. În fine, imi aprinsei o ţigară şi lăsai timpul 
şi lucrurile să curgă. Nu se întîmpla nimic. Îmi 
aprindeam deja a treia ţigară gi atunci mă enervai 
şi bătui ca o nebună în geamul lor. Draperia se 
trase la o parte şi capul lui Baby se arătă: 

— Vrei să ne chemi sus, nu-i așa? Venim ime- 
diat. 

Le văzui îndată ieşind pe toate şase. Îmi cerură 
scuze că m-au făcut să le aştept, dar îmi spuseră că 
trebuiseră să-și scoată bigudiurile si să se îmbrace. 
Urcarăm împreună pînă la etajul III al clădirii 
alăturate, unde petrecerea era în toi. Olga sosise 
şi ea mai devreme cu veşti negative. N-o găsise pe 
Natasha în camera ei sau poate că aceasta, spuse 
ea, nu voise să-i deschidă. I se păruse că aude 
zgomot înăuntru, dar nu voise să insiste. 

La ora 7 dimineaţa microbuzul domnului Matsu- 
moto le îmbarcă pe româncele mele. Cîteva dintre 
fetele rămase fugeau în urma microbuzului si le 
făceau cu mîna. Kate ieşea în evidenţă datorită 
ciorapilor ei rupti, sticlei goale de cinci litri pe 
care o flutura într-o mînă si felului ei dezinvolt si 
plin de tinereţe de a striga „Good-bye, good-bye !”. 
Microbuzul o dată ieșit din vedere, o luai spre 
căminul Phat Pong-ului. 

Îmi pusesem de pe acum ochelari de soare, așa 
că lumina zorilor nu mi se mai păru orbitoare în 
drumul spre casă. Se încheiase noaptea dinspre 
14 spre 15 a lunii Sobolanului (noiembrie-decem- 
brie) din anul Vacii, o noapte ca toate celelalte 
în Roppongi. Sau, cel puţin, așa credeam eu în 
zorii acelei zile răcoroase și senine din luna 
Sobolanului. 

Eram în ziua a 17-a a lunii Sobolanului. În 
noaptea precedentă cinasem cu Junji pe îndelete 
la un restaurant din Ginza si acum, deși era deja 
trecut de ora prînzului, dormeam dusă. Si aș 
mai fi dormit dacă nu m-ar fi trezit acele bătăi 
feroce în ușă si acele strigăte disperate de „Rooozu- 
-saan ! Maamaa-saan !...”. Am recunoscut vocile lui 
Matsumoto-san, Kawaguchi-san și Jong, în timp 
ce îmi frecam pleoapele încercînd să mă trezesc la 
realitate. Da, ştiam : noul grup de românce trebuia 
să fi sosit deja, dar ăsta nu era un motiv să fiu 
sculată cu noaptea în cap si încă într-un mod atît 
de barbar ! Îmi pusei blugii şi un tricou si descuiai. 

Holisorul ultimului etaj al căminului Phat Pong 
devenise neîncăpător. Pe el se îndesa întregul perso- 
nal coreean al Viselor, alături de domnul Chung, 
patronul ăl mare, domnul Matsumoto, Kawaguchi, 
cîteva thailandeze și... cîțiva polițiști. 

Micutul Jong era vinat la fata si arăta de parca 
şi-ar fi pierdut toate bunurile într-o zguduitoare 
catastrofă naturală. 

— Ah, Roozu, mii de scuze că te-am trezit, dar 
s-a întîmplat o nenorocire ! 

Îmi mutai privirea de la Jong spre celelalte 
chipuri. Toţi păreau gravi şi disperaţi, în afară de 
domnul Matsumoto care, cu o sticlă de whisky în 
mina, rîgîia si părea dus de acasă. Cei patru poli- 
tisti prezenţi păreau mai calmi, dar mă întrebam 
ce căutau ei pe holul din fata ușii mele. 

— Ce s-a întîmplat? 

— O nenorocire, o nenorocire !... 

— Ce nenorocire ? 

— Cele cinci talentate din România tocmai au 
sosit și vor deja să plece acasă. Am vrut să le 
cazăm pe două la etajul doi și pe trei la etajul unu, 
în camera în care voiam să te cazăm pe tine. Şi, 
ah, cum au văzut camera... Ce nenorocire ! Au zis 
că nu-și desfac bagajele si vor să plece înapoi! 

— $i nu le-aţi găsit altă cameră? 

— Le-am cazat deocamdată la hotel, dar şi asa 
vor să plece! 

— De ce? 

— De la... Ah, ce nenorocire ! De la cameră! 

Jong părea să o fi luat razna complet. 

— Cum de la cameră?! 

— Aaa... aoleu, nu pot să spun! Spune dum- 
neata, Matsumoto-san! 

— Aaa hihahijiigh..., rîgîi Matsumoto-san drept 
raspuns. 

În secundele următoare trecură cîţiva îngeri, 
pînă cînd unul dintre polițiștii care stătea mai 
încolo făcu un pas către ușa mea. Era înalt, suplu 
şi trăsăturile sale nu păreau asiatice pe de-a-ntre- 
gul. Părea blînd, dar, în același timp, foarte corect 
şi sever. Mi se adresă într-o engleză americană 
perfectă : 

— Doamnă mama, ar fi mai bine să vă reveniti 
puţin după somn. Noi vă aşteptăm jos, la bucă- 
tărie, şi o să vă spunem ce s-a întîmplat. Cre- 
deti-ma : e mai bine să vă trageţi suflul înainte de 
a afla! 

— Da! Te aşteptăm jos la un whisky! lansă 
domnul Matsumoto. Pe urmă, iti zicem! 

Acestea fiind spuse, se retraseră cu toţii spre 
celălalt capăt al coridorului, de unde i-am văzut 
apoi coborînd scara din prefabricate care ducea la 
parter. 

Mă spălai pe dinţi în grabă la lavaboul de ală- 
turi, mă îmbrăcai ceva mai decent, fumai o țigară 
şi coborii şi eu. 

Bucătăria era deja plină de un fum bun de tăiat 
cu cuțitul. 

— Ei, ce s-a întîmplat? 

Polițistul de mai înainte fu cel care îmi răs- 
punse, în aceeaşi engleză perfectă : 

— Miss Natasha a fost găsită moartă în camera 
de la etajul întîi, unde au vrut să le cazeze pe fete. 

— CEEE??!! S-a sinucis? 

— Nu. Usa era incuiata pe dinafara. A fost omo- 
rita. 

— CEEE??!! 

— Aveti idee cine ar fi putut face asta? 

— Aaaa... Cine dracu” ar fi putut face asta?! ?! 

— Unde ati fost in noaptea dinspre 4 spre 5 
decembrie? 

— Aaa... am fost cu vaporul. M-am întors la 
trei și am mers direct la petrecerea de despărţire. 

— Cu cine ati fost cu vaporul? 

— Cu un domn pe nume Takeshi Yamanaka. 
M-a condus apoi cu mașina pînă în fata căminului 
Viselor și eu am urcat direct la III. 

— Acest domn Yamanaka poate confirma ? 

— Da. 

Urcai la etaj să iau din camera mea agenda cu 
numărul de telefon de la compania unde lucra 
Takeshi. Coborîi din nou în bucătărie, iar unul 
dintre polițiști îşi folosi mobilul pentru a verifica. 

Lucrurile păreau acum a se fi lămurit. 

— Ca și dumneavoastră, toată lumea de la 
Dreams are un alibi pentru acea noapte în care 
Miss Natasha a fost omorita. Cadavrul s-a degra- 
dat in așa fel încît este clar că nu a fost omorita 
azi-noapte si nici mai înainte de acum două nopți. 
A fost văzută ultima dată în jur de ora două a 
nopții dinspre 14 spre 15 de către colegele ei 
rusoaice. Din cîte am înţeles, tot personalul a fost 
la petrecerea de adio a româncelor, aga este? 

— Da. 

— Între ora 2:30 şi 6-7 dimineaţa a mai lipsit 
cineva în afară de dumneavoastră, care ati sosit 
la 3? 

— Nu i-ati întrebat pe ceilalți pînă acum? 

— Ba da, dar vă întreb și pe dumneavoastră. 

— Aaaa... Pai, Natasha nu era, asa ca Olga s-a 
dus s-o cheme, dar n-a găsit-o. Nu erau Candy, 
Diana, Josephine, Baby, Pearl și Madonna și 
m-am dus să le chem eu. Două australiene, Daisy 
şi Shirley, şi Kate, neozeelandeza, au venit de 
asemenea mai tîrziu. Au fost la un concurs de 
beţie. 

Polițistul își luase notițe în tot acest timp. 

— Cînd ati fost să le chemaţi pe cele şase fili- 
pineze okama, le-aţi găsit în camerele lor? 

— Aaa... daa... Dormeau și le-am așteptat să-și 
scoată bigudiurile si să se îmbrace. 

— Nu ati văzut nimic ieșit din comun cînd ati 
coborit scările şi ati ieşit în stradă pentru a merge 
la clădirea de alături? 

— Nu. 

— Nu aţi observat cumva lumină la una dintre 
ferestrele imobilului de vizavi? 

— Nu. Nu m-am uitat. 

— Nu ati observat totuși lumina aprinsă si un 
bărbat făcînd waisetsu’ la una dintre ferestre? 


* Expunere indecenta. 

— Nu m-am uitat. S-ar putea sa fi fost acolo, 
dar eu fara ochelari nu vad bine si nu acord impor- 
tanta lucrurilor care sint prea departe. 

— Aha. Nu consideraţi totuşi că, desi nu vedeţi 
bine, dacă ar fi fost o lumină aprinsă, aţi fi remar- 
cat-o? 

— Probabil. 

— Altceva. Cînd ati venit de la... vapor, ati 
găsit ușa de la căminul Viselor încuiată sau des- 
cuiată ? 

— Descuiată. Cred că a stat descuiată toată 
noaptea, nu-i așa ? îl întrebai eu pe Yuji Kawaguchi, 
care dădu din cap în semn afirmativ. 

— Bine. Este tot ce am vrut să vă întreb deocam- 
dată. Deoarece sinteti mama-san, ar trebui să mer- 
geţi cu noi la căminul celălalt, să vedeţi exact ce 
s-a întîmplat. Poate așa ne veţi putea ajuta mai 
mult. Bineînţeles, dacă vreţi să vedeți! Nu putem 
să vă obligăm și chiar vă sugerez să nu vedeţi 
camera respectivă dacă aveţi oarecare... probleme 
psihologice. 

— Cine? Eu? Nici vorbă! Ce idee! Să mergem! 

— Lăsaţi asta! Ce ne facem cu româncele care 
vor să plece, mama? mă întrebă bilbiit domnul 
Matsumoto. 

— Vedem mai încolo. Poate le invităm în oraş 
la masă și la un whisky, să-și mai clătească minţile! 

Domnul Matsumoto păru să se destindă şi îmi 
spuse zîmbind că era o idee genială. 

Am mers în grup, pe jos, pînă la căminul Vise- 
lor. Mi-am cumpărat de la un magazin un onigiri 
şi l-am mîncat pe drum pe post de mic dejun. 

Clădirea părea în stare de asediu. Vreo două- 
zeci de polițiști erau prezenţi în stradă, cu mași- 
nile lor cu tot. Ferestrele de la etaje erau toate 
deschise și, din dreptul lor, niște scripeti coborau 
în stradă diverse valize. Yuji îmi spuse că poliția 
interzisese accesul oricărei persoane între etajul I, 
unde se afla camera crimei, şi ușa de la intrare, 
astfel încît talentatele nu mai puteau să coboare 
de unde se aflau camerele lor gi să iasă din clădire 
pe ușa de la parter. Aveau astfel să fie evacuate pe 
fereastră, cu bagaje cu tot, spre hotelurile din 
zonă. Le-ar fi înghesuit pe toate la căminul Phat 
Pong şi la cel al personalului coreean, dacă nu 
ar fi ameninţat cu plecarea în ţările de baștină. 
Cazindu-le la hotel, sperau să se simtă mai bine 
şi să uite de plecatul acasă. 

Deoarece poliția metropolitană Tokyo continua 
să ia amprentele de pe holul de la intrare și de pe 
scările de pînă la I, eu si Kenji Yamamoto, polițistul 
care vorbea engleza, am fost instalaţi pe un scri- 
pete, direcția — etajul II. 

Înăuntru era într-adevăr stare de asediu. Talen- 
tatele de pe cele șapte continente, cu fete de parca 
li se înecaseră toate corăbiile, își îndesau în valize 
diversele obiecte personale. 

Coborîrăm scările şi, o dată ajunşi la etajul I, 
Kenji Yamamoto mă invită să încalț peste ghete 

un fel de cipici din vinil, ceea ce facu si el. imi 
spuse că nu trebuia să ating cu miinile nici un 
perete şi, în general, nimic altceva. 

Totul, pe jos, pe ușă si pe pereţi, era plin cu pudră. 
Kenji Yamamoto îmi spuse că astfel se luau ampren- 
tele, după ce se dădea cu pudră. Un singur polițist 
era acum prezent la acest etaj. Părea mai degrabă 
fotograf, căci fotografia totul de zor. Era într-ade- 
văr camera unde urmase să fiu cazată eu: trei 
rînduri de paturi suprapuse, un sifonier, o oglindă 
gi un scaun. Observai totul ca prin ceață căci, abia 
ce intrasem, am simţit cum un cipic de vinil îmi 
alunecă pe podea și, dacă nu m-ar fi prins Kenji 
Yamamoto, ag fi aterizat într-un spagat grotesc. 

— Atenţie ! Ati călcat pe una dintre probe! 

Îmi trăsei răsuflarea după spaima trasă în urma 
unei posibile căzături si îmi răsucii în sus talpa 
piciorului, uitîndu-mă în acelaşi timp pe jos, la 
podea. Călcasem pe un fel de... grăsime gălbejită. 

— Ce dracu' e asta?! 

— Aaa... Este o parte din sinii lui Miss Natasha. 

— CEEE??!! 

Îmi oprii brusc privirea spre rîndul de două 
paturi din mijloc. Pe cel de deasupra trona Natasha. 
Era goală și stătea în fund, rezemată pe cîteva 
perne. Talia îi era prinsă cu un cearșaf legat de 
spătarul patului, astfel încît să nu alunece din 
această poziţie. Avea părul tuns scurt, în mod bar- 
bar, fără nici o formă si cu smocuri din loc în loc. 
Tinea limba scoasă cale de-o poștă: observai ca 

fusese strangulata cu o sfoară. În locul ochilor, ma 
priveau două vagăuni negre, din care se prelinse- 
seră cîteva firisoare de sînge acum închegat. Ambii 
sîni îi erau tăiaţi în partea de jos și arătau acum 
plati. Din ei se scurseseră acele bucăţi de grăsime 
care se vedeau pe burta și picioarele Natashei şi 
pe care criminalul le răspîndise cu mărinimie pe 
pereţii si podeaua camerei. Cînd te gîndești că 
sînii unei femei se presupune a fi frumoși ! 

Aiurea ! În urma explicatiilor pe care mi le-a dat 
ulterior Kenji Yamamoto, am aflat că aceste organe 
sînt compuse exclusiv din grăsime, o grăsime găl- 
bejită, ca aceea pe care tocmai o călcasem. Dea- 
supra capului Natashei, pe perete, stătea scris, în 
culoarea maro închis a sîngelui degradat, cel mai 
banal cuvînt posibil: BITCH. Si, in rest, chipurile 
lui Arnold Schwarzenegger, Sylvester Stallone, 
Jean-Claude Van Damme zîmbeau cu nerusinare 
de pe pereţi, ca şi cum nimic nu s-ar fi întîmplat. 

— Cine a putut să facă asta? întrebai cu voce 
tare, deși aveam senzația că ştiam cine. Dar, 
„Mizaru, Iwazaru, Kikazaru”, nu era treaba mea! 

— Putem ieşi acum? îl întrebai pe domnul 
Yamamoto. 

— Da, desigur. 

Nu urlasem cînd o văzusem pe Natasha, căci 
nu obișnuiam să mă exprim astfel, dar acum de-abia 


* Să nu priveşti, să nu vorbeşti, să nu asculti (concept 
budist japonez). 

mă puteam impletici pe scări pina la etajul II si, 
de la II, de-abia putui să mă urc împreună cu o 
valiză în scripetele care mă coborî în stradă. Chung- 
-san, Matsumoto-san, Jong-san, Yuji Kawaguchi 
așteptau cu toții acolo. 

— Doo desu ka' ? mă întrebă domnul Matsumoto 
care, din acel grup, era singurul ce nu văzuse 
camera. 

— Un măcel de psihopat. 

— Bun, acum dacă ne permiteti — făcu domnul 
Matsumoto spre grupul de polițiști — trebuie să 
ne ocupăm de treburile noastre şi să mergem să 
vorbim cu talentatele din România. 

— Încă puţin ! spuse Kenji Yamamoto. 

Mă rugă să mă mai gîndesc şi să îi spun dacă, 
„în calitatea mea de mama-san”, l-aş putea ajuta 
cu informaţii. Avea de acum să fie prezent la Vise 
în fiecare seară începînd cu 20:30. El si alti cinci 
poliţişti aveau să lucreze acolo, sub acoperire, pînă 
cînd cazul avea să fie rezolvat. 

— Nu cred că am să pot veni astă-seară. Miine! 

— Aaa... Am cerut întregului personal să-şi 
continue activitatea ca şi cum nimic nu s-ar fi 
întîmplat. S-ar putea ca ucigașul să fie unul dintre 
clienți. Chiar vă rugăm să nu spuneţi nimănui din 
afară nimic despre... problema lui Miss Natasha! 

— Oricum, astă-seară, mama-san şi cu mine 
trebuie să discutăm cu talentatele din România 


* Cum se prezintă situația ? 

ca să le convingem să rămînă, spuse domnul 
Matsumoto. 

Rămase așadar stabilit să ne întîlnim a doua 
seară pînă cînd, promisei eu, aveam să mă mai 
gîndesc la ce mă rugase domnul Yamamoto. 
Matsumoto-san păru din cale-afară de dezamăgit 
cînd îmi luai la revedere și de la el. 

— Simt nevoia să fiu singură un pic. Mă duc 
acasă să fac un dus. Ne întîlnim la Amando la 6 si 
de acolo mergem să vorbim cu româncele. 

Domnul Matsumoto nu mai apucă să spună 
nimic, căci eu o şi luasem din loc. 

Îmi cumpărai o sticlă de vin de la magazinul de 
alături și urcai cu ea în viteză spre camera mea. 
Nici nu o mai luai în seamă pe Lucky, care se 
gudura voluptuos printre picioarele mele. Pînă la 
6 mai aveam patru ore si timp imbelsugat pentru 
a-mi reveni. Vinul este un foarte bun spalator de 
creieri si un vomitiv excelent totodata. Era ideal 
pentru nevoile mele. 


S-ar fi putut ca dusul sa se infunde de la voma 
mea, dar nu imi mai pasa acum. Ma imbracai cit 
mai cochet și ma machiai cu atenţie. După ce ţi-ai 
revenit în urma unui contact cu moartea, simți 
nevoia să fii cit mai frumos în peisajul vieții. Și 
chiar te simţi bine cînd te gindesti că Natasha 
este moartă, iar tie îți arde să te machiezi! 

La 6 după-amiază intram pe usa cofetăriei 
Almond. Domnul Matsumoto stătea cu un juice de 
pepene galben în fata. 

— Mi-au oprit sticla de whisky la intrare. Hai 
să plecăm mai repede de aici și să mergem într-un 
local ca lumea! 

Domnul Matsumoto achită consumatia, își recu- 
peră sticla şi pornirăm întins spre o berărie de 
alături, unde puserăm tara la cale. Hotariram să 
clătim minţile româncelor, invitîndu-le la un restau- 
rant unde aveam să le dăm de mîncat şi de băut 
pe rupte. Zis si făcut. 

Hotelul unde fuseseră cazate era cît se poate 
de elegant. Băturăm la ușa Deliei și ea le chema 
pe celelalte patru : Mirela, Corina, Raluca si Dana. 
Erau aceleași fete dragute pe care le cunoscusem, 
dar acum păreau speriate de-a binelea si îmi spu- 
seră că de-abia așteptau să se întoarcă acasă. Le 
rugarăm să se mai gîndească şi le invitarăm la 
cină la un restaurant coreean. Era specializat în 
yakiniku, carne prăjită. Clienţii şi-o preparau ei 
înşişi punînd bucăţile de carne, pe cele de ardei, 
ceapă și morcovi pe plita din mijlocul mesei. Coman- 
darăm trei carafe de vin si, cum si mincarea era 
din belşug, fetele părură să se mai înveselească. 
Mie însă mi se pusese capsa si, oricît m-aș fi gîndit 
că acele bunatati erau pentru sufletul Natashei, 
ştiam că Natasha nu avea să mai mănînce nicio- 

. dată yakiniku şi nimic altceva. Am propus dom- 
nului Matsumoto şi fetelor să facem un tur al ora- 
șului în microbuzul Orhideei Roz si, toată lumea 
fiind încîntată de idee, mă oferii să merg să-l caut 
pe Yuji Kawaguchi pentru a ne servi drept șofer, 


140 


Tokyo by Night 


nici eu, nici domnul Matsumoto, dupa atita alcool 
luat la bord, nefiind în stare să ne asumăm acest 
rol. 

Mă îndreptai spre clădirea Viselor și nervii îmbi- 
baţi cu vin mă făceau aproape să plîng de furie. 
Ușa liftului se deschise la etajul II și mersei întins 
pe coridorul cu oglinzi spre vestiarul unde știam 
că nebunele își țineau costumele de scenă. Nime- 
risem la fix. Candy şi Diana tocmai se aflau într-o 
mare de pene ciclamen și aproape că nu aveai 
unde să pui piciorul. 

— Diana, nu te supăra! Aș vrea să discut cu 
Candy între patru ochi. 

— Aa, pardon! făcu Diana jignita si ieşi pe ușă 
fluturîndu-și indignată coada din pene ciclamen. 

— Ce este, mama? 

— Parcă era vorba să-i tai numai părul! 

Candy îmi aruncă o privire albastră cu lentilele 
ei de contact și simtii cum toți mușchii corpului 
îmi inghetara. 

— Vrei cumva să insinuezi ceva? 

— Unde erati toate șase cînd am venit să vă 
chem la petrecere ? De ce nu ati răspuns imediat? 
Am fumat trei țigări pînă să-mi raspundeti și ati 
şi ieșit îmbrăcate! 

— Asa ai spus la poliție? 

— Nu. Am spus că erati acolo si am așteptat să 
vă scoateţi bigudiurile și să vă îmbrăcați. 

— Foarte bine! Asa să spui și de acum încolo! 
Si sterge-ti lacrimile alea de pe fata și calmează-te, 

ca altfel iti trag un punch de vezi stele verzi! Si 
apoi, ce te intereseaza asa de mult soarta Natashei? 
mă întrebă Candy insinuant în timp ce isi puse 
ambele palme pe sinii mei. Ştii bine că spunea 
despre mine că sînt okama. Tu ce părere ai? 

Si acestea fiind spuse, Candy isi strivi buzele 
de ale mele. Dragostea la prima vedere părea ceva 
de mult uitat si toată chestia mă scîrbi. O respin- 
sei şi ea păru surprinsă. 

— Promit să nu spun nimic, dar să nu cumva 
să mai faceţi si altcuiva de petrecanie. Indiferent 
de motiv! 

Iesii trintind ușa de la vestiar în urma mea. 

Îl căutai pe Yuji Kawaguchi în toată clădirea şi 
îl găsii în sfîrşit bîntuind prin bucătăria Phat 
Pong-ului. Merserăm împreună pînă la restauran- 
tul coreean gi de acolo ne îmbarcarăm in corpore 
pentru un tur al orașului. 

Tokyo se vedea superb de pe highway. Lumini, 
reclame, clădiri joase, zgîrie-nori, o vreme ca de 
primăvară... În fond, ce ? N-aveam nimic de-a face 
cu Natasha, pe cînd Candy fusese, pentru o peri- 
oadă infinitezimală, amorul vieţii mele. Trebuia 
să las lucrurile să curgă si să mă fac că plouă. 

Am mers pînă la Yokohama Bay Bridge. Am 
oprit microbuzul la mijlocul podului, am coborit 
din mașină şi aici, deasupra Pacificului, le-am 
povestit fetelor mele despre fostele aventuri ale 
lui „mama” cu Hiroshi, despre cit de generosi erau 
bărbaţii japonezi și cît de plăcut era să te afli în 

aceasta tara curata si civilizata, despre cum ma 
despartisem de Hiroshi, dar cum așteptam acum 
„un amorez romantic si plîngăcios” care să ma 
plimbe într-o maşină albă si să mă sărute pe 
Yokohama Bay Bridge. 

Fetele erau deja ametite şi, cînd le-am lăsat în 
fata hotelului, au promis să mai rămînă: 

— Ne vedem mîine seară la program, mama! 

Ah, cît de bătrînă mă simțeam! 

La 19:30 eram deja la Vise, în bucătărie, împre- 
ună cu personalul coreean şi cu Betty, la un pai. 
Jong nu găsise de cuviință să se debaraseze de mate- 
rial, căci politistii cu care aveam de-a face erau de 
la omucideri si nu de la narcotice. Chiar ei cerusera 
ca programul Viselor să se desfăşoare conform 
obiceiurilor ! La 20:30 au apărut polițiștii sub acope- 
rire. S-au instalat în locuri diferite pe canapelele 
roz, iar Kim le-a pus alături cîte una sau două 
talentate. Jong mă anunţă la puţin timp că domnul 
Yamamoto voia să stea de vorbă cu mine. M-am 
dus astfel să mă asez pe canapea, lîngă el. 

— V-aţi gîndit la problema cu Miss Natasha? 

— Aaa... Am preferat să nu mă mai gîndesc. 

— Sînt anumite lucruri pe care aș fi vrut să le 
discutăm. De exemplu, Miss Natasha a fost găsită 
încuiată pe dinafară. Cine altcineva ar fi putut 
avea cheia de la acea cameră în afară de domnul 
Yuji Kawaguchi? 

— Teoretic, cinci persoane in total. Sint sapte 
chei pentru camera aceea, dar, cum nu a stat nimeni 
acolo de mult, în afară de 4, celelalte trebuie să fi 
fost la Kawaguchi-san. Nu l-ați întrebat pe el? În 
plus, eu de-abia am venit şi nici nu știu exact de 
cînd nu a mai fost locuită acea cameră, pînă să le 
cazeze pe cîteva dintre rusoaice acolo. Au vrut să 
mă instaleze înainte pe mine, dar nu mi-a plăcut. 

— De ce? 

— Nu știu. Nu mi-a plăcut şi gata... Era prea 
mare si avea șase paturi. Ce era să fac cu șase 
paturi? Și apoi, la căminul acela e gălăgie tot 
timpul, iar eu prefer să nu locuiesc cu persoanele 
cu care lucrez. Aș avea impresia că muncesc 24 de 
ore din 24. Dincolo e mult mai bine. Oricum, trebuie 
să-l întrebaţi pe Kawaguchi-san cînd au plecat 
ultimele fete care au locuit acolo. Oricine ar fi 
putut să facă o copie după una dintre cheile lor 
sau după ale rusoaicelor de acum. 

— Da. L-am întrebat. Ultimele fete au plecat 
cu o lună si ceva în urmă. În afară de dumnea- 
voastră și de româncele care de-abia au venit, tot 
personalul era aici pe atunci. Chiar oricine ar fi 
putut avea o copie a cheii. 

— Ei, am ajuns de unde am plecat. 

— Cred că rusoaicele sînt în afara discuţiei. 
Singura soluţie ar fi să le găsim pe fetele care au 
stat acolo mai înainte. Dar sînt din Filipine şi în 
Filipine e imposibil să dai de cineva. Îşi schimbă 
numele și adresele de la o zi la alta, iar poliția 

habar n-are. Am contactat ambasada filipineza, 
dar probabil că nu ne vor putea ajuta. Mai este şi 
problema fetelor românce care au plecat. Luăm 
acum toate amprentele de pe hol şi din camera 
unde a fost găsită Miss Natasha și le comparăm 
cu cele ale întregului personal — o să vă rog și pe 
dumneavoastră să ne dati amprentele — si vrem, 
prin excludere, să găsim amprenta sau urma de 
pantof a unei persoane străine de personal, care 
trebuie să fie ucigașul. 

Kenji îmi expuse în continuare alte cîteva pro- 
bleme ale sale în legătură cu cazul, dar eu îl ascul- 
tam cu o ureche şi îmi vedeam de fapt de ale mele. 
Era show time. Fetele nou-sosite erau semiprofe- 
sioniste şi chiar se pricepeau să danseze. Făcusem 
o afacere bună trimitindu-le acasă pe celelalte si 
aducîndu-le pe acestea. Kenji păru și el să se mai 
destindă. Își aprinse o ţigară şi imi zimbi fisticit : 

— Aaa... Rose, aveţi un boyfriend ? 

— Da. 

— Daa? făcu el cu un aer dezamăgit. Paru apoi 
să-şi mai revină si mă întrebă din nou, de data 
aceasta reluindu-si aerul serios de politist. 

— Este român, de la dumneavoastră din tara? 

— Nu. Este japonez. 

— Daa? Este cumva unul dintre clienţii acestui 
local? 

— Da. 

— Aaa... Îmi puteţi cumva spune cine anume? 

— Da. Tu. 

Kenji se inrosi atunci pînă în vîrful urechilor și 
rise prosteste si fericit. 

— Eşti căsătorit? 

— Nu. 

— Nici eu. Ce vîrstă ai? 

— 38. 

— Eu am 28. Ce faci astă-seară după program? 

— Aaa... Nimic. 

— Nu mergem să luăm masa împreună? 

— Aaa. Ba da. 

Kenji surîse iarăși prosteste. 

— Bine. Atunci ne întîlnim jos la sfîrşitul pro- 
gramului. 

Acestea fiind spuse, mă îndreptai spre bucătărie. 

La 2:30 iesii în stradă, dar nici urmă de Kenji. 
Ma uitai în dreapta, în stînga, nimic. Într-un sfir- 
git, auzii un „Roose !” înfundat venind din spatele 
automatului cu ţigări. Kenji stătea acolo si se făcuse 
mic de tot, ca un băieţel care fumează în spatele 
casei. Salutările de rigoare fiind încheiate, o lua- 
ram tiptil spre Hard Rock Café. Se pare că era 
localul favorit al lui Kenji, iar hard rock-ul, muzica 
sa preferata. 

Era un local tipic al faimosului lant de restau- 
rante Hard Rock Café, dar, ca aproape toate loca- 
lurile japoneze in stil european sau american, foarte 
cochet și curat. Muzica grupului Doors se lăfăia 
într-un decor tipic, hard rock, printre pereţii deco- 
rati de sus pînă jos cu poze înrămate ale marilor 
rockeri ai acestui secol. Ne-am așezat la o masă şi 

am comandat costite de pore şi bere Guinness, 
Atmosfera călduroasă predispunea la comunicare, 
Kenji mă întrebă despre trecutul meu si, cînd află 
că fusesem studentă la Todai , se minună. 

— Dar sa nu spui la nimeni, te rog! Daca se 
află că o fostă studentă la Todai lucrează ca mama- 
-san, Visele s-ar putea să se umple de jurnaliști 
care mi-ar face viata imposibilă ! 

— Dar de ce nu lucrezi pentru o companie cum- 
secade ? 

— Am lucrat pe vremuri, dar nu a mers. Nu-mi 
place disciplina și, mai ales, nu-mi place să mă 
scol de dimineaţă. Nu sînt, de altfel, deloc pe gustul 
oamenilor „cumsecade”. Pe vremea cînd lucram la 
o firmă cumsecade şi auzeam ceasul sunind la 7 
dimineaţa, mi se făcea rău. Ce-i drept, nu era 
nevoie să mă duc la Todai ca să devin mama-san ! 

Kenji îmi vorbi apoi despre trecutul lui. Cum 
terminase cursurile de sociologie de la o universi- 
tate fără renume, se angajase în forțele de poliție. 
Deoarece era printre puținii care vorbeau engleza, 
fusese trimis pentru un an în schimb de expe- 
rienta la Los Angels și acolo s-ar părea că munca 
de polițist îi plăcuse cel mai mult: colindase, în 
interes de serviciu, toate barurile din L.A. și toate 
plajele din Malibu. Visul lui era, de altfel, să mai 
lucreze cîțiva ani în poliţie si apoi să se retragă 


* Cea mai renumită universitate japoneză, considerată 
şcoala elitei nipone. 

intr-o casa de pe undeva din Malibu. Finantele nu-i 
permiteau inca acest lucru exotic, aşa că trebuia 
să se ocupe în continuare de probleme în genul 
celei a Natashei. Se pare că nu era de altfel sin- 
gura problemă de acest tip din Tokyo: 

— În ultima vreme, au fost multe asasinate de 
fete care lucrau in mizu shoobai'. Lumea nu ştie, 
căci obisnuim să ţinem astfel de lucruri departe 
de presă, ca să nu creăm panică. 

— Daa?! Credeam că în Japonia nu se întîmplă 
astfel de lucruri! 

— Se întîmplă, dar căutăm să le ţinem sub con- 
trol, adică departe de urechile jurnaliştilor. În 
ultima lună, am avut paisprezece cazuri de fete 
asasinate în Tokyo. Este primul în Roppongi, în 
circumscripția mea. Toate celelalte erau thailan- 
deze sau filipineze, dar iată că acum avem şi o 
rusoaică. Nu stim ce să mai credem: psihopati 
sau yakuza? Ştii cumva, Miss Natasha avea legă- 
turi cu yakuza? 

— Sînt cîțiva yakuza care vin la Vise... Și începui 
să-i povestesc lui Kenji despre toate acele per- 
soane si fetele care le erau mai apropiate. Vor- 
beam mecanic în timp ce mă gîndeam aiurea, căci 
ştiam că, oricum, Kenji o pornise pe o pistă gre- 
şită. Mă întrebă apoi despre persoana care obis- 
nuia să se masturbeze la fereastra de vizavi de 


* Comerțul cu apă (eufemism japonez pentru comerțul 
cu alcool, adică, prin extensiune, baruri, cluburi etc.). 

căminul Viselor. I-am spus ce ştiam, dar i-am expli- 
cat că totul era din auzite și că ar face mai bine să 
se ducă a doua zi la surse directe, precum Shirley, 
Kate, Diana etc. 

— Dar ştii că tu, Rose, ai putea fi martorul 
cheie în demascarea lui, în caz că el ar fi faptasul ? 

—EU??!! 

— Da. Cînd ai ieșit să-i chemi pe cei șase okama, 
ai spus că nu ai remarcat lumina la fereastra de 
vizavi. 

— Siii?? 

— Si, dacă ar fi fost o noapte ca toate celelalte, 
omul ar fi trebuit să-şi respecte obiceiul și să stea 
la fereastră să se masturbeze. Dar probabil a văzut 
că se dă o petrecere alături si pe toată lumea într-o 
singură camera, așa că a profitat de ocazie gi şi-a 
părăsit apartamentul ca să se ducă pentru ştim 
noi ce. 

— Aa, nu! Să-ţi iasă din cap! Eu nu sînt martor 
de nici un fel! Nu vad bine gi gata! 

— Dar... 

— Gata! 

ÎI intrebai apoi daca avea să fie prezent la Vise 
în fiecare seară de acum încolo. Îmi răspunse afir- 
mativ. El era colonel în poliţie şi responsabil de 
acest caz. Ceilalţi cinci aveau să se schimbe din 
cînd în cînd, dar el, Kenji, avea să fie pe baricade 
non-stop. Știam că aceasta însemna mult, mult 
timp, căci, deşi Kenji părea un om inteligent, nu 

era deloc versat in problemele psihologiei anor- 
male, iar eu nu aveam de gind sa ridic vreun deget. 
Aceasta însă imi suridea. Stabilirăm de pe acum 
un drive nocturn pentru sfîrşitul săptămînii, iar 
Kenji mă conduse pînă acasă. Îl sărutai pe ambii 
obraji înainte de a descuia ușa. 

Jurnalul 
ch~ 


Zilele treceau si Kenji o lua pe o pistă din ce in 
ce mai gresita cu privire la... problema Natashei. 
A treia zi după ce mincasem costite de porc la Hard 
Rock Café, îl arestaseră pe omul de vizavi care 
obişnuia să se masturbeze la fereastră. Nu aveau 
probe concludente, dar toate drumurile păreau să 
ducă la el. 

Kazuo Iwase era inginer softist la o renumită 
companie japoneză. În timpul său liber era însă o 
adevărată problemă socială, un psihopat dintre 
cei mai inraiti. Cînd îl săltaseră, găsiseră în gar- 
soniera lui elemente incriminatorii cum ar fi re- 
viste porno, casete porno, poze cu căminul Viselor 
făcute de la fereastra sa, un jurnal cu însemnări 
indecente gi, în sfîrșit, articole de lenjerie de damă 
folosite. Kazuo Iwase fusese prins cu mita în sac. 
Declarase că articolele aparținuseră unor foste 
prietene şi îi fuseseră făcute cadou în semn de 
adio. Cînd însă fusese pus să declare identitatea 

uneia dintre aceste foste prietene, nu fusese capa- 
bil să dea nici măcar un nume. Cînd, în schimb, 
articolele cu pricina fuseseră arătate fetelor care 
locuiau la căminul Viselor, Daisy îşi recunoscuse 
două perechi de chiloti si un sutien, Olga și Ludmila, 
un sutien şi respectiv un body, iar Soledad, un 
slip cu paiete. Marea parte a articolelor rămăsese 
neidentificată, iar Kenji presupunea că ar fi aparti- 
nut fetelor care plecaseră deja şi, mai ales, Natashei. 
Nu se putea verifica, din păcate, căutîndu-se probe 
cum ar fi firele de păr pubian, dacă unul dintre 
obiecte aparținuse decedatei, căci toate fuseseră 
spălate si întinse pe balcon la uscat atunci cînd 
individul le furase. I-am replicat lui Kenji că toate 
acestea nu trebuiau să însemne neapărat că Iwase 
era vinovat de crimă. Auzisem despre o mulţime 
de cazuri cînd fuseseră furate articole de lenjerie 
intimă ale fetelor, mai ales ale celor care lucrau în 
mizu shoobai. Avusesem, bunăoară, mari probleme 
cu un grup de românce care lucraseră într-un bar 
din Osaka. Cînd erau toate plecate la serviciu, 
cineva le spărsese casa și, deși țineau în camerele 
lor o mulțime de bijuterii din aur si bani, singurele 
obiecte care le fuseseră furate erau chiloţii, sutie- 
nele, furourile și body-urile. Poliţia din Osaka 
încercase să-l găsească pe faptas, dar degeaba. 
S-ar părea că astfel de infracțiuni erau comune în 
Japonia. În această ţară n-am auzit să se fure 
nimic altceva în afară de lenjerie intimă folosită. 

Kenji fu de acord cu teoria mea. Într-adevăr, 
acest gen de infracţiuni era foarte comun, căci 
lenjeria intimă folosită este la mare pret în Japonia. 
Unele liceene șmechere isi vind chiloţii folosiţi şi 
nespalati cu sume care ajung pînă la 40 000 de 
yeni (400 de dolari) perechea. 

Dar, chiar dacă faptul de a fi furat rufele atir- 
nate la uscat în balcoanele căminului Viselor nu 
făcea din Kazuo Iwase un ucigaș, însemnările din 
jurnalul său puneau capac. Kenji își făcu xeroxuri 
după cele mai incriminatorii pagini ale lucrării. 
Le tinea în servieta pe care și-o pusese alături, pe 
canapeaua roz. Muzica era, ca de obicei, la maxi- 
mum și luminile de toate culorile se stingeau și se 
aprindeau ritmic la Vise. Îmi întinse xeroxul si, 
deoarece scrierea japoneză de mînă era pe alocuri 
indescifrabilă pentru mine, mă ajută să citesc: 


Am avut astăzi de lucru pînă după unsprezece 
noaptea. La 5:30 se termină programul legal si, 
deși pînă la această oră este interzis să aduci în 
incinta companiei băuturi alcoolice, după 5:30 poţi 
să te duci să-ţi cumperi ce vrei si să te întorci la 
companie să lucrezi. Am terminat astăzi, cu chiu-cu 
vai, după ce sefu’ a urlat la noi pe motiv că se îmbă- 
tase, proiectul X631PA. La 11:30 am ieșit pe uşa 
companiei si nu am luat metroul. Am mers două 
staţii pe jos pînă aproape de casă. M-am oprit în fata 
clădirii unde se află clubul Dreams. Acolo lucrează 
toate fetele de vizavi. Pe panourile publicitare lumi- 
nate sînt poze ale multora dintre ele în poziţii sexy. 
Olga, de exemplu, ţine între picioare un scaun şi, cu 

un cot rezemat de spătar si un obraz in palmă, se 
uită spre mine cu un aer de vampă. Eu însă, care 
le-am urmărit pe fete atîta vreme, știu că Olga numa’ 
sexy nu este. Îşi pune mereu părul pe moate si face 
exerciţii disperate ca să-și mai dea jos grăsimile. Dacă 
cineva ar vedea-o pe Olga cu moate în cap, încercînd 
să-şi ridice din răsputeri cîte un copan sau altul, 
n-ar mai trece nimeni pe la acest local. Eu unul 
n-am de gînd să intru niciodată într-un astfel de 
loc. Ce prostie ! Să platesti cel putin 10 000-20 000 de 
yeni numai ca să stai alături de una dintre aceste 
fete si să pălăvrăgeşti cu ele cine știe ce dracu’! 
Fetele astea sînt bune numai de sex, să le foloseşti 
gi să le arunci. Nu știu cum cineva poate fi atît 
de prost încît să dea bani ca să danseze și să vor- 
bească cu ele. Unele dintre hostesses, cîteva filipi- 
neze, văzîndu-mă prin vecinătate, s-au oferit să mi-o 
sugă pentru 10 000 de yeni. Ce prostie! Nişte uri- 
tanii ca alea ar trebui să facă asta pe gratis și să-i 
dea bani unuia ca mine ca să se culce cu ele. Prin 
sex, femeia primește energie de la bărbat. Nu văd 
de ce tot bărbatul ar plăti pentru așa ceva! Dar sînt 
proşti care plătesc. Dacă nu ar fi nici unul, probabil 
că ele ne-ar plăti pe noi ca să le mai dăm cite un 
dram de energie şi să le punem astfel pe picioare. 
M-am dus să iau masa la restaurantul chinezesc 
de alături. Am mîncat încet și am băut așteptînd să 
se facă ora două. S-a făcut ora două si fetele au ieșit 
de la program. M-am hotărît să le urmăresc de data 
asta pe australiene. Am observat că, o dată ce ter- 
mină munca, fetele care nu se duc să cineze cu 
clienţii şi să facă cu ei cine ştie ce altceva se gru- 
pează pe naționalități și se duc să cineze împreună, 
de exemplu, rusoaicele cu rusoaicele, româncele cu 

româncele, filipinezele cu filipinezele, spaniolele cu 
spaniolele, australienele cu australienele etc. Am 
urmărit așadar în seara asta grupul de australiene. 
S-au dus să manince la McDonald's gi eu tiptil după 
ele. Este incredibil cît pot să devoreze într-o singură 
noapte aceste vaci australiene ! Am comandat şi eu 
o portie de cartofi prajiti şi o coca-cola si m-am 
așezat la masa din colt, în spatele pilonului. Eram 
ascuns de priviri indiscrete, dar eu puteam să le 
văd pe ele. Le si auzeam ce vorbesc, dar nu mă 
interesa. În plus, engleza lor este de baltă şi cam 
greu de înţeles. Mă interesa în schimb materia 
primă, carnea. Australienele și neozeelandezele 
astea, în afară de una, sînt toate grase. Pe Kate, 
căci aşa am înţeles că o cheamă, am observat-o că 
poartă mereu aceeași rochie neagră fără fason. Are 
niște bulane groase şi un bust mare, dar și o talie 
mai mare decît bustul. Imi mîncam în scîrbă cartofii 
prajiti si îmi imaginam cum ar fi să o fut pe Kate, să 
mă afund în acea masă de grăsime, colesterolul ei 
vaginal ungîndu-mi și strivindu-mi cocoşelul. Ah !... 
Ar trebui să-mi scriu cîndva ca lumea aceste gîn- 
duri şi să public o carte. Dar acum, gata. Mi s-a 
întărit prea tare si e timpul să mi-o scutur putin la 
fereastră. 


— Ce oroare! 
— Scuză-mă, Rose! Nu trebuia să te fac să citesti 


aceste... orori! îmi spuse Kenji compătimitor și, 
cu gesturi delicate, îmi luă xeroxul din miini. 


— Oricum, restul este cam tot așa. Din tot jur- 


nalul rezultă că individul le-a urmărit pe toate 
fetele şi le descrie pe toate din punct de vedere... 

aaa... Adică isi imaginează cum ar fi să facă... 
aaa... intercourse cu fiecare dintre ele. 
— Ce oroare! 
— Da! De exemplu..., spuse Kenji si îmi puse 
în față o nouă filă: 


Ruby este amanta latină tipică. Credeam că acest 
popor, românii, sînt un fel de ruși, dar nu, cică sînt 
latini. Într-adevăr, dacă le priveşti fata şi dacă stu- 
diezi stilul de a se îmbrăca al româncelor, nu poţi să 
contrazici specialiştii. 

Tipa asta se îmbracă mereu în chestii care sînt 
presupuse a fi sexy, dar care sînt cum nu se poate 
mai grosolane. Pantofi cu tocuri imense şi talpa 
groasă, cu cusături grosolane. Parcă ar fi copitele 
unei vaci. Rochii mini, de obicei negre cu impri- 
meuri roşii sau galbene si decolteuri care ar trebui 
să reveleze un piept sexy, dar care nu arată decît nişte 
tite pline de pete si dezumflate înainte de vreme. 
Părul tuns scurt si vopsit cu o vopsea de proastă 
calitate în galben. N-as spune însă că nu este apeti- 
santă. O femeie nu poate fi cu adevărat apetisantă 
decît dacă este proastă şi modestă, dispusă să te 
lase să o tratezi cum vrei. Româncele par să cores- 
pundă din acest punct de vedere. Toate fetele astea 
mi se par a fi provenit dintr-o mare halcă de carne. 
Un măcelar primitiv a tăiat halca şi a decupat-o 
astfel încît să semene vag cu o femeie. A suflat apoi 
pe ea și i-a dat viata. Si, în cele din urmă, a făcut din 
ea ce i-a poftit inima: cîrnăciori, kiabetsu roru’ etc. 


Corespondent japonez pentru cabbage roll, un fel de 
sarmale. 

Asa a fost fără îndoială cazul cîrnăciorului Ruby. 
Caca-m-as pe părul ei blond! Tot o halcuta de carne 
rămîne. Cînd i-o tragi, simţi că infigi şi rasucesti 
cuțitul în carnea proaspătă si grasă a porcului pe 
care îl tai de Crăciun, așa cum am citit că fac toți 
românii. Este ceea ce noi, japonezii, numim surette 
nai onna“. Nu o interesează banii, nu o interesează 
poziția socială, nu o interesează Frumosul, o inte- 
resează s-o faci să-i placă între propriile-i picioare, 
chiar dacă o umilesti. Stă cu fata în jos, precum o 
catea: vaginul ei este larg deschis şi slinos; abia 
așteaptă să i-o bagi. Si, atunci, te simţi obligat să 
i-o bagi. Ei, şi i-o tragi, i-o tragi... cum i-ai trage-o 
oricărei femele. E... bun. E o experienţă care te face 
să te simţi ca omul de Neanderthal. 

Mi s-a întărit, dar trebuie să mă mai abtin putin 
ca să vorbesc despre Betty, alternativa celei de mai 
sus. 

Asta, deși face parte din grupul vacilor austra- 
liene, e rafinată. Cică ar fi mama-san a vacilor. 
Ce idee! As vrea să văd venind si o mama-san a 
româncelor și să văd şi să mă minunez de cum dracu’ 
ar mai arăta și asta ! Dar, oricum, se vede, Betty e 
mai în vîrstă, mai educată, cel puţin după figură. 

Ea da, are experienţă si e slefuita. Dar nu de 
prea multi. De cei cîţiva care au putut să şi-o per- 
mită. E cool. Vaginul ei e cool, ba chiar răcoros la 
modul propriu. Te duce pe meleagurile internatio- 
nale ale sexului din interes. Da, Betty e o internatio- 
nală. N-are nimic în comun cu vacile australiene. 
Sexul cu ea n-are nimic pasional. E calculat. Departe 
de experienţa cu româncele. Asta nu te lasă să o 


Femeie neslefuita, nerafinata. 

hitini pînă să-i sară capacele: vrea să se menţină. 
O urăsc. Îmi vine să o omor, să-i brăzdez corpul şi 
fata cu tăieturi de cuţit, să nu mai existe tipenie de 
femeie care s-o facă să ti se înmoaie si să lesine în 
halul ăsta. Dar nu-i nimic. O să mă duc la fereastră 
să mi-o scutur si privirile vacutelor or s-o facă să se 
revigoreze. 


— Ce oribil! 
— Într-adevăr, oribil!... Rose, vreau să-ți mai 
arăt doar pasajul cu Miss Natasha! 


Am mers după Natasha pînă în faţă la Amando, 
unde s-a urcat într-un taxi împreună cu clientul ei. 
Este fata mea preferată. E foarte înaltă — mă întrece 
cu un cap — si zveltă. Are picioare si braţe atît de albe 
şi subțiri! Mai ales picioarele... Ah!... I le-aş linge 
începînd cu gleznele, de jur împrejur... Mi-as plimba 
apoi limba în sus, către genunchi, apoi de-a lungul 
coapselor, cu fineţe, cu tact... ah!... pînă aş ajunge 
la locul ei dintre coapse unde ar mirosi a bors. 


— E mai bine să sari peste pasajul asta! îmi 
spuse Kenji protector, punindu-mi în fata alta 
pagină: 


Aş lua-o pe la spate şi i-as privi părul lung si 
blond mingiindu-i soldurile în timp ce eu as hitina-o... 
Uneori, mă gîndesc să i-l tai ca să nu mai fie atît de 
frumoasă. Aș vrea ca tuturor celorlalți să li se pară 
urîtă, iar eu să fiu unicul care s-o adore. 


— Ei, ce părere ai? mă întrebă Kenji cu un aer 
de „evrika”. 

— Mmm... da: individul e sonat. 

Mă abtinui de la comentarii din care ar fi rezul- 
tat că nu credeam în vinovatia în crimă a lui Kazuo 
Iwase. În definitiv, dacă gîndea aşa cum gîndea, 
individul merita să o încaseze. 


161 


19 
Yokohama Bay Bridge 
cH 


Era week-end si e cazul să îi uităm pe Natasha, 
al cărei corp îmbălsămat tocmai fusese trimis la 
Moscova, si pe Kazuo Iwase, care dospea în arestul 
poliției metropolitane Tokyo. Vineri noaptea, după 
program, am luat masa cu Kenji la un restaurant 
italian din zonă. Ne-am îndreptat apoi spre par- 
kingul unde Kenji isi parcase maşina particulară. 
Am coborît cu liftul la nivelul III al subsolului si, 
dupa ce am mers printre rînduri de masini, ne-am 
oprit în fața unei Nissan sport ultimul tip : Skyline. 

— Kenji, ai o mașină albă! mă minunai eu. 

Skylineul era, într-adevăr, de un alb imaculat. 

— Da. Mi se pare culoarea ideală pentru o 
maşină. 

Bineînţeles, Kenji nu avea cum să știe cu ce 
anume îl asociam eu pe posesorul unei masini 
albe. Urcarăm şi mă întrebă unde aș vrea să mer- 
gem. Răspunsul nu putea fi altul decît : „Yokohama 
Bay Bridge”. 

Am traversat mai mult de jumătate din oraş 
pînă acolo. A trebuit să insist să ne oprim la mijlo- 
cul podului în ciuda avertismentelor difuzorului 
paranoic: „Oprirea pe pod este strict interzisă. Vă 
rugăm insistent să vă continuaţi drumul fără să 
opriţi !”. Vezi Doamne, Kenji era poliţist. Ideea de 
a ne săruta pe Yokohama Bay Bridge îl făcu totuși 
să uite de funcție. 

Era rafreşisant să te saruti cu Kenji pe 
Yokohama Bay Bridge. După cîţiva ani buni petre- 
cuti în compania sofisticatului Hiroshi, pigmen- 
tati cu alte aventuri sexo-narcotice, eram alaturi 
de un baiat normal, cumsecade, romantic si pro- 
tector. Avea o mașină alba si, iată, mă plimba 
nopțile pe Yokohama Bay Bridge şi mă săruta. 
Ce chestie și cu destinul ăsta! Cine ar fi crezut că 
tocmai Hiroshi să fi avut dreptate? „i-ar plăcea, 
fără îndoială, şi o mașină albă ultimul tip, cu un 
șofer tînăr japonez, un amorez romantic și plinga- 
cios, care să te plimbe în serile de week-end pe 
Yokohama Bay Bridge și să te sărute. Și nici nu ai 
şti cu adevărat de cine eşti îndrăgostită : de mașina 
albă ultimul tip, de șofer sau de Yokohama Bay 
Bridge. Toate s-ar amesteca în capul tău ca și cum 
ar fi unul şi acelaşi lucru.” 

De ce trebuia să-mi aduc tocmai acum aminte 
de Hiroshi? Eram o obsedată! 


* Fragment din Planeta Tokyo, ediţia a Il-a, Editura 
Polirom, Iasi, 2005. 

As fi vrut să-mi scot din cap ideea că dragostea 
mea pentru Kenji nu era decît un surogat al fostei 
mele relații cu Hiroshi. Nu puteam, dar aveam 
forța să merg înainte. 

De acolo, ne îndreptarăm spre Kamakura. Era 
noapte, dar nu ne-am putut abtine să nu facem 
cîțiva pași pe plajă. Am băut cite o bere pe terasa 
unei braserii de pe malul oceanului. Kenji îmi 
vorbi despre Pacific, despre tsunami, despre isto- 
ria Japoniei, despre cea a Americii şi alte aseme- 
nea. Bătea apa în piuă fără prea mult tact si, cînd 
obosi în sfîrşit, se întrebă cu voce tare unde am 
mai putea merge de aici încolo. 

— Ce-ar fi să mergem să ne odihnim la un hotel? 

Kenji căscă ochii mari şi apoi zîmbi timid. 

Oprirăm la un magazin non-stop si Kenji își 
cumpără cîteva cutii de bere, iar pentru mine o 
sticlă de Malibu. Urcarăm cu ele la bordul 
Skylineului care porni întins și, în cîteva minute, 
trase în fata unei clădiri cu creneluri si turnuri. 
Se numea chiar Le Château şi nu mai avea decît 
două camere libere. Pozele lor erau afişate pe panoul 
de la intrare și erau singurele luminate. Apăsa- 
răm pe butonul uneia dintre ele și lumina se stinse, 
semn că acea cameră era de acum ocupată. Receptio- 
nera ne întinse cheia si urcarăm scările acoperite 
cu un covor roșu pînă la III, ultimul etaj. La fie- 
care palier, ne întîmpinau cîte două statui în stil 
clasic, reprezentînd un bărbat nud și o femeie la 

fel de nuda. Pareau insa facute din ipsos si date 
cu var pe deasupra. 

Camera noastra era spatioasa gi cocheta. Avea 
pe jos parchet şi un covor persan în care domina 
roșul purpuriu. În mijloc, se afla un pat înalt cu o 
cupolă in stil napoleonian deasupra si draperii de 
catifea roșie coborînd din ea și căzînd în falduri 
somptuoase de-o parte si de alta a patului. Într-un 
colt al camerei, o masuta joasă albă, cu picioarele 
sculptate „în dulcele stil clasic”, şi două fotolii 
mari cu huse din același material ca al draperiilor. 
În fata lor, un obiect intrus: televizorul. 

Eram încă timizi unul fata de celălalt, așa că 
am intrat la dus separat: prima eu. 

Îmi terminai toaleta şi ieşii din cabinetul de 
baie îmbrăcată numai în slipul meu din dantelă 
roşie. fl găsii pe Kenji fumind şi bind pe fotoliul 
din faţa televizorului. Întoarse capul în direcţia 
mea și făcu comentarii apreciative la adresa silue- 
tei mele si a sinilor mari în comparaţie cu restul 
corpului. Îmi încolăcii brațele pe dupa gitul său si 
ma asezai pe fotoliu în braţele lui. Era o perioadă 
ingrată pentru guvernul japonez. Grupări feministe 
din Coreea, Indonezia și Filipine făceau tam-tam şi 
demonstraţii în țările lor si trimiteau reclamaţii și 
injurii către primul-ministru Hashimoto. Sustineau 
ca femeile care fuseseră deținute în timpul celui 
de-al doilea război mondial în faimoasele lagăre- 
-bordeluri japoneze, şi care erau acum bunicute, 
în cazul în care nu fuseseră sterilizate în locurile 

cu pricina, să primească despăgubiri serioase de la 
guvernul japonez, sub forma unor scuze și a cam 
cîte un milion de dolari de căciulă. Mass-media japo- 
neze transmiteau în ultima vreme o mulțime de 
reportaje cu privire la această problemă, iar Kenji 
tocmai se uita la unul dintre ele. Mingiierile noastre 
de pe fotoliu fură așadar impestritate cu comenta- 
riile televizorului referitoare la problemele mentio- 
nate mai sus. Se ofereau spre vizionare documente 
scrise si cinematografice. „Toate bune”, comenta 
vocea de la televizor, „numai că fetele din aceste 
tari au fost vindute de către propriii lor părinţi 
armatei japoneze pentru a servi ca doamne de 
distracţie în institutele specializate ale forței de 
ocupaţie nipone”. Kenji îmi explică acest punct de 
vedere în timp ce îmi sugea unul dintre sfircuri și, 
întrerupîndu-se din cînd în cînd, spunea că nici el 
n-ar vedea de ce guvernul japonez ar plăti des- 
păgubiri, din moment ce fetele fuseseră vîndute 
armatei imperiului de către înșiși părinţii lor. Ma 
abtinui de la comentarii. Întrebai în schimb: 

— Dar cum rămîne cu olandezele din Indonezia ? 
Pe-alea tot părinţii lor le-au vîndut? 

Buzele lui Kenji se inclestara brusc pe sfircul 
meu stîng, iar televizorul părea a mă fi auzit, 
căci acum punea chiar problema olandezelor din 
Indonezia. Pentru asta, s-ar părea că nu exista 
nici o scuză. Kenji asculta şi el cu o ureche, în timp 
ce cealaltă era orientată exclusiv asupra bătăilor 
inimii mele. 

— Ei da, comenta el intr-un sfirsit, in problema 
olandezelor nu există nici o explicaţie. Este o... 
0... o nebuloasă. Bărbaţii poporului nipon au avut 
dintotdeauna o înclinaţie pentru europence. Sînt 
albe şi fine, spre deosebire de americance, care 
sînt si ele albe, dar mult prea puternice. Europen- 
cele sînt albe şi minione, iar japonezii nu pot să 
reziste acestei combinaţii. Nimeni nu ne poate 
acuza pentru asta, nu?! 

Acestea fiind spuse, Kenji se ridică de pe fotoliu 
cu mine în brațe, mă puse cu delicateţe pe pat si, 
după un tandru „Te iubesc, Rose !”, se duse tacti- 
cos spre baie. 

La capătul patului era panoul de comandă pentru 
lumini, muzica gi televizor. Închisei televizorul, 
stinsei luminile candelabrelor și le aprinsei pe 
cele mai discrete ale veiozelor. Majoritatea progra- 
melor radiofonice — toate in house — erau cu muzică 
clasică europeană. Se potriveau cel mai bine deco- 
rului, dar eu alesei unul cu Beatles, astfel încît 
Kenji să nu se simtă numai printre străini. Înşfă- 
cai apoi sticla de Malibu de pe masuta de salon și 
îmi turnai un rînd. 

Kenji stătu în baie timp de un pahar. Apăru 
apoi cu un prosop pudibond în jurul șoldurilor. Se 
montase însă datorită alcoolului și, cînd îi turnai 
pe corp un sfert din sticla de Malibu și începui 
apoi să-l ling, își aruncă prosopul cît colo. 

La cei aproape 40 de ani ai săi, Kenji avea 
un corp demn de invidiat şi, ceea ce era cel mai 

important, pe măsurile mele. Era înalt, vinjos, 
dar, in acelasi timp, slabut si micut. Asta este: 
adjectivele noastre nu sint facute pentru a descrie 
japonezi. Lipsurile sale in materie de atletism 
erau compensate de un surplus de tandrete, ches- 
tie pe care o cunoscusem prea putin pînă acum si 
care mă dădea gata. 

A fost o noapte albă si dimineața, cînd trebuia 
să predăm camera la 10:00, ne-am trezit cu mari 
păreri de rău, am predat camera şi am urcat la bor- 
dul Skylineului. Am pornit-o spre casa lui Kenji, 
să mai tragem un pui de somn pînă la amiază. 

Era însă o mică problemă : Kenji nu locuia singur. 
Casa din Mejiro, mic cartier din nord-vestul ora- 
şului, era atît proprietatea sa, cit și a lui okaasan, 
adică mama lui Kenji, și a lui imooto, sora mai 
mică a lui Kenji. El îşi făcea deja planuri despre 
cum avea să mă prezinte lui okaasan. Nu avea să-i 
spună, firește, că eram mama-san la localul unde 
făcea cercetări asupra crimei comise de curînd în 
Roppongi. Avea să-i spună că eram traducătoare 
de engleză-japoneză la o firmă cumsecade, la... 
la... la... Nissan, de ce nu?! 

Numai că eu, de cînd lucram începînd cu lăsa- 
rea serii, pe plan moral eram cu susul în jos si nu 
aveam de gînd să dau ochii cu nici o persoană 
cinstită și cumsecade din Tokyo. Faptul că ieșisem 
cu el, cu Kenji, se datora unei potriviri de circum- 
stante în urma cărora el devenise un liliac, ca şi 
mine. Cu restul oamenilor obișnuiți însă, cei care 
lucrau ziua si își cistigau pîinea în mod banal, nu 

mă mai simțeam deloc în largul meu. Cînd ieseam 
ziua la cumpărături, chiar dacă era înnorat, purtam 
ochelari de soare și evitam privirile salarymen-ilor 
şi o.-l.-urilor”, ale gospodinelor si pensionarilor. fl 
rugai aşadar pe Kenji să amînăm întîlnirea mea 
cu okaasan pe mult, mult mai tîrziu. 

Din fericire, casa din Mejiro era spațioasă şi 
bine împărţită. Skylineul trase în fata curţii si 
Kenji coborî să deschidă poarta. Parcă mașina, cu 
mine cu tot, in fata casei și, lăsîndu-mă înăuntru, 
coborî să vadă care era atmosfera familială. 

Atit maică-sa, cit și soră-sa isi făceau de lucru 
în livingul de la parter. Coborii așadar din maşină, 
intrai în casă și urcai, împreună cu Kenji, pînă la 
etajul întîi. Acolo se afla camera lui, deși părea 
mai mult un depozit decît o cameră. Cea mai mare 
parte era ocupată de aparatele audio-vizuale: trei 
televizoare, cinci difuzoare mari şi două rînduri 
de aparate video. Kenji avea o adevărată pasiune 
pentru video editing. Într-un colţ, se aflau două 
sifoniere și din ele păreau a fi ieșit acele mormane 
de haine care zăceau pe jos, pe covor, şi pe cele 
două fotolii. În rest, o bibliotecă mare cit peretele, 
şi totuşi neîncăpătoare, căci majoritatea cărţilor 
se aflau pe jos. Mai era pe acolo si un birou, dar 
aproape că nu se vedea din cauza dosarelor cu 
care era încărcat si, în sfîrşit, un pat de o persoană 
cu asternuturi vraiște. 


* Pentru salary men si office-lady. 

— Scuze, este cam dezordine. 

Nu conta însă, căci eram așa de obosiţi, încît 
de-abia mai puturăm să ne dezbrăcăm și să ne 
băgăm în pat. 


Trebuie să fi dormit vreo două ore. Kenji trăgea 
încă la aghioase și sforăia uşor la pieptul meu. 
Nu puteam însă să las lucrurile să continue, căci 
aveam o nevoie stringentă. 

— Kenji! Kenji, trezeşte-te ! îi strigai eu scutu- 
rindu-l. 

Kenji mormăi şi se întoarse pe partea cealaltă. 

— Kenji! Kenji! 

Se sculă atunci brusc şi sări în picioare. 

— Ce? Ce s-a întîmplat?! întrebă el alert. 

— Nimic. Vreau la toaletă. 

Kenji se uită perplex la mine cîteva secunde, ca 
şi cum i-ag fi expus cea mai complicată problemă 
posibilă. Își frecă apoi pleoapele și își aranjă cu 
mina părul ciufulit. 

— Am o idee! spuse, îmbrăcîndu-se sumar. 

Ieşi din cameră si în cîteva minute apăru cu o 
găleată albastră din plastic. Intelesei că urma să 
fie folosită drept olita... 

Eram usurata acum si îl rugai pe Kenji să dis- 
pună de conţinut. Păru din nou a fi pus în fata 
unei probleme complicate. Se gindi citeva clipe, 
după care înșfăcă olita albastră, deschise fereastra 
şi azvirli pipiul pe balcon. 

— N-are nimic. O să se usuce și n-o să se mai 
vadă, îmi explică Kenji. 

Eram uimită de lipsa lui de spirit practic, dar 
mă abtinui de la comentarii şi ne culcarăm la loc. 
Nu apucaserăm să dormim decît o oră, cînd ne 
trezi o bătaie în fereastră: 

— Kenji! Kenji! 

Era glasul doamnei Yamamoto. 

— KENJI! 

Kenji se trezi anevoie gi, cum capătul patului 
era lipit de fereastră, se sprijini în coate şi dădu 
la o parte un colt al draperiei. 

— Ce este? 

Mă uitai si eu pe furiș. Doamna Yamamoto tinea 
în mâini un coş plin cu rufe si se uita indignată la 
balta de pe jos. 

— Ce-ai făcut aici?! Ce e cu urina asta?! 

— Nu știu ! Lasă-mă-n pace : dormeam ! De unde 
vrei să ştiu eu? O fi pisat de ciori! 

Nu putui să mă abtin să nu izbucnesc în ris. 
Îmi băgai capul sub aşternuturi — ca să nu se audă 
de afară — şi rîsei în hohote: Kenji nu avea, într-ade- 
văr, pic de simţ practic. Reusi s-o amuze pînă si pe 
doamna Yamamoto, care izbucni şi ea în ris: 

— Nu cumva te-ai îmbătat si ai ieşit pe balcon 
să urinezi, nemernicule?! 

— Mmm! mormăi Kenji. Lasă-mă-n pace! 
Dorm! — si trase draperia la loc. 

Am dormit pînă pe inserat. M-am trezit iarăşi 
cu o nevoie si, după ce am umplut olita albastră, 
Kenji a fost mai prudent. A ieşit cu ea pe balcon si 
a aruncat conţinutul peste balustradă. 

Era deja ora şase, ora la care, duminica, ma 
transmitea pe un canal de televiziune una dintre 
emisiunile favorite ale lui Kenji: „Oameni ciudati 
din locuri ciudate”. Kenji mă anunţă aceasta și 
dădu drumul la televizor. Genericul tocmai se ter- 
minase si un prezentator așezat la un birou de 
culoare galbenă și îmbrăcat într-un costum violet 
anunța vesel: 

— Si acum este timpul pentru cele trei repor- 
taje despre oameni ciudati din locuri ciudate. Vom 
călători astăzi de la sud la nord. Vom începe cu 
Papua Noua Guinee, vom trece prin România si 
ne vom opri în Groenlanda. 

O muzică saltareata urmă acestor spuse și apăru 
deja genericul primului reportaj. Ochii noștri se 
umplură de delicii urmărind obiceiurile unui trib 
papuas. Locuiau în niște colibe în mijlocul unor 
ierburi înalte. Se preumblau toată ziua goi pușcă 
sau aproape : femeile purtau în dreptul genitalelor 
o cirpa, iar bărbaţii o teacă peste penis. Era făcută 
din bambus sau ceva de genul ăsta, avea forma 
unui corn si vîrful ridicat lejer în sus, cale de vreo 
jumătate de metru. Pentru persoanele care sînt 
atît de proaste încît să nu priceapă metafora, ei 
bine, chestia simboliza o sulă sculată. Era semnul 
virilităţii ! Izbucnii în ris si comentai cu răutate: 

— Ce proști sînt bărbaţii! 

Kenji înghiţi în sec si răspunse: 

— Înmhmm... Într-adevăr, în asemenea locuri, 
oamenii sînt în general inapoiati. 

Comentatorul se referi apoi la obiceiurile culi- 
nare ale papuasilor: mîncăruri compuse din mai 
nimic (ierburi, un fel de cartofi etc.). Din fericire, 
papuasii sînt excelenți vînători. Se pricep să prindă 
şobolani de cîmp, pe care îi pregătesc apoi cu inven- 
tivitate si îi mănîncă cu poftă. Mie si lui Kenji 
aproape că ne veni să vomităm. Din fericire, soarele 
apunea în spatele cîmpului din Noua Guinee si 
reportajul se încheie. Se anunţă că, după publi- 
citate, telespectatorii vor putea face cunoștință 
cu oameni de pe meleagurile lui Dracula. Kenji 
pregăti video pentru a înregistra reportajul și 
coborî în bucătărie să ia cîteva cutii de bere. Ajunse 
la timp pentru a apăsa pe recording. 

Comentatorul ne anunţă de la bun început că 
nu ne va prezenta decît un loc reprezentativ al 
României : un sat din Maramureş. Sătenii, îmbră- 
cati in costume populare si incaltati în opinci, 
erau foarte ospitalieri. Îi invitară pe reporteri în 
„sufrageria” casei lor si încinseră pe loc o horă tot 
strigînd: „Uiuiuiuiuuuuuuuuuuuuuu... Uiuiu... 
Uiuiu...”. Erau aratati apoi la masă infulecind 
slănină, sorici, sarmale și mămăligă. Reporterul se 
referi apoi la igienă. „Nu există canalizare. Aceasta 
înseamnă că oamenii nu fac dus în fiecare zi! Se 
spală, cel mult, o data pe lună, într-o copaita. Dar, 
în privinţa spălatului rufelor, femeile sînt foarte 
harnice.” Și apăru astfel pe ecran un grup de mara- 
muresence spălînd rufele la pîrîu. Erau desculte, 
cu fustele ridicate, în apa pînă la genunchi. Apăsau 


176 


Tokyo by Night 


rufele cu mîinile lor puternice, le izbeau cu forță 
de stinci si de pulpele lor. Mi se facu negru in fata 
ochilor, iar Kenji rise cu rautate si comenta: 

— Deci, asta este, de fapt, Romania! 

Mă văzu tacind chitic şi se îmbună apoi. Cunos- 
tea faptul că petrecusem cinci ani în Franţa si, 
astfel, comentă protector: 

— Cred că tu, de fapt, nu eşti româncă, ci fran- 
tuzoaica. 

— Mm... Aha... Mersi. 

Nici nu mi-am dat seama cind se incheiase repor- 
tajul si cînd începuseră să se desfășoare pe ecran 
peisajele înzăpezite ale Groenlandei. Mă uitam la 
eschimosii aceia, dar deja nu mai vedeam nimic. 
Simteam cum, în fata ochilor lui Kenji, coborisem 
la mii de leghe sub pămînt. Băui cît mai multă 
bere şi reusii în sfîrşit să-mi uit rădăcinile. 

Era timpul să plecăm. Doamna Yamamoto și 
Harumi, sora mai mică a lui Kenji, luau masa în 
living. Am coborit tiptil scările, am ieșit din casă 
în manieră ninja și ne-am urcat în mașină. Cînd 
deschiserăm uşile automate, se prelinse pe noi un 
lichid dubios : Skylineul era parcat chiar sub bal- 
conul spre care dădea fereastra lui Kenji. 

Ne-am scuturat și am pornit spre un restau- 
rant din Shinjuku si, de acolo, către un love hotel. 

Am mai folosit ulterior casa lui Kenji pentru a 
ne trage răsuflarea între două hoteluri. Din acea 
seară nu a mai spus însă nici unul dintre noi „Să 

mergem acasă la tine!” sau „Să mergem acasă la 
mine !”, ci „Să mergem la Aoi Oke'P. 

Ce mi-era una gi ce mi-erau denumirile love 
_hotel-urilor: Pink Night, Blue Chateau, Velvet 
Princesse... 


*  Oliţa albastră. 

Reintrasem oarecum in normal dupa socul provo- 
cat de vizionarea emisiunii ,Oameni ciudati din 
locuri ciudate”. Nu mi-a fost dat totuşi să-mi uit 
pentru prea mult timp rădăcinile. 

Era o seară ca oricare alta la Vise. Stăteam cu 
Junji la o masă si beam şampanie, cînd îl văzu- 
răm pe Jong apropiindu-se. 

— Roozuu ! Un telefon pentru tine! 

Intrai în cabina telefonică a Viselor şi luai în 
mînă receptorul pus pe tăblia tapitata cu cati- 
fea roz. 

— Moshi-moshi'! 

— Alo! Claudia! Mama? 

— Da. Eu sînt. 

— Aici e Ana. 

(Nu auzisem de Ana de mai bine de un an de 
zile. Domnul Matsumoto o plasase atunci la un 


* Alo. 

club din Osaka si, la cîteva săptămîni, Ana se 
făcuse nevăzută. Fugise.) 

— Ana?!! Ce e cu tine? 

— Bine. 

— Cum bine?! Unde ai fost pînă acum? 

— M-am căsătorit. 

— Aa... 

— Dar acum am divorțat. 

— Păi, cum? 

— Păi, uite așa. Sînt acum în Tokyo şi nu am 
unde să stau. Am auzit de la Ruxandra că ești 
acolo. Pot să vin să stau la tine? 

— Aaa... Bine. Vino să vorbim. Vino la clubul 
Dreams din Roppongi. 

I-am dat adresa exactă şi ea m-a asigurat că în 
acea noapte avea să fie acolo. Asa a şi fost. Cu 
puţin înainte de închiderea programului, Jong mă 
anunță că mă caută o doamnă. Era Ana, cu o 
valiză si cîteva papornite in miini. Am rugat-o să 
aștepte pe coridorul cu oglinzi și, o dată ședința 
de după program terminată, plecarăm împreună. 

Ana era din Braşov şi avea 35 de ani bătuţi 
pe muchie. Răspunsese mai demult la unul din 
anunţurile Orhideei Roz și stabilise un interviu 
cu mine și cu domnul Matsumoto. Îmi spusese că 
avea 25 de ani şi eu mă minunasem de vocea ei 
băbească. De cum am văzut-o însă am înţeles, 
şi eu, si domnul Matsumoto, că avea peste 30. 
Domnul Matsumoto voise să o trimită instanta- 
neu la plimbare, dar eu, cum ştiam că era din 

Brasov si făcuse cale lungă pînă la Bucuresti, 
tinusem s-o invităm înăuntru şi să-i oferim o cafea 
de compensație înainte de a o trimite înapoi sub 
poalele Tîmpei. Ana mă cucerise încă de la ușă. 
Era o femeie prea puţin frumoasă, dar pe figura ei 
îmbătrînită strălucea dragostea de viata. Avea o 
fata un pic umflată, de femeie grasă, cu obrajii 
roşii încadraţi de buclele scurte ale permanen- 
tului. Ochii ei căprui păreau să-mi povestească, 
cu o perfectă sinceritate, o întreagă viata. 

Ana era o femeie puternică. De îndată ce își 
făcuse intrarea în casă, stiuse că partida era deja 
cistigata. Se instalase la masa din mijlocul camerei, 
alături de domnul Matsumoto. Îi pusesem ceagca 
de cafea în fata și ea își aprinsese o ţigară. Domnul 
Matsumoto rigiia de zor în fata paharului cu whisky, 
iar Ana îi prinsese deja slăbiciunea. Începuse să-i 
facă ochi dulci si, cum observase că Matsumoto- 
-san rîdea de pe acum destins, se pusese apoi să-i 
mingiie fermoarul pantalonilor. Mă retrăsesem ca 
o mironosita în bucătărie. Îmi făcusem de lucru 
dereticînd de zor şi, cînd nu mai aveam nimic de 
făcut, mă întorsesem în sufragerie. Îl găsisem pe 
Matsumoto-san întins pe canapea și gîngurind, 
iar pe Ana călare pe el. Am simţit că deranjez, asa 
că mi-am luat la revedere şi am ieșit. Bogdan își 
făcea de lucru in fata imobilului. L-am anunţat 
care era tarasenia gi l-am pus să păstreze un ochi 
asupra sediului Orhideei Roz în cazul în care Anei 
i-ar fi trecut prin cap să-i facă de petrecanie lui 

Matsumoto-san. Nu a fost însă asa. M-am întors a 
doua zi la birou şi i-am găsit pe Ana şi pe domnul 
Matsumoto luînd micul dejun în pat, ca doi porum- 
bei. Matsumoto-san îmi ceruse să fac necesarul 
pentru a o viri pe Ana în primul grup de „dansa- 
toare” cu direcția Japonia, să-i falsific actele asa 
cum o cerea ambasada, astfel încît să rezulte că 
studiase dansul încă din fașă, și să o expediez cit 
mai repede în Tara Soarelui Rasare. Zis si facut. 
Totul a mers bine numai că, după cîteva săptămîni 
petrecute la Osaka, Ana dispăruse. 

Ajunsesem la restaurantul unde mîncam de 
obicei. Am comandat cite un peste si un atsukan” 
pentru mine si Ana. 

— Dar ce dracu” s-a întîmplat cu tine?! De ce n-ai 
mai dat nici un semn de viata? Unde ai dispărut?! 

— Păi, să vezi! Cum am început să lucrez la 
Osaka, am și întîlnit un client cu care m-am căsă- 
torit. 

— Cum așa? Din prima noapte?! 

— Da. Am fost cu el la hotel şi apoi el m-a cerut 
de nevastă. 

— Ai fost cu el la hotel din prima noapte???!!! 

— Da. Am avut probleme de sănătate în România 
şi doctorul a zis că am cancer la sîn. Mi-a spus că 
e din cauză că nu mi-o trag destul. A zis că e bună 
şi o sulă electrică, dar că cel mai bun e un bărbat 
adevărat. 


* Sake fierbinte. 

— Aha. Si nu ţi-a zis cumva că bărbatul adevi- 
rat ideal ar fi chiar el? 

— Mi-a dat de înţeles, dar era un coate-goale- 
-mate-fripte. Nu cîştiga decît salariul de medic 
care n-ajunge nici pentru prezervative. Așa că 
mi-am făcut vînt, cu ajutorul tău, aici în Japonia. 
Si cum am fost cu ăsta, Kazuhiro, la hotel, m-a și 
cerut de nevastă. 

— Şi cînd v-aţi căsătorit? 

— Păi, în aceeași noapte. 

Căscai ochii mari: 

— Aşadar, nu v-aţi căsătorit legal. 

— Ei, nu. Ne-am căsătorit doar așa... Am mai 
lucrat apoi puţin la club, dar dup-aia m-a luat la 
el acasă. La început, a mers binisor. M-a primit 
bine, cu mîncăruri si chestii si am sărbătorit bind 
sake pînă tîrziu. A doua zi a plecat la serviciu și 
eu, după ce m-am sculat, m-am apucat să fac cură- 
tenie. Am văzut cada plină cu apă murdară, așa 
că am golit-o si am spălat-o. Am măturat rogoji- 
nile și pe urmă m-am apucat să fac cîrnăciori cu 
varză. N-aveam din aia murată, dar am folosit 
din aia proaspătă. Îmi zisese că vine la şapte. Am 
pus masa, l-am așteptat, nimic. S-a întors pe la 
unspe. Beat. Mi-a zis să-i mai scot din dulap o 
sticlă de sake. I-am scos-o, i-am turnat o canita și 
i-am pus cîrnăciorii cu varză în fata. S-a strimbat 
şi a zis: „Ce-i asta ?”. I-am zis: „E mîncare româ- 
nească”. A zis: „Aaa! Hi! Ht! Sank iu, dar am 
mîncat deja”. Şi-a scos apoi şosetele și mi-a zis 

să-i tai unghiile de la picioare. Îmi venea să-i dau 
cu varza în cap, dar, treacă de la mine, i-am tăiat 
unghiile. A băut între timp sake şi deja era beat 
turtă. A zis că se duce să facă baie şi s-a dus spre 
baie. Am auzit o izbitură şi un răcnet. A ieşit de 
acolo gol puşcă şi a început să strige la mine. Era 
gata-gata să mă bată. Zicea că își păstrase apa în 
cadă timp de un an. Cică ce îmi venise să-i golesc 
cada! (Ana se pornise pe ris.) Cică se aruncase in 
cadă, crezînd că era plină cu apă, şi se lovise la 
noadă, ha, ha, ha!... Cine dracu' a mai auzit să nu 
schimbi apa în cadă timp de un an de zile??!! 

— Păi, da. Japonezii își schimbă apa din cadă 
cît mai rar posibil. Au convingerea că, cu cît apa 
este mai stătută, cu atît adună mai multe mine- 
rale și elemente binefăcătoare pentru corp. Sint 
hoteluri tradiționale — ryookan — ale căror băi, cu 
apă cu tot, n-au fost schimbate de ani de zile. Ca 
să intri într-o asemenea cadă, trebuie să platesti 
vreo cîteva zeci de mii de yeni! Nu mă surprinde 
că s-a supărat că i-ai golit apa pe care şi-o păstra 
de un an! 

— Aha! Asa care va să zică ! Dar ,rafinati” mai 
sînt ăștia! 

— Păi, da. 

— Ei, in fine, şi-a facut un dus și s-a băgat in 
pat. M-am băgat şi eu în pat lîngă el şi am încercat 
să ne-o punem. Dar ăla, lemn. A doua zi s-a sculat 
să plece la serviciu şi a cerut micul dejun. I-am 
dat varză cu cîrnăciori. A mîncat în sila şi a stat 

să borască la WC vreo oră. S-a întors seara tîrziu, 
iar beat. Am încercat să ne-o punem şi-n seara 
aia, da’ ăla lemn. Şi tot lemn a fost în lunile urmă- 
toare. Si io, ce să fac? Mi-am luat trusa cu sula 
electrică, am curatat-o şi am pus-o în funcțiune. 
Şi ce crezi? Ala, de unde pînă acu’ fusese lemn in 
fiecare noapte, cum mi-am pus sula în funcțiune, 
s-a trezit ca ars şi a făcut un scandal monstru. 
I-am zis că, dacă nu mi-o trage, io n-am ce să fac 
altceva decît să mi-o trag cu sula. Și așa am tinut-o 
într-un scandal timp de aproape un an. Azi-noapte 
m-a bătut, asa că azi-dimineata mi-am făcut vali- 
zele si am venit la Tokyo. Noroc că esti aici și pot 
să stau la tine! 

— La mine??!! 

— Păi, da’ unde? 

— Dar eu am o cameră foarte mică şi, dacă află 
domnul Matsumoto că te găzduiesc, ai încurcat-o 
şi am încurcat-o. S-a atacat teribil cînd ai dat bir 
cu fugiţii! 

— Ei, ce dacă e mică?! Lasă că ne descurcăm 
noi! Şi cine dracu” o să-i spună lui Matsumoto?! 
— Nu vrei să te întorci acasă, în România ? 

— Da' ce?! Am băut gaz?! 

— Şi ce-o să faci aici? 

— O să lucrez. 

— Unde? 

— Unde o să-mi găseşti tu. 

— Să-ţi găsesc eu?! 

— Da. Doar eşti mama, nu? 

Si uite asa căzură Ana si magareata pe capul 
meu. Nu aveam ce face altceva decît să o cazez 
în micul meu „turn de fildeș”, cu rogojini pe jos, 
oglindă în loc de fereastră și saltele în loc de paturi 
cu baldachin. În prima noapte a dormit dusă, căci 
era mangă după atîta sake, dar, din a doua, şi-a 
pus în funcţiune aparatura electrică. Viaţa mea 
devenise imposibilă şi se impunea să-i găsesc ceva 
de lucru cît mai repede. Pînă atunci însă am hotă- 
rît să-mi fac vînt de acasă cît mai des posibil. 

A fost o iarnă fără zăpadă la Tokyo. De Crăciun 
şi Anul Nou am pornit-o cu Kenji spre Atami”. 
Era prima dată cînd locuiam într-un ryookan, un 
hotel specific japonez, cu onsen™ si tot tacîmul. 
Aveam onsen inclusiv în cameră. În mijlocul aces- 
teia era un loc unde tatamiul se dădea la o parte 
pentru a descoperi o cadă adîncă cu apă fierbinte. 
Kenji zăcea acolo aproape toată ziua, cu cîteva 
cutii de bere pe margine. Spunea că aga se rela- 
xează şi uită de toate grijile. 

Ieseam uneori din casă, dar și atunci pentru a : 
ne duce la un onsen public. Se afla mai departe de 
mare, într-un decor montan pitoresc, în aer liber, 
ca majoritatea băilor naturale. Te dezbrăcai într-un 


* Cea mai renumită stațiune balneară japoneză. Mun- 
tele, oceanul si băile termale fierbinți și-au găsit aici 
cel mai propice loc pentru socializare. 

** Băi termale naturale. 

vestiar dintr-o clădire alăturată, după care ieșeai 
în frig „îmbrăcat” numai cu un prosop în jurul 
corpului şi te băgai apoi în apa fierbinte. Stăteai 
aşa, să clocesti acolo cîteva ore, alături de ceilalți 
oameni care se jucau de-a racii în oală, uitîndu-se 
în jur la crestele domoale ale munţilor acoperiți 
pe ici-pe colo cu cîte o pată de zăpadă. Kenji bea 
bere, iar eu atsukan. 

Ryookan-ul nostru era plin de gheise. Kenji era 
un obișnuit al casei gi le cunoștea pe toate, dar, de 
data asta, de-abia dacă le dădu bună ziua. L-am 
mustrat pentru aceasta, spunîndu-i că gelozia 
prost plasată era unul dintre sentimentele care 
îmi repugnau cel mai mult şi care îmi erau total 
străine. Dar, oricum, aveau gi ele treburile lor, 
căci se ocupau serile şi nopţile cu întreţinerea 
clienţilor care găsiseră de cuviinţă să-și petreacă 
sărbătorile departe de familiile lor. 

Kenji îmi explică statutul economic al gheiselor. 
Închirierea uneia dintre ele pentru un banchet costa 
cel putin 20 000 de yeni (200 de dolari). Pentru 
această sumă, doamnele cintau cîntece traditio- 
nale, dansau dansuri tradiționale, făceau glume 
tradiţionale şi, eventual, jucau cu clienţii jocuri 
tradiționale cum ar fi jocurile de cărți. Cine ieşea 
în pierdere trebuia să-și scoată un articol de îmbră- 
căminte, iar jocul continua pînă cînd cel puţin 
unul dintre jucători raminea gol pușcă. Perdantii 
erau însă întotdeauna clienții. Gheișele nu puteau 
să o pateasca, fiind îmbrăcate în spirit traditional, 

cu citeva rinduri de kimonouri si multiple rinduri 
de desuuri. Cel rămas gol trebuia apoi să danseze, 
în starea în care rămăsese, un dans tradițional şi 
sexy, și astfel se încheia seara. Gheigele nu acceptau 
aproape niciodată să facă sex cu clienții lor. 

— Ce prostie! comentai eu. Să dai cel putin 
200 de dolari de căciulă ca să dansezi gol în fata 
colegilor sau prietenilor de sex masculin sau ca 
să-l vezi pe altul dansînd gol în fata ta! Ai face 
mai bine să te combini cu un okama din Filipine! 

Kenji recunoscu că era într-adevăr o prostie, dar 
patria cerea sacrificii : numai respectarea tradiţiilor 
putea să asigure continuitatea poporului nipon. 


Sărbătorile trecuseră și activitatea Viselor reîn- 
cepuse. Kenji și ceilalți polițiști erau încă pe bari- 
cade și aproape că deveniseră alcoolici de atîta 
muncă. Kazuo Iwase dospea mai departe în arest 
așteptîndu-și procesul, care urma să aibă loc în 
curînd. Procuratura dispunea de destule dovezi — 
ce-i drept, circumstanţiale —, dar, de dragul per- 
fectionismului, ancheta continua. Nebunele erau 
mai fericite ca oricind, căci nimeni nu mai îndrăz- 
nea să spună despre ele că erau okama. Lansaseră 
zvonul că Fecioara Maria fusese cea care o pedepsise 
pe Natasha pentru lipsa ei de toleranţă si, cum 
majoritatea celorlalte fete erau credincioase, teoria 
lovise la fix. 

Junji Shirakawa, Takeshi Yamanaka si alti prie- 
teni clienţi continuau să-mi facă curte, invitindu-ma 


189 


Claudia Golea 


pe ici-pe colo. Junji era singurul dintre ei care ma 
atrăgea, dar, după ce de-abia o terminasem cu 
Hiroshi, nu aveam de gînd să mă atasez de un 
barbat si mai sofisticat, asa cum era Junji, fie el 
din cale-afară de frumos. 

Cu Takeshi Yamanaka era mai simplu, căci el 
era ca un copil, gata oricînd să facă orice i-ar fi 
spus „mama”. 

Numai că „mama” nu avea uneori simțul măsurii, 
așa cum s-a întîmplat în acea zi de ianuarie, cînd 
era sărbătoare naţională și Takeshi mă invitase 
la o plimbare cu vaporul. 

Takeshi nu era tocmai bărbatul viselor mele, 
așa că am hotărît, în scopuri extrem de practice, 
s-o luăm și pe Candy la bord. 

În faţa cofetăriei Almond, am urcat în mașina 
lui Takeshi. Am pornit întins spre Pacific, iar o 
dată ajunși la destinaţie, ea îi dădu de înţeles că 
ar fi dispusă la o partidă de sex în timp ce „mama” 
avea să privească. Se instală apoi comod pe ban- 
cheta din spate de pe Pretty Wave, căci astfel se 
numea vaporasul lui Takeshi, și statu acolo ca o 
mimoză în timp ce eu şi Takeshi ne chinuiam să 
instalăm vela. Atit vîntul, cit si forța motorului, 
ne împinseră cu toată puterea spre larg. 

Takeshi cumpărase cîteva sticle de vin și cîteva 
de șampanie. Am băut amindoi în draci, în timp 
ce Candy ne mînca toate proviziile. Eu și Takeshi 
o data beti, am rămas să păzesc vela si cirma, în 
timp ce Takeshi a coborit cu Candy în cabină, 

unde s-au dedat unor orgii nemaivazute. Am avut 
ocazia să o constat atunci cînd am coborit şi eu 
acolo pentru a căuta o sticlă de vin cu care să mă 
mai încălzesc. 

Către înserat, îşi continuară elucubraţiile sexu- 
ale pe punte, de unde puteau privi nestingheriti 
artificiile care se lansau în port. Oprisem vaporul 
în larg, nu prea departe de țărm, dar mi se părea 
că valurile ne purtau din ce în ce mai departe de 
acesta. Îi lăsai să-și vadă de ale lor şi pornii moto- 
rul vaporului spre mal. În nici o oră îl ancoram în 
raza portului Yokohama. 

Adormisem pe banchetă, cînd mă trezii cu lumina 
puternică a unei lanterne pătrunzîndu-mi printre 
pleoape. 

— Vă rugăm să poftiti pe chei şi să ne urmaţi ! 

— Ce înseamnă asta, Rose?! mă întrebă Kenji 
mustrător, din cealaltă parte a gratiilor. 

Poliţia din Yokohama ne umflase marţi seara 
şi, după un interogatoriu sumar, văzînd că, din 
cauză că eu şi Takeshi eram beti turtă, iar Candy 
„nebună”, nu puteau scoate nimic de la noi, ne 
pasaseră Biroului circumscriptiei Roppongi, unde 
eu si Candy locuiam. Prin bunavointa politiei de 
aici, Takeshi Yamanaka fusese gi el primit impre- 
ună cu noi. Ne tinusera în arest o noapte întreagă, 
fiecare într-o celulă separată, şi asta numai pentru 
comportament indecent. Nu aveam de ce să ne 
plingem, căci dormiserăm vreo opt ore. Cînd ma 
trezisem — ce-i drept — fusese sinistru. Nu puteam 
să-mi dau seama unde mă aflu : o camera cu pereţii 
albi, un WC, un pat, o chiuvetă, nici o fereastră 
şi gratii vopsite în alb care dădeau spre un cori- 
dor slab luminat. Am reconstituit cu chiu-cu vai 
aventura de pe Pretty Wave si mi-am amintit de 

polițiștii impertinenti care-mi băgaseră lumina în 
ochi. Eram, fără îndoială, la pușcărie, dar pentru 
ce? Nu făcuserăm nimic, decît că ne îmbătaserăm 
crita si fusesem obligată să asist la orgiile lui 
Candy si Takeshi. Eram, de fapt, o... o... o Victimă! 
A trebuit să strig vreo jumătate de oră după un 
pahar cu apă și o ţigară. Un poliţist se arătă în 
sfîrşit cu un platou cu mîncare, cu apă si cu pache- 
tul meu de ţigări, care fusese confiscat în prealabil. 
Îmi explică situaţia : eram, într-adevăr, în arestul 
poliţiei din Roppongi, iar Candy şi Takeshi stă- 
teau și ei la păstrare în celule alăturate. După ce 
plecă, voii să-i verific spusele gi strigai după Takeshi 
şi Candy. Îmi răspunseră după o tăcere îndelun- 
gată. Îi trezisem. Făcusem rău, căci, o dată ce 
realiză ce se întîmplase și unde se afla, Takeshi 
începu să se tînguie spunînd că, dacă lucrurile 
luau amploare, compania avea să-i taie gâtul, iar 
nevastă-sa îl va mătura afară din casa’. 

Auzind gălăgie, polițistul de mai înainte reveni 
cu platouri cu mîncare pentru Candy şi Takeshi. 
Nu ne mai puteam plînge că nu eram trataţi cum 
se cuvine. 

— Eu sînt mama de la Dreams, îi declarai eu 
politistului. N-am făcut nimic, decît că am intre- 
cut măsura la alcool. 


* Expresii consacrate pentru „a fi dat afară din serviciu” 
şi „a fi dat afară din casă”. 

— Atiintrecut-o cam mult, mama-san! Oricum, 
eu n-am rang, așa că trebuie să asteptati aici pînă 
mîine, cînd vin superiorii. 

Kenji se arătă miercuri pe la prînz cînd, din cea- 
laltă parte a gratiilor, mă pălmui cu acea întrebare 
usturătoare, secondată de o privire care îngheţa 
apele. 

— Aaa... Am fost cu vaporul şi n-am făcut nimic, 
decît că m-am îmbătat. Dă-mi drumul! 

Kenji se duse mai încolo si apăsă pe un buton. 
Se auzi un piuit şi gratiile albe se dădură la o 
parte. Era o senzaţie plăcută să respiri din nou 
aerul pur al Libertăţii. 

— Buuun. Şi acum să mergem să dai o decla- 
ratie despre circumstanţele în care te-ai îmbătat, 
îmi spuse Kenji, invitîndu-mă să-l urmez pe cori- 
dor şi aruncîndu-mi aceeași privire severă care 
părea să spună: Ruşine ! Rusine! şi iar Ruşine ! și 
care îmi leza, cum nu se putea mai mult, amorul 
propriu. 

Îl urmai cu coada între picioare şi cu ochii ple- 
cati pe linoleumul alb al coridorului, strălucitor 
de atîta lustruială. 

Ajunsesem într-un birou și mă invită să iau loc. 

— Să auzim! 

— Aaa... Păi... ieri, adică marti, m-am întîlnit cu 
Candy şi cu domnul Yamanaka în fata la Almond 
şi, de acolo, ne-am dus cu mașina la Yokohaamaaa... 
aaa... Ne-am urcat în vapooor şi... aaa... și după 
ce am ajuns în larg, eu şi domnul Yamanaka am... 

aaa... cam baut, iar Candy a mincat. Dupa citva 
timp ei au coborit în cabină, iar eu am rămas să 
mă ocup de velă, cîrmă și... aaa... de sticla de vin. 
Kenji, nu ştiu dacă mă înţelegi, dar cel mai drag 
vis al copilăriei mele a fost să devin odată și odată 
marinar. Cînd eram fetiță... 

— Lasă asta! Acum vorbim de ce s-a întîmplat 
ieri. Mai departe! 

— Aaa... Pai, nu știu ce s-a mai întîmplat în 
rest, căci de-abia îmi amintesc, ca prin ceaţă, cum 
am condus vaporul înapoi spre chei si cum m-au 
trezit niște polițiști băgîndu-mi în ochi o lumină 
puternică. 

— Mmda... Crezi că este un comportament 
decent pentru o... 0... o mama-san să se ducă cu 
vaporul cu un cvasinecunoscut gi un okama curva 
la bord și să tragă la măsea pînă să i se rupă 
filmul ??!! 

— Aaaa... 

— Destul! De data asta scapi cu un avertis- 
ment! Cu prietenii tăi însă mai am de discutat. 
Poftește pe scaunul de acolo din spate dacă vrei 
să aștepți, iar dacă nu poţi, să pleci. Ne vedem 
astă-seară la Vise. 

De-abia apucasem să mă asez pe celălalt scaun, 
că îi si aduseră pe Candy gi Takeshi în biroul lui 
Kenji. Candy arbora mutra ei dezinvoltă de mare 
cuceritoare, pe cînd Takeshi părea a se fi făcut 
mic de tot. 

— Luaţi loc si povestiti-mi împrejurările care 
au condus la arestarea dumneavoastra in raza 
portului Yokohama pentru comportament indecent. 

— Nu v-a spus mama? 

— Să auzim! 

— Atunci iti spun eu, oniisan ! făcu Candy rosto- 
golindu-si lentilele de contact. 

— Să auzim! 

— Eu și mama ne-am întîlnit ieri dimineață 
în fata la Amando și scumpul de Takeshi aici pre- 
zent ne-a luat cu mașina de acolo. Am observat 
eu pe drumul pînă la Yokohama că nebunaticul 
s-ar fi dat la mama, dar cînd, de pe bancheta din 
spate, am băgat mîna printre scaunele din fata şi 
am început să-i pipăi... chin-chiiiinul' — articulă 
Candy rotunjindu-si buzele senzuale —, am simţit 
cum ise scoală. Mama nici nu și-a dat seama, căci 
stă prost cu vederea şi cu atenția. Continua să 
fumeze și să se uite pe geamul de la mașină. La 
Yokohama, am urcat pe vapor şi, după ce am ajuns 
în larg, eu şi nebunaticul am coborit în cabină. După 
ce i-am făcut beracho’’, ne-am tras-o si am juisat 
de două ori. Începuseră artificiile si am continuat 
să ne-o punem pe punte. Oricum, mama nu vedea 
bine ce făceam, căci era cam dusă pe motiv că băuse 
vreo cîteva sticle de vin și de șampanie. Am juisat 
de alte cîteva ori pînă cînd să ne oprească poliția. 


* Chin chin — pula. 
** Corespondent japonez pentru fellatio. 

— Ştiţi că este ilegal in Japonia să... juisati in 
văzul lumii? 

— Mama dormea gi nu ne imaginam că ne vede 
altcineva. Şi oniisan, ştii ? În fiecare după-amiază 
poţi să mă găsești în fata la Amando. Pot să-ţi fac 
beracho dacă vrei. Sînt credincioasă şi sînt femeie 
pe de-a-ntregul, spuse Candy insinuant în timp 
ce puse în fata posetuta din vinil. 

— DESTUL! Dumneavoastră, domnule Yama- 
naka, lucraţi la... Ldt., nu-i așa? S-ar presupune 
că sinteti un cetățean model al societăţii nipone. 
În loc de aceasta, vă faceţi de ruşine si ne faceţi de 
ruşine în fata gaijinilor. V-aţi gîndit cumva ce s-ar 
întîmpla dacă — prin absurd! — unul dintre acești 
gaijini s-ar apuca să scrie o carte despre aceste 
patanii? Ati fi un promotor al rusinii poporului 
nipon! Ruşine! 

Takeshi înghiţi în sec si apoi începu cu tîn- 
guiala si rugamintile ca aventurile sale să nu 
ajungă la urechile superiorilor de la... Ldt. sau 
ale nevestei. 

— Destul! Ar trebui să vă amendez pe fiecare 
cu cite 100 000 de yeni, dar, deoarece sinteti prie- 
tenii onorabilei mama-san de la onorabilele Vise, 
mă străduiesc să reduc suma la cite 10 000 de yeni. 

Takeshi Yamanaka se grabi sa scoata din port- 
moneu suma cu pricina, pentru el si pentru Candy. 

Ne retraserăm apoi tustrei, coplesiti de vină, si, 
dupa ce luaram brunch-ul la Almond ne indrepta- 
ram fiecare incotro. 

Din fericire, orizonturile se arătau din nou lumi- 
noase. Chiar daca Jong ar fi acceptat, Ana nu ar 
fi putut lucra la Dreams; Matsumoto-san venea 
uneori la local si, daca ar fi vazut-o aici, s-ar fi 
lăsat cu scandal. Vorbisem însă cu Jong despre ea 
şi el căutase un loc de muncă la un alt local. Găsise 
în sfîrşit un club în nordul orașului care accepta 
şi hostesses trecute de 30 de ani. Le oferea chiar şi 
locuință în apropierea clubului. Am avut așadar 
plăcerea să o conduc pe Ana pînă acolo, cu toate 
valizele, papornitele şi aparatura ei electrică. În 
sfîrşit, îmi puteam trage suflul. 


Nu fusesem niciodată o frumuseţe. Mi se spunea 
întotdeauna, drept compliment, că semăn leit cu 
Barbra Streisand. Nu am putut niciodată să inte- 
leg de ce aveam darul de a atrage bărbaţii foarte 
frumoși : Hiroshi, Kenji, Junji... Lucru pe care mi 
l-aş fi dorit cel mai mult în privinţa lor ar fi fost să 
fie ceva mai uriti. Dar, ghinion... 

Junji mi se paruse a fi un barbat rece. Ma platise 
pentru sex si, desi eram intr-o relatie intima, reusise 
să păstreze întotdeauna un aer de distantare. 

A doua zi era ziua mea liberă. Merserăm așadar 
să cinăm la un restaurant italian din Roppongi 
şi apoi să dansăm și să bem puţin la clubul 96. 
Aterizarăm în final la un love hotel : o noapte simplă, 
de atracție sexuală reciprocă, așa cum fusese întot- 
deauna între mine si Junji. 

Era aproape ora prînzului și trebuia să elibe- 
răm camera. (Camera la un love hotel trebuie elibe- 
rată la zece dimineaţa. Fiecare oră de întîrziere 
costă aproximativ 2 000 de yeni — 20 de dolari.) 
De obicei, cu această ocazie, ne desparteam. Însă 
acum, iată că Junji mă invită la o plimbare cu 
maşina spre muntele Fuji. Oprirăm în drum să 
luăm micul dejun. Era un restaurant familial japo- 
nez: cochetel, foarte curat. Comandarăm pește, 
supă miso, orez gi ceai verde. Chelnerita ne aduse 
ceaiul mai întîi. Sorbirăm, ne aprinserăm o ţigară, 
ne uitarăm unul la altul... dar nu ne spuserăm 
nimic. Ca de obicei, Junji, cu frumuseţea lui dis- 
tantă, mă intimida. În plus, mă intimidau și localul 
tipic japonez, şi micul dejun autohton. Majoritatea 
localurilor familiale din Japonia sînt de tip ameri- 
can. Servesc la micul dejun waffles, ochiuri, sandvi- 
suri, cafea, cacao cu lapte etc. Un japonez care 
vrea să invite o gaijin la micul dejun o invită de 
obicei la un astfel de local. Nu îmi puteam imagina 

ce îi venise lui Junji să mă facă să mănînc peste gi 
să „beau” supă miso de dimineață. 

— Rooozu... 

— Hai’. 

— Roozu, n-ai vrea să ne căsătorim ? mă întrebă 
Junji calm. 

De atîta mirare nu putui să scot o vorbă pentru 
cîteva momente lungi. 

— Aaa... Si cu nevastă-ta si copiii ce faci? 

— Divortez. Si asa nu ne intelegem deloc. 

— Aaa... poate... Ma mai gîndesc. 

— Bine. Gindeste-te ! 

Ne terminasem micul dejun si rulam pe auto- 
strada. in fata, muntele Fuji si padurile Hakoneu- 
lui. Ne opream din loc in loc, coboram din mașină, 
ne imbratisam si admiram peisajul. Cu cit ma 
gindeam mai mult, cu atit mai complexata ma 
simțeam. Nu-i ajungeam nici măcar pînă la umeri. 
El era superb, eu mediocră. Mă simţeam ca o rîn- 
dunică cenusie şi pleostita cocotata pe umărul lui 
Adonis. Un Adonis căsătorit, cu doi copii. Ce i-o fi 
venit?! 

Era deja seară cînd mă lăsă în fața căminului 
Phat Pong-ului. Îi promisei că aveam să mă gîn- 
desc în continuare, desi deja hotarisem. 


Toate astea însă nu erau nimic pe lîngă marea 
problemă pe care începuse s-o reprezinte domnul 


* Dai: 

Matsumoto. Băutura si vîrsta îl tîmpiseră de-a 
binelea. Venise o dată să mai bea un pahar la Vise 
şi Jong mă lăudase pentru relaţiile bune pe care 
le intretineam cu poliția metropolitană Tokyo, in 
special cu domnul colonel Kenji Yamamoto, res- 
ponsabilul în cazul Natasha, determinînd astfel 
desfășurarea normală a activităţii clubului. Dom- 
nului Matsumoto nu îi picase bine toată afacerea 
şi, după ce aflase în ce constau bunele mele relaţii 
cu Kenji Yamamoto, se îmbătase crita și, dupa 
închiderea programului, trebuiseră să-l evacueze 
spre un hotel din zonă. Se odihnise acolo pînă 
a doua zi la 7 seara, cînd se reîntorsese la Vise. 
Se pusese iarăși pe băut și mi se destăinui că nu se 
dăduse pînă acum la mine deoarece, în România, 
îi părusem a fi o mama-san foarte cuminte, ba chiar 
frigidă. Dar, așa stînd lucrurile în prezent, nu 
vedea de ce poliția metropolitană Tokyo ar fi avut 
întîietate în raport cu el, patronul Orhideei Roz. 
Stătu la Vise pînă la sfîrșitul programului gi bătu 
la cap întregul personal. Unul dintre coreeni i-l 
arătase pe Kenji, care stătea inocent pe cana- 
peaua roz între două talentate gi își bea nonsalant 
whiskyul. Matsumoto-san se uită toată seara 
într-acolo şi, printre rigiieli și sughituri, a fost 
auzit spunînd că polițiștii mai tineri nu respectau 
tradiţiile. Dacă ar fi vrut să se încurce cu mama- 
-san, acel domn Yamamoto ar fi trebuit să-i ceară 
voie lui, patronului, şi să-i prezinte în prealabil 
complimentele si multumirile de rigoare. 

Toate luminile se aprinsesera, semn ca progra- 
mul se încheiase. Matsumoto-san se ridică brusc 
și porni împleticindu-se spre masa la care stătea 
Kenji. A fost însă interceptat la timp de către Jong 
şi Kim, care l-au condus spre un hotel din zonă. 
(Visele n-aveau deloc de gînd să-și pună în cap 
poliția care, dacă ar fi luat-o după litera legii, şi-ar 
fi băgat nasul pînă acum în cocaina din bucătărie 
şi ar fi pus la îndoială însuşi dreptul la viaţă al 
localului care folosea talentate gaijin pe post de 
hostesses. ) 

Eu și Kenji ne-am dus să cinăm la un restaurant 
din apropiere și am uitat de domnul Matsumoto. 
Acesta însă devenise obsedat si situația ameninţa 
să se prelungească la infinit. 

A doua zi o luă iarăşi de la capăt si, la 19 : 30 fix, 
se arătă la Vise. Se oferi să-mi mărească salariul 
lunar cu vreo mie-două de dolari dacă acceptam 
să-i fiu ,,sotie”. 

— Oricum, cu doamna Matsumoto am termi- 
nat-o de mult, iar de cînd m-a prins cu taiwaneza, 
nici nu mă mai salută. 

Conform relatărilor sale, doamna Matsumoto 
și Keiko, fiica lor de 40 de ani, se întorseseră într-o 
seară acasă, pe la ora 12. Veneau, ca de obicei, de 
la muncă — gestionau amîndouă un salon de coa- 
fură — şi îl surprinseseră în dormitor trăgîndu-i-o 
de zor taiwanezei. Îl exilaseră de atunci în biroul 
micului lor apartament din Shinjuku. Matsumoto- 
-san dormea acum acolo pe o saltea, cu taiwaneză 

cu tot. În afară de aceasta, goliseră frigiderul şi înce- 
puseră să-l trateze ca pe o mobilă veche si inutilă. 

Nu aveam ce face altceva decît să-l îndemn la 
băutură ca să se pilească dracului. Jong încercă 
să fie cît mai amabil, căutînd să-l distragă cu o 
mulțime de talentate pe care i le punea alături pe 
canapeaua roz. Nici una nu rezista însă mai mult 
de zece minute, după care se duceau la Jong cu o 
falcă în cer si cu una în pămînt. Amenintau să-l 
pălmuiască şi îi urlau chestii de genul cum că ele 
nu sînt curve şi nu acceptă să fie pipăite si să li 
se vorbească despre cho cho de către un sukebe 
jiji. Aşa îi rămase de atunci numele si, oricînd se 
vorbea despre Matsumoto-san, se spunea sukebe 
Jiji. Crease o adevărată problemă la Vise şi ame- 
ninta să perturbe buna desfășurare a activităţilor. 
Pe de-o parte, era patronul firmei de impresariat 
care, din cele mai vechi timpuri, plasa la Vise 
talentate, iar pe de altă parte, deoarece talen- 
tatele care îi erau puse alături amenințau să-și 
părăsească locul de muncă, Jong l-ar fi dat afară . 
cu cea mai mare plăcere. 

În afară de toate acestea, devenise un personaj 
gălăgios. Peste alte două seri se arătă la Vise încăl- 
tat în cizme ciocate, îmbrăcat într-un costum extra- 
vagant de culoare violetă, cu părul vopsit într-un 
negru pana corbului si purtînd ochelari cu rame 
metalice rotunde și lentile roşii: 


* Babac pervers. 

— Suki desu ka ? mă întrebă el mindru de sine 
însuşi. Am fost la cumpărături în Harajuku” | 

În seara aceea stătu numai în mijlocul ringului 
şi dansă disco, dîndu-le coate celorlalți clienţi ca 
să își facă loc. La cei deja fix 80 de ani ai săi, cu 
pieile căzîndu-i fleoşcăite pe fata, de-abia tinin- 
du-se pe picioare din cauza băuturii și lansîndu-le 
talentatelor din toate colțurile sălii cuvinte por- 
coase, Matsumoto-san era cel puţin ridicol. Perso- 
nalul coreean si cu mine stăteam pe margine și 
priveam totul cu gravitate și neputinţă. Mai înainte, 
Jong trimisese vorbă despre noile evenimente lui 
Chung, patronul ăl mare. După ce reflectase asupra 
acestei probleme vreo 48 de ore, Chung-sama îi 
trimisese în final mesajul : „Străduiţi-vă să ţineţi 
lucrurile sub control si să procedati cu tact !”. 

Asta făcea Jong stînd gi tăcînd chitic pe mar- 
gine gi, din ce în ce mai des, retrăgîndu-se in 
bucătărie. Singurii care trăgeau foloase din această 
situaţie erau cei cîțiva yakuza care vindeau coca- 
ină în Roppongi, căci, datorită stresului, cererea 
din partea Viselor crescuse vertiginos. 

Sukebe jiji reuşi într-un final, așa cum era de 
aşteptat, să atragă atenţia poliţiştilor sub acoperire. 

Într-o seară întrecu măsura mai mult chiar 
decît de obicei și, după ce trase cîteva dansuri 


* Îţi place? 
** Cartierul tinerilor tokyoti, renumit pentru magazinele 
sale „branșate”. 

dracesti in mijlocul ringului, incepu sa le alerge 
prin sala pe citeva talentate si sa strige dupa ele 
diverse chestii dintre care se distingea de pe acum 
clasicul cho cho. Doi dintre polițiști il umflară și îl 
cărară spre secția Roppongi, unde îi luară ampren- 
tele si tot tacîmul. El nu avea nici un alibi pentru 
noaptea dinspre 14 spre 15 a lunii Sobolanului si 
ofiţerii legii îl luaseră în mod serios în colimator, 
ca pe un psihopat capabil să rivalizeze cu Kazuo 
Iwase. A doua zi însă domnul Matsumoto nu-și 
mai aducea aminte ce patise în seara precedentă, 
căci fusese criță. Era pus pe treabă mai mult ca 
oricînd, si a fost auzit declarind că, de data aceasta, 
nu mai avea de gînd să aștepte sfîrşitul progra- 
mului. Ameninta să se dea în spectacol dacă Jong 
nu-şi dădea aprobarea ca mama-san să iasă să 
cineze cu el în oraș. 

leşirăm aşadar să mîncăm sushi. După ce ma 
îndopă cu o mulţime de animale marine crude, 
orez si alge, Matsumoto-san îmi aduse la cunos- 
tinta surpriza: 

— Am rezervat pentru noaptea asta o cameră 
la Paradise Inn şi am luat bilete de tren. Mergem 
la Karuizawa”! 

L-am îndemnat să bea cit mai mult şi i-am 
explicat că eram indispusă. Am scăpat de el pînă 
la urmă, dar era clar că nu mai puteam continua 
aşa de acum încolo. 


*  Renumită stațiune montană. 

Desi, o data ce ai intrat într-un impas, destinul 
pare de cele mai multe ori să capete gustul sadis- 
mului și să iti tragă de atunci încolo cit mai multe 
șuturi, pînă cînd te vei fi afundat ca un porc în 
mocirla cea mai densă, ceva, Altceva pare uneori 
să-ţi întindă o mînă. Lumina nu apare niciodată 
la capătul tunelului, dar, pe undeva pe marginile 
acestuia, o luminita s-ar putea să iti facă cu ochiul. 
Dacă ştii să o vezi si să o urmezi, poţi să-ţi faci o 
ieșire cu brio. 

Sayonara, Tokyo 
ch~ 


De cînd revenisem în Japonia nu contactasem 
pe nici una dintre cunoştinţele mele anterioare. 
Numai cu Yumi gi Yoshiko tinusem in tot acest 
timp legatura. 

Vechea mea prietena, Yumi Hamaguchi, simama 
ei, Yoshiko, care mă ajutaseră atît de mult cu 
ocazia sederii mele precedente in Japonia, ocupau 
inca in memoria mea un loc aparte. Hamaguchii, 
familie de yakuza, fuseseră nevoiţi cu ani in urmă, 
din pricina relaţiilor proaste cu Garda Financiară, 
să-și vîndă posesiunile din Japonia şi să emigreze 
în Australia, unde deţineau acum o companie, o 
casă cu piscină și o fermă la cîteva zeci de kilo- 
metri de Sydney. 

La cîteva zile după incidentul de la restauran- 
tul de sushi, cînd, pe la ora prînzului, am coborât 
în bucătăria căminului Phat Pong-ului să-mi iau 
micul dejun, Moscat îmi înmînă un plic care tocmai 
sosise. Pe o parte era adresa mea, iar pe cealaltă 

puteam citi: Y&Y, 9 Kimbriki Road, Australia. 
Continea o vedere a orașului Sydney si o foaie de 
caiet: 


Bună! Ce mai faci? Ai petrecut un revelion suteki , 
nu-i așa? Am ris de am murit cînd ne-am imaginat 
ce mutră trebuie să fi făcut taranoii ăia de Gyoda 
cînd au primit si anul acesta o felicitare cu cacat — 
de la Lucky, bineînţeles ! Ha, ha! Aici, căldură mare. 
Precum ştii, după ce am părăsit Japonia, taică-meu 
a înfiinţat aici o nouă firmă. A mers bine pînă acum, 
dar avem deja probleme cu Garda Financiară austra- 
liană. Nu putem avea încredere în australianul nostru 
care se ocupă cu public relations şi cu relaţiile cu 
Garda Financiară în special. Este prea corect. Le-am 
chemat aici şi le-am angajat la firmă pe rudele noastre 
care lucrau pentru noi înainte, în Japonia. Dar ăștia, 
fiindcă nu ştiu engleza, nu pot să se descurce. Avem 
aşadar un post liber si, cum tu vorbeşti bine engleza 
şi eşti o prietenă de încredere, ne-am gîndit la tine. 
Avem deja închiriat un apartament în Sydney, pe 
lîngă companie, și ai putea sta acolo. Dacă vrei să 
vii cu prietenul tău, polițistul, e și el bine venit. Ar 
putea si el să lucreze la companie. Cine altcineva ar 
putea prezenta o încredere mai mare pentru auto- 
ritatile de aici decît un fost poliţist japonez? Ha, 
ha! Gîndeşte-te şi sună-ne să ne spui ce-ai hotărît ! 


Pupici, Y&Y. 


Am mîncat un mic dejun frugal, am făcut dus, 
m-am îmbrăcat si am ieşit. Am mers întins pina 


* Misto. 

la căminul coreenilor. L-am anunţat pe Jong ca 
îmi luam liber în acea seară. Primisem o veste 
proastă de acasă — i-am spus eu — şi aveam nevoie 
să-mi pun ordine în gînduri. Am mers apoi pînă la 
stația Roppongi şi am luat metroul pînă la Shibuya. 
Am coborit şi am ieşit în Piaţa Hachiko. Lumina 
era ideală si mi-am scos aparatul să fotografiez 
statuia catelului şi decorul din jurul ei. De cînd 
pozasem ultima dată Hachiko, lucrurile se schim- 
baseră prea puţin. Reclamele noi luaseră locul 
celor vechi, iar ecranul uriaș al firmei Sony trans- 
mitea acum secvențele promoţionale din filmul 
Trainspotting. Tokyoti, provinciali sau gaijini își 
așteptau prietenii facindu-si de lucru în preajma 
catelului. Putin mai încolo, sute de oameni aşteptau 
să traverseze. Sutele de maşini aveau liber să 
treacă încoace și încolo, pe sub poduri sau pe şose- 
lele suspendate. Glasuri de oameni, zgomotul masi- 
nilor... Un vacarm infernal, dar atît de familiar... 
Ochiul roșu al semafoarelor se aprinse şi, în același 
timp, megafoanele lor piuiră; o voce stridentă 
anunţă: 

— Acum puteţi traversa, acum puteţi traversa!... 

Era una dintre formele sub care societatea japo- 
neză își proteja minoritatea de nevăzători. 

Am consumat aproape zece poziţii, dar, ori de 
cîte ori aş fi fotografiat Hachiko Square, nu aveam 
niciodată să captez pe peliculă toate imaginile 
şi nuanțele acestui loc. Tokyotii treceau, gaijinii 
veneau şi plecau, reclamele se schimbau, doar 

cățelul Hachi împietrise aici asteptindu-si stăpînul. 
Era mic si insipid, dar va fi probabil singurul care 
va ramine aici, intact, peste secole. Ciudat. Piata 
Hachi este poate cel mai aglomerat loc din lume, 
si totuși, lîngă corcitura de bronz, mă simţeam 
mai în siguranţă decît oriunde altundeva. 

Trebuia să plec. Cine ştie cînd ne vom mai reve- 
dea, Hachi! 

Am coborit în subteranul pentru linia Shinta- 
magawa. Am urcat în tren și am mers pînă în 
apropierea parcului Komazawa. Am cumpărat de 
la un magazin de băuturi alcoolice o sticlă de whisky 
şi m-am îndreptat apoi spre parc. Soarele apunea. 
Lumea se retrăgea spre case si numai biciclistii 
inraiti mai străbăteau, în viteză maximă, pista 
anume rezervată lor. M-am așezat pe aceeaşi bancă 
pe care mă refugiasem cînd familia Gyoda îmi 
pusese în vedere să le părăsesc casa. Am tras o 
dusca. Si încă una. Deja parcă nu îmi mai părea 
rău că părăsesc Japonia. Sigur, aici erau Hachi, 
Candy, Junji, Kenji... Dar, Hachi era Hachi... Cît 
despre Candy... abia aşteptam să n-o mai văd. Iar 
Junji... era mai bine să rămînă cu soţia și copiii 
săi. Kenji... | 

Pînă la urmă, cel mai rău îmi părea după Lucky, 
dar ştiam că Moscat și celelalte aveau să aibă 
grijă de ea, iar cînd ele aveau să plece, alte thai- 
landeze aveau să vină si să pună în aplicare doctrina 
lui Buddha. 

Imi aminteam ce vacarm se produsese atunci 
in capul meu, cind Akemi si Akira imi spusesera 
că le eram nesuferită. Mi se păruse o tragedie. 
Acum, îmi venea să rid: în perspectivă, bucuriile 
gi suferințele păreau miniaturale şi ridicole. 

Am părăsit parcul la timp pentru a prinde ulti- 
mul tren spre Roppongi. 

În ziua următoare, am dormit pînă tîrziu după 
prînz. Seara, la Vise, i-am expus problema lui 
Kenji. Ochii i-au sticlit instantaneu, a dat pe git 
un pahar de whisky, şi-a aprins o ţigară şi a început 
să îngaime visător: 

— Australia... Australia... Australiiiiaaa... 

Nu se putea ca o ieşire să nu-i surida lui Kenji. 
Cazul Natasha trena. Procesul lui Kazuo Iwase 
avea să se ţină într-o săptămînă și nefericitul 
avea probabil să fie condamnat, poliția negăsind 
alt suspect în afară de Matsumoto-san, pe care îl 
considera totuși prea ramolit pentru o asemenea 
realizare. 

Nici acasă Kenji nu mai stătea pe roze. Fusese 
dintotdeauna privit de către mama şi sora lui ca 
un fiu și frate exemplar. Cu cîteva zile în urmă 
însă, o dăduse în bară. 

Petrecusem noaptea dinspre sîmbătă spre dumi- 
nică la Le Château, iar duminică dimineaţa ne 
stramutasem, ca de obicei, la Olita Albastră. 
Doamna Yamamoto îi spusese lui Kenji că avea să 
lipsească, împreună cu Harumi, pînă luni dimi- 
neata. Kenji hotărîse așadar să raminem acolo 

peste noapte. Catre ora sapte seara, am intrat in 
baia de la parter împreună. Aceasta avea două 
uşi. Una dintre ele dădea spre hol, iar cealaltă 
spre living. Am intrat prin living, lăsîndu-ne hainele 
pe un fotoliu de acolo. Mi-am terminat dusul repede 
şi l-am lăsat pe Kenji să se bălăcească în cadă. 
Am ieșit fără nimic pe mine gi, cum am deschis usa 
dinspre living, am dat nas în nas cu cea care trebuie 
să fi fost doamna Yamamoto. Ne-am transformat 
amândouă in stane de piatră si, după ce m-am 
dezmortit si am constatat că eram goală, fără să 
spun un cuvînt, am reintrat în baie. L-am bătut 
pe umăr pe Kenji, care se năclăia liniștit în cadă: 

— Kenji! Mama ta e în living. M-a văzut goală. 

Kenji tăcu milc cîteva secunde, după care se 
ridică anevoie, își puse un prosop în jurul taliei şi 
ieși să parlamenteze. A fost nevoie să facă prezen- 
tările şi, astfel, seara de duminică a fost petrecută 
într-o atmosferă „familială”. 


Kenji nu s-a gîndit mult și, într-a doua seară, 
cînd ne întîlnirăm la Vise, îmi declară că era dispus 
să lase totul baltă și să mă însoțească în Australia. 
Ne-am pus vizele a doua zi şi, după ce mi-am luat 
adio de la cei de la Vise şi de la domnul Matsumoto, 
mi-am mutat bagajele la Olita Albastră. Am petre- 
cut acolo cîteva zile pînă la primul avion cu locuri 
libere. 

Era deja aprilie şi florile de sakura înfloriseră 
din plin. N-am apucat să le vedem cum trebuie de 

data aceasta. De sus, prin hubloul avionului, 
puteam distinge numai o puzderie de insulite, 
intesate cu clădiri joase și zgirie-nori, înconjurate 
de albastrul senin al Pacificului. 

26 
Good Morning, Sydney! 
= 


— Stimată pasageră ! Stimată pasagera! Tre- 
ziti-va ! 

— Ce este? 

— Am comis o impolitete impardonabila că v-am 
trezit, dar trebuie să va puneţi centura de sigu- 
ranta! În cîteva minute, vom ateriza la Bucuresti. 

— CEEE??!! 

— Mii de scuze, dar este obligatoriu. Nu putem 
ateriza la Bucuresti fara ca dumneavoastră să va 
fi pus centura de siguranta. 

Un nod mi se puse în git. ÎI inghitii si, cind 
avionul igi începu coborirea, mi-am dorit pentru 
un moment să se prăbușească. Nu am avut noroc. 
Avionul ateriză pe pistă și alergă prin întuneric 
către punctul de oprire. Ici-colo, luminile slabe 
ale felinarelor se luptau neputincioase şi bolnă- 
vicioase cu bezna. Nu voiam să cobor din avion, 
dar puhoiul de lume mă împingea spre ieșire, pe 
scări în jos, şi spre un autobuz rablagit și murdar. 

În cîteva minute, eram în terminal. Neoanele slabe 
aruncau în sală o lumină galbenă, murdară. În faţa 
mea se aflau ghiseele deasupra cărora scria „Contro- 
lul pașapoartelor”. Nu voiam să merg într-acolo, 
dar puhoiul mă împingea. Îmi vîrîi pașaportul sub 
nasul militarului cu fața buhăită. Se uită puţin la 
mine si apoi la pașaport, îl stampila și îmi făcu 
semn să merg mai departe. Ajunsei în sala în care 
trebuiau recuperate bagajele. Banda rulantă începu 
să huruie si apărură deja cîteva valize vechi din 
piele, cu zdrente ieșite pe ici-pe colo. Apăru si 
valiza mea neagră, elegantă. Mi-o recuperai și mă 
îndreptai către ieșire. Mama și tata mă așteptau: 

— Uite animalul! Hai la Salvare! 

Maşina circula prin orașul mocirlos și sumbru. 
Felinarele clipeau straniu din loc în loc. Străbă- 
team parcă autostrada către iad. 

Maşina trase în fata unei curți si apoi trecu 
printr-o poartă mare deschisă. Înaintă mai încet 
şi, în sfîrşit, opri în fata unei căsuțe pe care scria 
„Camera de gardă”. Un ţigan corpolent aștepta în 
fata zîmbitor: 

— Bine ai venit! Eşti atît de fină!... 

— Rose! ROSE! 

— Ha! Ce este? 

— larta-ma că te-am trezit, Rose! Dar știu că 
iti place să mănînci. Or să servească acum micul 
dejun și, în mai putin de-o oră, aterizăm la 
Sydney! 

— Cee?? întrebai eu, nevenindu-mi să cred. 

— O să aterizăm la Sydney. Ce este cu tine? Te 
simţi rău? mă întrebă Kenji îngrijorat. 

— Aaa... nu... Numai că am visat urit. Îi spusei 
acestea ezitînd, uitîndu-mă afară prin hublou. Era 
senin şi cerul era atît de albastru! Privii în jos. 
Eram într-adevăr deasupra unui ocean turcoaz, iar 
puţin mai la stînga, o pată galben-verzuie părea 
să se certe cu infinitul apei. 

— Survolăm acum continentul australian..., 
anunţa vocea de la difuzor, în timp ce o stewardesă 
ne servea masa. 

M-am uitat spre Kenji şi i-am zîmbit. 

